
I. INTRODUCERE 


Prima întrebare la care se cuvine să răspundă 
aceste cuvinte introductive vizează justificarea op- 
țiunii: de ce Ralea — estetician? Cum lămurirea 
abordării acestei teme de studiu devine ea însăși o 
necesară introducere, ne vom opri mai întîi asupra 
raţiunilor demonstraţiei care va urma. În al doilea 
rînd, organizarea tematică a studiului izvorăşte din- 
tr-o acțiune valorificatoare stind sub semnul sin- 
tezei de principii şi al succesiunii logice a etapelor, 
într-o -unitate structurală în care fiecare parte vi- 
zează întregul, viziunea, de ansamblu; asupra acestei 
concepţii de interpretare, care nu urmărește doar o 
originalitate formală, vom aduce explicaţiile necesare. 

Eiervescenţa spirituală, rezultată din incidenţa 
gustului înnoitor ca dorinţa firească a specializări- 
lor, din perioada interbelică, a însemnat şi în este- 
tica românească o etapă a definirii obiectului şi a 
deschiderii metodologiei sale spre o viziune 'cultu- 
rală mai largă. De fapt, este, intrucitva, impropriu 
numită această perioadă prin noţiunea îndeobşte ac- 
ceptată de „interbelică“, deoarece preocupări de for- 
malizare disciplinară a culturii românești existau şi 
anterior, iar tendinţele progresiste, vizionare şi or- 
ganice obiectului de studiu se continuă fructuos, nu 
o dată imprevizibil, pînă în zilele noastre. 

În domeniul esteticii — și nu al „noţiunilor de 
estetică“, pe care le descoperim și în literatura cro- 

nicarilor — începutul secolului nostru marchează o 
primă etapă, cea a disputei Maiorescu—Gherea, eta- 
pă constitutivă la nivelul preliminariilor teoretice. 
Nu se poate vorbi încă la noi de o estetică — dis- 
ciplină spirituală funcţională, cu o normativitate spe- 
cifică imanentă, ci de referiri la aspecte ale esteticii 
pentru argumentarea unor poziţii polemice care an- 
gajau o anvergură culturală şi socială. Se ating, ast- 
fel, probleme importante ale esteticii (specificul cre- 
aţiei artistice, mai ales literare, poziţia socială a ar- 
tistului, caracterul de clasă al artei, raportul dintre 
conţinut şi formă, rolul şi modalitatea criticii lite- 


rare, legătura artistului cu celelalte componente ale: 


spiritualităţii, psihologia creației, stilul ş.a.), însă 
neangajarea sistematică în logica succesivă a dis- 
ciplinei, invocarea motivaţiei estetice din unghiul 
argumentului polemic, caracterul de multe ori ete- 
rogen al acestor scrieri în care erau înglobate pre- 
misele unui studiu estetic au dus la o tratare inter- 
mitentă, lacunară, în această perioadă, a problema- 
ticii specific estetice. 

Este deosebit de important să remarcăm că, în 
prima jumătate a secolului nostru, în istoria este- 
ticii românești s-a produs fenomenul curios al su- 
prapunerii momentului propriu-zis constitutiv cu 
perioada „clasică“ a disciplinei. Prin Mihail Drago- 
mirescu în cultura românească apare primul sistem 
estetic, riguros articulat, de o structură formală im- 
pecabilă, în care se analiza specificul disciplinei şi 
nu variabilitatea sa culturală. Se opera cu o ter- 
minologie potrivită, care devenea rebarbativă doar 
din scrupul profesional, se căutau explicaţii acolo 
unde determinismul este subtil și complex: unitatea 
operei, psihologia artistului, grandualitatea realizării 

receptare etc. Aceasta a fost prima încercare siste- 
matică (nu discutăm acum cantitatea de adevăr şi 
eroare conținută în această concepţie) de valorizare 
din lăuntrul domeniului propriu, în cimpul esteticii 
românești. Dar activitatea prestigioasă a lui Mihail 
Dragomirescu se împlinea, pe planuri simultane sau 
le preceda îndeaproape, cu alte contribuţii dintre 
cele mai autorizate în domeniul care ne preocupă, 
chiar dacă autorii lor vizau nu numai teoretic, ci şi 
aplicativ natura aparte şi contribuţia culturală a fe- 
nomenului artistic. În general şi cu o aproximaţie 
simbolică, se pot semnala descendenţe spirituale din 
poziţia lui Maiorescu sau cea a lui Gherea, prin anu- 
mite aspecte predominante, însă poziţiile nu mai au 
acel exclusivism de început, ci reprezintă atitudini 
mai echilibrate, conciliante la modul însumării va- 
lorice, pătrunse fiind de un mai pronunţat raţiona- 
lism prospectiv şi reflexivitate imparţială. Firește, 
discutînd fiecare caz în parte, nu pot fi eludate din 
atenţia valorificatoare accentele idealiste sau slăbi- 
ciunile conjuncturale,  vulgarizările conţinutistice 
sau dogmatismul factologic, însă, ceea ce semnalăm 
noi aici înseamnă un aspect distinct din perspectiva 
istoriei gîndirii estetice românești, o etapă deosebit 
de fructuoasă. Acest mod de a privi problemele este- 
ticii a dus la formarea unei conştiinţe estetice şi la 
exercitarea cu pasiune a unor domenii aplicate din 
subordinea teoriei generale — critica literară, teoria 
teatrului, a artelor plastice, a muzicii. Investigaţiile 
specializate au determinat, ca un ecou necesar, un 
gust al sintezelor, vizibil mai ales în propensiunea 
pentru lucrarea de istorie literară. 

O seamă de ginditori pe marginea fenomenului 
artistic au contribuit cu o însufleţitoare rîvnă, de 
cele mai multe ori împărtăşită dintr-o ardoare pa- 
triotică exemplară, la afirmarea puternică şi pre- 
santă a unei spiritualităţi active, originale, purtind 

un fior al sublimităţii în starea continuă de ebuliție 
creatoare. Nu este vorba de o omogenizare și armo- 
nizare a principiilor şi direcțiilor, ci de activizarea 
colectivă a facultăţilor intelectuale și creatoare, ca 
marcă distinctă a epocii. 

În tema care ne interesează, se discută elemente 
de bază, iar imposibilitatea acoperirii prin sistem a 
domeniului — mai bine-zis, raritatea excesivă a a- 
„cestei lucrări — nu era resimţită ca un handicap in- 
surmontabil, ci ca o şansă a acţiunii colective care, 
prin însumarea aporturilor, generalizează o menta- 
litate. Este evident că numai privind problema este- 
ticii ca rezultând dintr-un efort conjugat, înţeles ast- 
fel dintr-o perspectivă istorică, poate chiar împo- 
triva elementelor particulare care au generat pre- 
ocupările personale, se poate aprecia contribuţia unei 
atari perioade. Mai ales că personalităţile teoretice 
se refereau, în registrul exemplificativ al contribu- 
ției lor, la aceeași imediată realitate artistică, pe care 
o legau de problema responsabilităţii pentru evolu- 
ţia organică şi continuă a culturii naţionale. 

G. Ibrăileanu condiţionează conștiința şi talentul 
artistului de natura intervenţiei sale active în rea- 
litate, rezultîind dintr-o anume concepţie de viață. 
Selecţionată cam biologic de societate, opera capătă 
un caracter de necesitate şi independenţă faţă de 
voința autorului. Caracterul naţional şi cel popular 
al literaturii este o emoție de aceeaşi valabilitate ca 
„Și cea a conţinutului și formei. P. Zarifopol teoreti- 
zează aspectul „distanţei estetice“ între complexul 
sentimentului primitiv şi momentul artistic, a cărui 
menire este relevarea aspectului particular al lucru- 
rilor. Eugen Lovinescu dezvoltă o critică spontană, 
„de gust, sclipitoare prin eleganţă şi inedit, însă nu 
consimte la un corp unitar de principii estetice („es- 
tetica se pulverizează așadar în principiu în atitea 
estetici cîţi indivizi sînt“ — Mutaţia valorilor este- 

tice), ci doar la devenirea elementelor ei diferite. O 
curioasă și obstinată deviere teologală imprimă Ni- 
chifor Crainic sensului frumosului și esteticii de tip 
tradiţionalist. Stilul, ca aspect rezumativ și exponen- 
țial al artei și culturii, nu. este, după Blaga, modali- 
tatea tehnică a talentului, ci implică existenţa unui 
tipar ancestral, subconştient — o matcă ce nu mai 
are trebuinţă de logos pentru a se defini. G.Călinescu 
a risipit cu o nobilă dărnicie idei şi paradoxuri se- 
ducătoare asupra artei: inefabilul poeziei, universul 
liric, tehnica istoriei literare, simţul critic, subiec- 
tivitate şi valoare, curente, școli şi mişcări literare, 
izvoarele folclorice ale fenomenului artistic ete., sub 

nuate. Mult mai sistematic, într-o alură academică 
fascinant severă, Tudor Vianu dezvoltă substanţial 
studiul românesc al esteticii, dintr-o nobilă intenţie: 
de pedagogie socială, pentru a clarifica accepţiile la- 
bile și metaforice ale noţiunilor specifice la scara în- 
țelegerii intelectuale colective. Prin prisma disocia- 
tiei frumosului artistic de cel natural, teoretizează 
arta ca o formă specifică a muncii. Interpretat filo- 
zofic şi psihologic (izvorînd din „eul adînc“), frumo- 
sul este, pentru Liviui Rusu, o metafizică generală, o 
viziune a lumii. Au mai abordat diverse aspecte ale 
domeniului estetic Eugeniu Sperantia, Camil Pe- 
trescu, Al. Philippide, Perpessicius, Mihail Sebastian, 
Al. Dima, Vladimir Streinu ş.a. 

„Iată complexul social-cultural, creionat în linii 
mari și orientative, în care se cere încadrată contri- 
buţia eterogenă, fragmentară dar impresionantă, 
sclipitoare și paradoxală, academică şi  ocazională, 
exegetică şi jurnalistică, pluralistă a lui Mihai Ralea. 
Am amintit aceste aspecte fiindcă scrierile sale des- 
pre estetică nu formează un corp unitar (chiar cur- 
„Surile sale de estetică generală şi specială, antropo- 


„Si 


Scanned with OKEN Scanner 


logie filozofică și sociologie, editate de Ion Pascadi, 
sint fragmentare și alcătuite, în general, după notițe 
luate la cursuri), ci însumează o serie de idei, enun- 
țate sau dezvoltate, risipite în lucrări diferite ca te- 
matică sau alcătuire, încît polarizarea lor din varii 
surse reface, într-un anume fel, unitatea acestei o- 
pere pluriforme. Avind în vedere acest considerent, 
credem că specificul operei lui Ralea, ca și a orică- 
rui spirit cu prioritatea inteligenţei fanteziste, im- 
pune sinteze tematice în studii care să releve con- 
tinuitatea de principiu şi nu ilustrativismul biblio- 
grafic. 

Despre această bogată şi diversă operă mai sînt 
necesare acum citeva preliminarii lămuritoare, spre 
o mai potrivită înţelegere a ideii de refacere a coe- 
ziunii sale interne din perspectivă estetică, dealt- 
fel una dintre aceste perspective, alături de cea so- 
ciologică, psihologică, de antropologie filozofică sau 
de filozofie a culturii. 

Înțelegerea operei diverse a lui Mihai Ralea se 
poate sprijini, la un nivel explicativ, în ideea sa a 
plurireflectării operei — aplicarea spiritului critic la 
conformaţia obiectului de artă din varii perspective, 
după model structural, pînă la epuizarea semnifica- 
ţiilor conţinute. Ideea relevării complete a cimpului 
semantic își află la Ralea o supremație procedurală 
prin abordarea unor perspective complementare — 
filozofie, sociologie, antropologie, psihologie, esteti- 
că, etică — pentru o dezbatere de anvergură cultu- 
rală, în scopul afirmării valorilor umane. În ciuda u- 
nor opinii contrare, rafinamentul şi informaţia cultu- 
rală largă nu duceau la superficialitate (reluarea unor 
locuri comune — și în estetică — decurge din rigo- 
rile academice ale demonstraţiei), ci la o viziune cu- 
prinzătoare şi nuanţată, distribuită, dealtfel, în su- 
ma preocupărilor generației sale. Ralea însoțea orice 
elaborare teoretică, oricît de pretențioasă, de un „su- 

ris al inteligenţei“ (D. D.. Roşca! F 
sibil fără efort otit şi plăcut a pir 
Așadar, după cum remarca şi Al. Dima? i ă 
valoarea culturală i BE reia 
culturală a operei sale, preocupările specia- 
lizate găsind în acest context un cîmp fertil de re- 
ferinţe şi izvoare, aşadar continuitatea de fond sub 
o aparență de „fragmentarism“ şi eclectism. Foarte 
pregnant ni se pare că surprinde D. D. Roşca unita- 
tea progresivă a principiilor enunțate şi studiate de 
Ralea, sub forma aparent rebarbativă sub care se 
prezintă: „Ideile înalte pe care le cuprinde opera 
lui formează o totalitate organic închegată graţie 
ziţiei constante pe care mintea lui cu orizont mare 
se situase încă de pe vremea uceniciei sale studen- 
ti la „Viața românească“. Adică toate ideile lui 
înaintate sînt așezate pe o unică linie, linie ascen- 
dentă, pe ideea generoasă a progresului şi — impli- 
ieţii lui şi ex- 


cit totdeauna, iar în ultima parte a V 
inta lui fermă în socialism. Deci, ur- 


plicit — pe 
mărind forța motrice diriguitoare care stă la temelia 
întregii activităţi desfăşurate de Mihai Ralea, ca om 
de ştiinţă şi om de acţiune, descoperim că această 

i x generozitate luminată de 0 


ătoare inteligenţă “. SSOD 
ă un mod disociativ 


a] progresiunii logice, al neconfundării plurităţii 
unctelor de ve ibile, într-o concepţie raţio- 
nal-eriticistă abstract“ (Vladimir 
| eparte de metoda lui Hegel. Asociind 
tatea limbajului 


ei şi S 
y A __ observă Tudor Vianu 
eseului (gen al reflecţiei în li- 


1 p. D. Roşca, Oameni și climate, Cluj, Editura Dacia, 
înească în estetică. Aspecte 


3 Op. cit. P- 

teratură, ca și maximele, portretul moral sau jur- 
nalul de călătorie) din mișcarea literară românească 


"a vremii. Se ştie, dealtfel, că eseul este creaţia 


unei personalităţi legate viu de actualitatea în des- 
fășurare și ilustrează, la Ralea, acel caracter de si- 
multaneitate care se întilneşște la nivelul întregii sale 
creaţii. Această simultaneitate înseamnă „poliva- 
lenţă a resorturilor intime, informaţie multilaterală, 
mobilitate, talent de cercetător, dar şi de om al artei, 
pasiune nobilă pentru oricare domeniu al culturii“!. 
toate acestea puse în slujba luminării unor principii 
și convingeri care vor rămîne, în esență, mereu ace- 
leași. aa 

- Tocmai acest resort al rezistenței ideologice, al 
unității de conţinut la cel care a abordat cu o înşe- 
lătoare ușurătate filozofia, antropologia, teoria valo- 
rilor, filozofia culturii, psihologia, sociologia, este- 
tica, literatura, critica literară, scapă unor contem- 
porani, derutaţi de apariţia eterogeniiăţii, a cărei 
primă şi cea mai grea consecinţă este frivolitatea. 
Confuzia constă în a nu accepta că la Ralea nu con- 
tează în primul rînd individualitatea lucrării, ci ar- 
ticulația acesteia în ansamblul ideatic al operei, pe 
care îl exprimă și prin care se explică. Această con- 
fuzie a existat. De un anumit aleatorism spiritual îl 
suspectează Vladimir Streinu, pe care îl diagnosti- 
chează ca simptom al amatorismului perpetuu: „Spi- 
rit mobil, asociativ şi lucid, înclinat filozofic şi ispi- 
tind totdeauna cu strălucire literară ceva sociologic, 
ceva psihologic, ceva antropologic, ceva estetică și 
multă, poate prea multă politică, Ralea participă la 
polemica „specificului naţional“ şi, după legea ama- 
torismului său multiplu, nu va ocoli tocmai eseistica 


1 Leon Baconsky, Semnificația unei retrospective lite- 
rare, în Steaua, VIII, 1957, nr. 9. 

și critica literară“!. Pompiliu Constantinescu, obser- 
vind vastitatea domeniilor în care numele lui Ralea 
era prezent, mobilitatea sa publicistică, îl numeşte 
„un amator de idei“, caracterizîndu-i temperamentul 
intelectual ca nestatornic şi superficial: „Cărţile sale 
de studii, eseuri, articole sau simple notații abor- 
dează infinite și variate subiecte, trecînd de la unul 
la altul cu dezinvoltură, cu vioiciune și alertă infor- 


matie; îmbrățișează ideile cu scurte stringeri pasio- 


nale. şi le părăseşte zimbitor şi fără regrete, într-o 
expunere totdeauna agreabilă, fără pedantism, şi a- 
parență sistematică“2, a 

Aspectul unui Ralea risipit cu un nobil dezin- 
teres într-un fragmentarism pulsatil ţine, credem 
noi, de un anumit temperament intelectual, fiind 
deci o formă personală sub care se cere să desco- 
perim construcţia unitară, acea reluare şi dezvol- 
tare, în cele mai diverse locuri, a conceptelor care-l 
preocupau. Tamai că nu pluralismul ideologic“ i 
se poate reproşa, cum crede N. Tertulian („O ase- 
menea variaţie a unghiurilor de vedere trădează un 
spirit de o mare elasticitate intelectuală, tendinţa 
către un antidogmatism structural, dar implică pînă 
la un punct și la un anume pluralism ideologic“), 
odată ce semnifică o expansiune antidogmatică, ci 
dezavantajul reluărilor, care obosește lectura siste- 
matică. În opera lui Ralea există cîteva distincte linii 
paralele (domeniile asupra cărora a meditat) și iri 
simultane (aceeaşi poziție ideologică şi Ale 0e. 9 , 
încît pluralismul său ideologic nu este chiar atit de... 


' Critica li ă ă dintre 
Streinu, Critica literară româneasc 
ia Vladi Metodologia istoriei şi i gt (Buc.), 

sasi, A ei R. S România, 1969, p. 0U. ; 
ia i ra Aca der stantinescu, Mihai Ralea-călător, în Sert- 


. B L.A, 1957, Py 370—371. i z i a 
ms lese, Bocian, Mihai Ralea — sociolog şi filozof, în 


Eseuri, BUC.» E.P.L., 1968, P. 73, 


p” 3 

plural, cum pare. Mai potrivită ni se pare aprecierea 
lui Ion Pascadi asupra „universalismului“ gîndirii 
lui Ralea: spirit deschis faţă de cultura progresistă 
clasică şi contemporană, viziune istorică largă, anti- 
dogmatică, viziune sintetică asupra culturii contem- 
porane. Mihai Ralea aşază cultura europeană sub 
un semn distinctiv faţă de tipul eleat şi heraclit, sub 
cel al dualității: evoluţia se face printr-o „perindare 
pendulară“, ciclic, între concepte şi experienţă, din 
această dialectică  născîndu-se progresul cultural. 
Gustul său sintetic este sincronizat cu metoda sin- 
tezei proprie culturii europene. Analismul ca „com- 
promis sintetic“ a mai fost formulat, sub diverse re- 
laţii: negativ-pozitiv (Aristot), dualismul substanţei, 
întindere-gîndire (Descartes), aporii categoriale 
(Kant), teză și antiteză (Hegel), inteligenţă-intuiţie 
(Bergson). Este „un cîmp al alternativei“ caracteris- 
tic culturii europene, ceea ce încurajează atitudinea 
de partizanat, susținută de Ralea printr-o hotărîtă ar- 
gumentare a militantismului ideologic și artistic. 
Giîndirea sa estetică, atunci cînd nu este expusă în 
studii și articole exprese, participă, destul de subtil 
şi fulgurant, la eseistica antropologică şi de filozofie 
a culturii, implicîndu-se într-o perspectivă mai ge- 
nerală. De aceea, în estetica sa va predomina prin- 
cipiul, sensul mecanismului studiat, aspectul teore- 
tic general, și mai puţin particularităţile aplicative 
sau interpretative. El are o vocaţie a concepţiei, ceea 
ce ar fi dus firesc la închegarea unui sistem. Cît 
priveşte estetica, în ansamblul preocupărilor sale nu 
a ocupat locul maximei afecţiuni. Aspectul sistema- 
tizator este mai puţin pregnant decit în preocupările 
sale de sociologie sau antropologie filozofică, lăsînd 
în schimb joc liber mistuitoarei dorinţi de a dise- 
mina idei. Acestea pot fi polarizate, sistematizate 
conform principiului tematic şi înfăţişate într-o suc- 
cesiune logică şi, chiar dacă nu se articulează în for- 

malismul filozofic al unui sistem, evidenţiază o con- 
tribuție pasionată şi lămuritoare, într-un domeniu 
încă puţin cercetat la noi. La confluenţa acestor 
contribuții de o largă înțelegere a fenomenului ar- 
tistic se conturează concluzii care se înscriu într-un 
sector progresist şi vizionar al esteticii româneşti, 
făcînd joncțiunea — pentru prima oară la noi — 
între estetică, antropologie şi sociologie, pe baza ob- 
servației asupra reciprocităţii de sens a valorilor. 


„Referindu-se la etapa istorică în care a trăit şi 
a activat, Ralea! însuşi recunoaşte că generaţia sa, 
traversînd o perioadă de tranziţie de la o orînduire 
socială la alta, a fost multiplu solicitată, ceea ce a 
determinat o viziune caleidoscopică şi o cuprindere 
rapidă. Din lipsă de cadre, intelectualilor timpului le 
reveneau o mulţime de sarcini, a căror urgenţă re- 
clama „împrăştierea“ în spaţii mai mult sau mai 
puțin cunoscute. Credem totuşi că fragmentarismul 
său ține mai mult de condiţia sa interioară, tempe- 
ramentală, la care motivele de ambianţă s-au adău- 
gat prin coincidenţă. Solicitările sociale nu pot scuza 
intermitențe productive şi oscilații valorice în cu- 
prinsul aceluiaşi domeniu de preocupări. Dar cum 
realitatea formală este aceasta, studiul valorificator 
va trebui să îndepărteze jena unei anume prolixităţi 
și să-şi specializeze demersurile la selectionarea și 
ordonarea logică a ideilor din sfera tematică a es- 
teticii. 

Devine astfel necesar ca sinteza de faţă să nu-şi 
propună compartimentarea didactică după criteriul 


1 Mihai Ralea, În ora sincerită 


fii totale, în Contempo- 
ranul, nr. 20/1956. 


Scanned with OKEN Scanner 


cronologiei, nici o istorizare obedientă a revizui- 
rilor de îmbogăţire a enunţurilor, ci polarizarea idei- 
lor în puncte-pivot, a acelor idei împrăștiate într-o 
vastă panoramă spirituală, pînă la martiraj în at- 
mosfere străine şi chiar improprii. Într-un fel, con- 
cedînd astfel se neglijează stricteţea tematică a con- 
textului în care acestea apar şi se reliefează conținu- 
turi migratorii ce se reclamă prin compensație. În 
acest sens, am înţeles a nu fi necesar un capitol sepa- 
rat care să trateze practica preocupărilor sale critice, 
altfel destul de întinsă şi laborioasă, ci de a extrage 
de aici idei cu un grad de generalitate care le face 
apte să aspire la o condiţie filozofică. 

Propunem deci un mod — dacă nu neapărat nou, 
cel puţin gîndit fără prejudecăţi — de a concepe 
monografia tematică: fixarea punctelor de maximă 
importanţă categorială (Definiţii) şi antrenarea inte- 
resului pentru încadrare şi structură formală (Con- 
diții), astfel încît complinirile mai izbitoare (Ade- 
rențe) să devină necesare pentru principiul unităţii 
structurale. Nu ne-am propus, prin aceasta, să obo- 
sim dorinţa firească de limpiditate a cititorului, nici 
să dăm o justificare formală unei aridităţi intelec- 
tualiste. Dacă trebuie exprimată și o intenţie din- 
colo de radiografierea unei gîndiri estetice, atunci 
vom spune că nădăjduim o reacţie derivată: o puri- 
ficație intelectuală a cititorului care cunoaşte şi în- 
țelege marile valori umaniste şi socialiste celebrate 
de Ralea prin întreaga sa operă. | | | 

Exemplele sînt principiile însăși, iar descripţia lor 
lămuritoare (dacă vreţi — atenta lor de-scriere) vine 
în întîmpinarea lectorului avid de certitudini. Frec- 
vența citatelor (Mihail Sebastian: „Nu vom şti nici- 
odată să facem abuz de citate!) încearcă să risi- 
pească aproximaţiile și să consolideze comentariul 
în Substanța unei gindiri a cărei originalitate va 
transpare astfel cu atit mai uşor. | 

II. DEFINIȚII 


1. ESTETICA 


a) CONCEPTUL 


În concepţia lui Mihai Ralea, estetica este o ma- 
nifestare plenară a personalității umane, o sumă dis- 
tilată a virtuţilor sale definitorii. Creaţia estetică re- 
zultă din întregul angajament al omului, prin care se 
defineşte la modul capacităţilor sale exemplare. Fi- 
ind un regim reprezentativ la modul înzestrărilor 
psihice superlative, esteticul conţine, într-o astfel de 
formulare, şi o condiţie a idealităţii, prin a cărei 
afirmare Mihai Ralea intenţionează o secretă peda- 
gogie a frumosului la scară socială. Această congru- 
entă între obiectiv și ideal conduce la un concept 
mai complex decît au lăsat să se înţeleagă încadră- 
rile simple şi formaliste de pînă acum. 

Dubla polarizare a esteticii implică un angajament 
uman în același timp social şi ideal şi pronunţarea 
unei suveranităţi axiologice asupra limitărilor este- 
tizante. Ralea adoptă, astfel, concepţia umanistă de 
sorginte renascentistă a omului total, a personalită- 
ţii complexe şi ameliorative: „Estetica se bazează pe 
toată personalitatea, nu pe O parte din ea. Ea are la 

e uman: adică idei, credințe, atitudini, 


sar Lat d Omul serios e omul complet. Unilateral 


o 1aei estetice în scrierile lui M. Ralea 17 

nu e decît dementul ori copilul înţirziat. Estetica 
adevărată e aceea care exprimă funcțiunile sufleteşti 
mature şi normale. Cealaltă e estetică comparată 


sau infantilă, după cum există şi psihologie infantilă, . 


un simplu capitol al psihologiei comparate“.! Este 


aici o concepţie plenară asupra umanului activ, re- 


marcat printr-o structură comunicantă. Subliniind i- 
deea de normalitate în producția estetică, Ralea in- 
troduce în definiţia conceptului circumstanţa unei 
sanităţi antropologice al cărei ecou, pe plan social, 
este sporirea valenţelor educative. De fapt, este un 
aspect al scientizării esteticii, nu în sensul formalis- 
mului dragomirescian sau darwinismului social al 
lui G. Ibrăileanu, ci în cel al intemeierii într-un 
crez filozofic materialist, îmbogăţit cu note sociolo- 
gice şi psihologice. 

Tendinţa către obiectivitate a esteticii este expli- 
cată din perspectiva raționalismului psihologic, de- 
oarece implică o temperanţă controlată, un grad de 
obiectivitate care pretinde o reducţie proporţională 
a emotivităţii. Întîlnim aici tot un aspect al scienti- 
fizării, în sens materialist și filozofic, a disciplinei 
estetice, printr-o metodă a obiectivismului psiholo- 
gic: „Atitudinea estetică presupune o emotivitate 
mediocră. Se cere adică artistului :să nu fie complet 
cutremurat de panică, înfiorat de spaimă ori de in- 
dignare (...). Viaţa, că să se perceapă pe ea însăși, 
trebuie mai întîi să se amorțească, să se omoare puţin 
(...). Urmează de aici că atitudinea estetică nu se 
poate dezvolta decît în tonalitate estetică calmă, re- 
ținută, stăpînită. Ea nu poate să se îniăptuiască decit 
printr-un fel de detașare, de desolidarizare cu mo- 
mentul emoţiei. Un artist pur nu se confundă nici- 
odată cu episodul pe care îl descrie. Din contră, îl 


1 Mihai Ralea, Scrieri din trecut, vol. I — În litera- 
tură, Buc., E.S.P.L.A., 1956, p. 202—203, 

domină (...). Subiectivismul sau simpatia ivă 
nu pot duce la estetică adevărată. Poate e pi ale ie 
rătat îndeajuns relaţiile strînse dintre atitudinea es- 
tetică şi tendinţa către obiectivitate“1. După cum se 
observă, contrar convingerilor sale de ansamblu, în 
definiţia acestui concept procedează la o depsiholo- 
gizare, la mediocrizarea emotivităţii şi reducerea in- 
tensităţii proceselor sufleteşti. Probabil generalitatea 
conceptului își solicita un anumit formalism logic pe 
care nu şi-l mai permite la caracterizări pe zone mai 


restrînse. 

Aria de studiu a este 
zată a spiritului, este circumscrisă 
tei, neglijind aspectele estetice extraartistice. Deci, 
obiectul esteticii este luat totdeauna şi exclusiv din 
domeniul artei. Această “problemă fundamentală a 
esteticii este interpretată de Ralea în sens speciali- 
zat, nu idealist. Tot accepţia specializării şi a, necon- 
fundării punctelor de vedere este, credem, potrivită 
pentru înţelegerea concepţiei lui Ralea despre intan- 
gibilitatea esteticului. Această proclamare a ideali- 
tății valorice, reprezentativ umane a esteticii, 1n- 
seamnă un sens ascendent, perfectibil, al năzuinţei 
către acest ideal, ceea ce conferă înţelesului Ta 
ficii o semnificație dinamică, exemplară, de Vale 

tivă. Între semnificația idealităţii estetice ja 
ră mată de Mihail Dragomirescu in concep- 
aa es zice% este O deosebire de viziune 
ist şi idealism obiectiv) 


ticii, ca disciplină speciali- 
la perimetrul ar- 


clasică, 


leu diamantin în str 
în a cărui compo 


şi 
idealității le co 


xă a fenomen 
— litera- 
: Jin trecut, VOL ŢII În 
i lea, Scriert din L I zor, 
e bi prah Buc., E.S.P.L.A, 1958, P 

tră şi elementele „anestetice“. „Esteticul e un ideal 


— scria Ralea — care în operă nu-l găsim pur, căci 


alături de el sînt elemente anestetice, cum este sen- 
timentul religios, cel moral etc. Esteticul pur nu 
este cu putinţă căci artistul e şi el un om ca şi cei- 
lalţi oameni, şi oricît de încordată ar fi atenţia sa 
pentru realizarea tehnică, are totuși oscilaţii. Oricit 
ar fi de încordat un artist, ca, de pildă, Flaubert, 
introduce în operele sale aprecieri științifice, morale 
ete. care nu mai sînt ale artistului, ci ale cetăţeanu- 
lui Flaubert. Deci artistul e mai mult ca esteticul“!. 
Autorul face aici două greşeli, care sînt flagrante 
şi în raport cu concepţia sa filozofică. În primul rînd, 
admite dualitatea personalităţii din estetica idealistă 
dintre eul artistic şi eul omenesc la un mod mult 
mai tranşant decît o face Liviu Rusu prin distincţia 
dintre eul profund şi eul empiric. Deosebirea ţine de 
preeminenţa, într-un timp sau altul, a unei funcţi- 
uni sufleteşti de creare sau de adaptare, însă acestea 
sînt laturi ale unui proces psihologic indestructibil, 
condus de o dialectică dirijată de cerinţele obiective 
ale vieţii. În al doilea rînd, esteticianul execută cu 
brutalitate „anesteticul“ din compoziţia obiectului 
de artă, ca impropriu stadiului acestei discipline. Di- 
cotomia este iarăşi metafizică, ştiut fiind că aceste 
elemente, participînd la o distilare de aromitoare 
suavităţi, nu mai comportă brutalităţi naturale, obiec- 
tuale străine concreteţei afective şi elanului meta- 
toric. Numai artificial şi — în cel mai bun caz — sub 
o justificare didactică se pot face astfel de delimitări, 
altfel de mai mult timp combătute și dezafectate în 
textele de critică a esteticii. 

Uzitind, în principiu, aceeaşi disociaţie valorică, 
Mihai Ralea formulează idealul estetic în termenii 


1 Prelegeri de estetică, studiu introductiv şi îngrijirea 
ediţiei de Ion Pascadi, Buc., Editura ştiinţifică, 1972, p. 60. 

unei norme suverane şi abstracte, către care artistul 
tinde prin miînuirea cu dibăcie a elementelor con- 
juncturale (ştiinţifice, morale, politice ș.a.) care i se 
oferă ca date obiective. Să presupunem că vom des- 
luși aici sensul elevației creatoare, însă rămîne de 
explicat modalitatea concursului spre idealitate a a- 
cestor componente, selectarea maximei potenţialităţi 
afective conţinute. Nu putem fi — de data aceasta — 
de acord cu apreciatul estetician Ion Pascadi!, care 
îi impută lui Ralea ideea preexistenţei esteticului şi 
a mediocrizării sale artistice doar prin contaminarea 
cu alte valori. Sensul este, credem, altul: antisticul 
năzuiește spre idealitate, printr-un tonus continuu 
spre perfecțiune, născînd astfel starea estetică prin în- 
suşi conținutul său aparent, formal şi suspect etero- 
gen. Creaţie înseamnă introducerea unei noi realități 
într-un proces ameliorativ de nivel social, vizînd o i- 
dealitate umană pe care doar timpurile mai noi o 
conturează cu o claritate cuprinzătoare. 

Dealtfel, în altă parte, comentind Mentalitatea 
estetică și timpul nostru, Mihai Ralea condiţionează 
de ideologia societăţii fizionomia idealului artistic, 
care astăzi înseamnă un proces de adaptare organică 
a artei la alte cerinţe decît cele ale veacului al 
XIX-lea: „Din trăsăturile principale ale culturii ac- 
tuale, din colectivism, se poate concepe o altă este- 
tică, care să fie fundată mai ales pe conţinut, cu o 
atenţie mai mare pentru idei sociale și morale, care 
să se inspire din tendinţe colective, să reflecteze 
mai mult viața grupului decit a individului, care să 
luareze cu un material imaginativ şi fantast mai 
mult decît cu unul senzorial, cum voia formalismul 
trecut, care să tindă către o revenire la surse natu- 
rale și care să împrospăteze arta“?. 


1 Jon Pascadi, Coordonate ale gîndiri lui Mihai Ralea, 


în Viața românească, nr. 4—5/1969. 
2 Scrieri din trecut, vol. I, p. 189—190. 

: Ralea distinge estetica generală de o serie de es- 
tetici speciale, care sînt un fel de teorii ale artelor, 
deoarece se preocupă de specificul şi funcţionalita- 
tea amănuntelor tehnice (în muzică, în arte plastice 
etc.), de istoricul antei respective și de definirea no- 
ţiunilor proprii operative. Este o componentă nouă 
în tradiţia românească a meditaţiei estetice, preocu- 
pată; pînă acum, mai ales de aspectul general, filo- 
zofic, disociativ, teoretic în sine. După cum indica 
în cuvintele introductive la cursul de Noţiuni de es- 
tetică, ţinut la Universitatea din Iaşi în anul de în- 
vățămînt 1927—1928, estetica generală are ca obiect 
de studiu fenomenul estetic, stilul, valoarea, gustul 
estetic şi artistic; estetica specială (din cadrul gene- 
ral al noţiunilor de estetică nu din regimul esteti- 
cilor aplicative amintite mai sus) se ocupă de aspec- 
te aferente: condiţionarea biologică a operei de artă 
(cu aspectele: esteticul şi uritul, adică estetica evo- 
luţionistă; instinctul sexual şi arta; arta şi jocul), 
condiţionarea psihologică a operei de artă (cu pro- 
blemele: psihologia artistului, actul de creaţie, psi- 
hologia tehnicii diferitelor arte), condiţionarea so- 
ciologică a operei de artă (mediu, epocă, rasă; influ- 
enţa modei, a claselor sociale; sancţiunea publicului). 
În ciuda definiţiei sale generale, în care insinua o 
oarecare nivelare psihologică, fundamentează medi- 
taţiile sale pe marginea fenomenului estetic într-o 
concepţie psihologică, ceea ce are ca efect procedu- 
ral restrîngerea sferei preocupărilor la creaţia şi e- 
moţia artistică, eliminînd în cîmpul cercetărilor 
opera de artă ca obiect finit, cu o individualitate 
fizică de o: configuraţie specială (în muzică, suportul 
fizic al sunetelor). Ca atare, Ralea va susţine că: 
„După părerea noastră, estetica nu este chemată să 
se ocupe de ceea ce este fizic în opera de artă“. 


1 Prelegeri de estetică, p. 71. 

Eliminînd nivelul realizării tehnice a produsului 
artistic, studiul individualităţii funcţionale a proce- 
deurilor, aprecierea operei din unghiul măiestriei de 
execuție, concepţia sa estetică se dovedeşte lacunară 
într-un capitol de importanță obiectivă. 

O analiză detaliată este consacrată fenomenului 
estetic care, scrutat din perspectiva structurii sale 
speciale (ca şi Tudor Vianu şi G. Călinescu, Mihai 
Ralea încearcă un proces metodologic riguros de 
conştientizare a „inefabilului“), este „o construcţie 
a imaginaţiei creatoare, cu un caracter simbolic, e- 
fectuat cu o tehnică personală, cu finalitate autono- 
mă intrinsecă, oferind o cunoaştere strict individu- 
ală a realităţii şi o plăcere dezinteresată“!. Să ur- 
mărim elementele acestei definiţii. Prima constatare 
este o concluzie sintetică a operei ca încorporînd o 
muncă producătoare specială, rezultind din intenţio- 
nalitatea unei activităţi semnificative. Prin faptul 
că este o „construcție a imaginaţiei creatoare, cu 
caracter simbolic“, opera de artă înseamnă un mod 
concret şi deosebitor de cunoaştere prin intermediul 
unei construcţii de poliarmonii aflate într-un raport 
unitar. şi singular, ceea ce demonstrează existenţa 
unui sens în opera de artă. Evidenţierea „tehnicii 
personale“ înseamnă recunoaşterea unui simbolism 
propriu şi original, care dă măsura stilului autoru- 
lui. Impasul formalist este depăşit prin îmbinarea 
simbolismului poliarmonic cu sensul convergent, de- 
monstrativ, al. efectelor. Precizarea „finalităţii au- 
tonome“ nu se poate face decit în natura acestui con- 
text. După cum se observă, Ralea subliniază ele- 
mentele deosebitoare ale fenomenului estetic, în 
scopul evidenţierii existenţei sale inconfiundabile şi 
obiective. Susținerea finalităţii autonome a faptului 
estetic este o replică împotriva tezismului și nu vi- 


1 ibidem, p. 329—330. 

zează o vanitate a purismului. Susținerea „autono- 
mismului“ estetic intenţionează consolidarea unei 
conștiințe a aspectului estetic al realităţii, care se 
poate insinua în mai, multe ipostaze valorice: „acest 
fenomen estetic se individualizează, creînd problema 
stilului, se subiectivizează, creînd problema contem- 
plaţiei, se obiectivează și creează opera artistică ce le 
poate fi considerată în realitatea ei exterioară, poate 
lua aspectul unei judecăţi de valoare așezate într-un 
lung şir de valori şi atunci devine valorificare a fe- 
nomenului estetic şi, în fine, el tinde să se detașeze 
pe cît posibil din înrudirea cu celelalte fenomene 
sufletești: morala, economia, politica, societatea, for- 
mind prin aceasta o tendinţă de autonomiei. O 
Prevederea autonomismului este o rigoare expli- 
cativă în normativitatea estetică solicitînd înţelegerea 
necesităţii de comportare estetică (Tudor Vianu: „Un 
obiect nu devine pentru noi estetic decît atunci cînd 
îl gindim în sfera valorii respective (...). În acţiunea 
de valorificare estetică intră un element volitiv, ho- 
tărirea de a mă comporta estetic, atitudinea esteti- 
că“?, de integrare organică în această perspectivă; 
sau, din alt unghi, o exagerare procedurală (vizibilă 
mai ales în ideea caracterului teleologic — limitare 
la propria sa perfecţiune) pentru necesitatea de a 
defini un domeniu recunoscut prin labilitatea con- 
ceptelor. Degajarea teoretică de ingerinţe (nu în 
practica realizării produsului estetic) duce în mod 
logic şi la crearea unui corp metodologic propriu şi 
a unui domeniu distinct. | 
Elementul „cunoașterii individuale“ din definiţia 
analizată este clarificat și explicat de însuși Ralea, 
prin caracterul simbolic generalizant al artei: „În timp 
ce ştiinţa se ocupă de parţial, estetica cunoaște in- 


„ Ibidem, p. 329—330. 
__“ Tudor Vianu, Estetica, ed. a Il-a, Buc., Fundația pen- 
tru literatură şi artă, 1939, p. 384. 

tegralul individualului (...) Aşadar, cunoaşterea este- 
tică este a individualului, luat în general şi redat 
tot prin expresivitate“l. Prin expresivitate, individu- 
alul atinge condiția superioară, filozofică, a genera- 
lităţii simbolice. 

În fine, componenta „plăcerii dezinteresate“ în- 
cheie traiectul ciclic al acestei definiţii, prin preci- 
zarea atitudinii de valorizare faţă de pisi a na 
ţie liarmonică amintită mai sus. Senzualitatea 
a plăceri este sublimată în satisfacția spirituală 
a actului de cunoaștere. „Plăcerea estetică — pre- 
cizează Mihai Ralea — formează o categorie specială, 
ieşind din perfecţia formei, din calităţi senzoriale 
care sînt în afară de eu, dind o plăcere dezintere- 
sată, care nu are concupiscenţă, aşa după cum a 
formulat Kant pe bună dreptate”. A 

În concluzie, Ralea indică o schemă analitică 
explicativă a fenomenului estetic, definit printr-o 
cunoaştere simbolică, ceea ce înseamnă că întrebuin- 
ţează semne cu caracter simbolic şi, în același timp, 
simbolizează imaginea epocii şi a societăţii în, Sase 
s-a creat. Cunoaşterea simbolică relevă particulari- 
tatea unui fenomen, individualitatea sa, spre deose- 
bire de generalitatea cunoaşterii conceptuale, logice. 

i presupune o anume construcţie tehnică și 
a aleea ali? afectiv, a unei plăceri dezin- 
imanenţa unui aspect alectv, Sat pi 

te (Kant), deoarece există intr-un per 
iezi ă a artificialităţii) şi nu 1n cel al 
nificării (ca plăcere e deci o valoare utili- 
satisfacerii intereselor (nu ar 


tară). : rationalist definitor pentru 
în virtutea i “lie todă adecvată unui conți- 


îndire — metod 
aia A Ba olouie filozofică — Ralea, ca şi Tudor 


è x i unei estetici norma- 
: ază necesitatea 
Vianu, teoretize 


1 Prelegeri de estetică, P. 154—155. 


2 ibidem, p. 156 

tive, ca aspect de fond, pe lingă cel prim, explicativ. 
O estetică de tip normativ, fără a fi compromisă de 
un dogmatism îngust — precum al poeticilor cla- 
sicismului — are ca scop identificarea valorilor ar- 
tistice prin două tipuri de judecăţi: de constatare şi 
de valoare, corespunziînd aspectelor epistemologic şi 
axiologic. Valorizarea în artă are, la Ralea, drept 
efect, reabilitarea ideii de normă, ca valoare mini- 


„mală, de la constatarea căreia se poate vorbi de 


existența valorii artistice: „vom stabili o serie de 
legi, de reguli mijlocii care să indice minimul de 
cerințe pentru ca o operă de artă să fie considerată 
ca atare. Norma ar fi deci o valoare minimală, în 
timp ce valoarea ar fi o normă superioară, excep- 
ţională“!. 

Complinit cu noi elemente, conceputul esteticii în- 
seamnă, deci, „ştiinţa faptelor şi a valorilor estetice, a- 
vînd un rol explicativ şi unul normativ“?. În teoria 
dublului caracter al esteticii, Ion Pascadi distinge ele- 
mentele pozitive ale legăturii disciplinei cu fenomenul 
concret pe care îl studiază, deoarece „știința esteticii 
nu este pentru gînditorul român o disciplină spe- 
culativă, ci una direct legată de realitatea artistică 
şi socială a vremii, ceea ce face ca natura ei să nu 
fie strict expozitivă, descriptivă, ci ea să dobîn- 
dească un caracter activ“. 

După cum uşor se poate observa, Mihai Ralea 
este inspirat de o salutară pornire demonstrativă, 
care lasă să se înţeleagă participarea sa conştientă 
la autorizarea esteticii ca ştiinţă în cultura româ- 
nească. Temperamentul său raţionalist, reflexiv, se 
întilnea cu o cerinţă obiectivă, cea a analizelor şi 
sistematizărilor, reclamate de o biografie încă ne- 


t ibidem, p. 148. 
2 ibidem, p. 149. 


3 Ion Pascadi, Esteticieni români, Buc, Ed. Academiei, 
1968, p. 124. 

maturizată definitiv a gîndirii estetice din țara noas- 
tră. Pe de o parte, aspectul scientist al esteticii sale, 
îl apropie pe Ralea de Mihail Dragomirescu și Tudor 
Vianu, pe cînd cel explicativ — de G. Călinescu, 
Liviu Rusu sau Al. Dima. Important este că nu sta- 
bileşte o dicotomie oponentă, ci aceste două concepţii 
metodologice sint complementare, încît încadrarea 
în una din cele două categorii vizează un sens pre- 
dominant, un relief mai puternic. 

Tot ca o descendență raționalistă a unui crez ge- 
neral este detalierea în schemă logică a criteriilor 
care constată și măsoară valoarea estetică. Cum ne 
vom ocupa de conceptul ralist al valorii într-un 
capitol separat, vom aminti aici doar conţinutul de 
principiu al acestor indici axiologici, în măsura în 
care ajută la înțelegerea unei definiri generale a es- 
teticii. Prima condiţie implică ea însăşi o demon- 
strație proprie, deoarece aprecierea reușitei transfi- 
gurării estetice a realităţii nu este un act spon- 
tan, direct şi total, ci un proces evaluativ care pre- 
tinde repere distincte. Al doilea criteriu — cel al 
reușitei intenţiilor propuse, în afară de faptul că 
aduce precizarea finalizării unei intenţionalităţi con- 
ştiente, se include în primul, deoarece oricare artist 
îşi „propune“ transfigurarea. În continuare, se indică 
drept criterii ale calităţii estetice: realizarea unui 
tot organic (solidaritatea părţilor, varietatea în uni- 
tate), ceea ce este o prevedere organicistă, de poetică 
structuralistă; ilustrarea unei tehnici personale (se re- 
vine aspra importanței stilului), prin care se face 
trimitere la o normativitate a expresiei; dozajul ele- 
mentelor anestetice (după cum am văzut, distincţia 
este forțată, deoarece „anesteticul“ nu poate exista 
în opera de artă, încît elementele sale pot fi numi- 
te etice, filozofice, politice etc.); determinarea fap- 
tului estetic, o prescripţie susceptibilă de demon- 
Strații subordonatoare, deoarece simpla constatare a 

unei individualităţi nu înseamnă şi omologarea ex- 
presivităţii; calitatea plăcerii estetice, criteriu de 
psihologie a artei, deoarece poate indica o stare de 
frivolitate şi atunci este doar momentană, sau poate 
indica acea profunditate a contemplaţiei despre care 
vorbea și Moritz Geiger. | 

Inspirat de un raţionalism care pune sub sem- 
nul relativităţii aserțiunile categorice, Ralea stabi- 
leşte posibilitatea unei gradualizări a reușitei este- 
tice, după indicii simplităţii sau complexităţii, bo- 
găției sau absenței elementelor, intensității, mora- 
lităţii mijloacelor de realizare (aspect negativ: cău- 
tarea senzaţiei prin mijloace demagogice), adaptării 
la specificitatea timpului, ori gustului, care — de- 
altfel — trebuie să funcţioneze la nivelul tuturor 
acestor indici. Ralea însuși se mulțumește cu enun- 
țul sec al acestor principii de detectare a izbutirii 
estetice, care nu pot fi discutate ca norme generale 
valabile, deoarece nu li se precizează sensul, natura 
conţinutului. Vom întilni nu o dată la Ralea un ex- 
clusivism formalist care, în ultimă instanță, sus- 
pendă realitatea prospecțiunilor axiologice. Procla- 
marea programatică a metodei analitice se abando- 
nează, în astfel de cazuri, unor sintagme ale spe- 
culaţiei teoretice. 

Pentru împlinirea unei definiţii, cu caracter de 
studiu, a disciplinei estetice, Mihai Ralea propune 
aplicarea metodei eclectice, care este astfel pentru 
prima dată formulată în estetica românească. Ralea 
nu este deranjat de aspectul peiorativ al termenului 
și nu este confruntat cu orgolii și vanităţi. Prin 
„eclectism“, esteticianul înțelege o sinteză superi- 
oară rezultată din selecţia coeficientului de adevăr 
procedural din mai multe corpuri metodologice, ea 


„Însăși cu o funcţionalitate metodică proprie. La con- 


turarea acesteia, participă metoda impresionistă (de 
Maistre, E, Faguet), obiectivă (Ch. Lalo), a trăirii 

(Th. Lipps), psihologic experimentală (Fechner), fe- 
nomenologică (Husserl, M. Geiger), normativă (Mii- 
ler — Freienfels), matematică. În cuvintele de ex- 
plicare a acestei metode, Ralea arăta că a ţinut 
seama „de toate sursele pe care le oferă diferitele 
științe auxiliare unei ştiinţe tinere şi începătoare, 
cum este estetica, adică şi de punctul de vedere al 
analizei psihologice, şi de punctul de vedere al me- 
todei sociologice, orice fenomen de gust fiind în 
funcţie de o epocă şi o societate dată, şi de analiza 
şcolii fenomenologice şi, în fine, speculaţiile filozo- 
fice asupra noțiunii de valoare estetică, adică indi- 
caţiile metodologice ale esteticii normative“!. Pro- 
punerea unui atari sinteze urmărea înlăturarea 
unilateralului din aplicarea metodelor amintite şi 
autorizarea unui raţionalism ponderat, echilibrat, cu 


e d wv Lă 


tive. Dar nu importanţa specializării operative ni se 
pare că primează în concepția acestei metode, ci op- 
' ţiunea de principiu pe care o exprimă, certificînd o 
atitudine comprehensivă și lucidă în faţa fenome- 
nului artistic. De asemenea, „eclectismul“ metodo- 
logic al lui Mihai Ralea accentuează un gust al sin- 
tezei, manifestat cu deosebire în spiritualitatea ro- 
mânească interbelică, avind ca reflex în estetică 
largi posibilităţi de nuanţare. Să observăm că a- 
ceastă teorie a metodei ecleclice corespunde, la ni- 
velul practicii critice, exerciţiului valorificator pro- 
fesat de Perpessicius, G. Călinescu sau Vladimir 
Streinu, care nu au făcut o aplicare directă a tex- 
tului lui Ralea, ci toţi s-au împărtăşit din aceeași 
spiritualitate a timpului, caracterizată prin eferves- 
cenţă, conștiință de sine, diversificare, cutezanţă for- 
- mală, debarasare de prejudecăți. Accelerația proce- 


1 Mihai Ralea, Prelegeri de estetică, p. 328. 

sului civilizator a lăsat în desuetudine gustul pentru 
absolutizarea unilateralităţii. Formula de echilibru 
propusă de Mihai Ralea reprezintă un factor rege- 
herator în mişcările spirituale ale timpului, adu- 
cînd un concept metodologic mai complet decit so- 
ciologismul gherist, scientismul dragomirescian, re- 
velaţia blagiană, instruind o propensiune pentru 
sinteză şi echilibru sistematic prin care se apropie 
de Tudor Vianu. Această metodă semnifică recepti- 
vitate față de diverse metode şi orientări, cores- 
punzînd teoriei poliarmonice a faptului estetic, relu- 
ată de Mihai Ralea din gîndirea lui Lalo. 

Pentru Ralea, concepţia „ecletică“ în domeniul 
metodologiei estetice este un reper însemnat al mo- 
dernismului teoriei sale estetice generale. 


b) AUTONOMISMUL ESTETIC 


Este ştiut că rezolvarea problemei autonomismu- 
lui a dat criteriul deosebirii esteticii materialiste de 
cea idealistă, cu cele două nuanțe extreme, poziti- 
vismul factologic şi integralismul purist. Dar, în 
epoca instaurării gustului pentru sinteză şi echilibru 
armonic, în cea a proclamării vizionare a suprema- 
tiei raţiunii, conceptul autonomismului estetic nu 
mai putea funcţiona pe traiectoria sa formalistă, ca 
delimitator absolut şi fatalitate a conduitei estetice. 
Nici mişcările de avangardă, care specializau pînă 
la exces tehnici şi procedee, nu se înscriau în sfera 
propriu-zisă a autonomismului, fiindcă implicau o 
atitudine protestatară în practici evazioniste. Înţele- 
sul mai nou al conceptului de autonomism estetic, 
așa cum apare el la Ralea, înseamnă o perturbaţie 
în accepţia consacrată, o reconsiderare, adăugind 
notiunii un înţeles specios la suprafaţă, dar veridic 
„în adincime, 

Primul aspect de care se ocupă Ralea, în aria 
acestei problematici, este condiţionarea istorică a 
direcțiilor și tendinţelor autonomiste. Pe un plan 
de filozofie a culturii stabilește următoarele predis- 
poziții culturale care au pregătit vederile autono- 
miste: „fatalitatea adevărului“ — dezvoltarea știin- 
țifică a cunoaşterii, eliminarea iluziei, apariția natu- 
ralismului ordurier, recunoaşterea legilor obiective 
ale dezvoltării; „pasivitatea contemplativă“ — omul 
se simte strivit sub presiunea obiectivităţii impla- 
cabile, intelectualul devine visător şi inadaptabil 
speculativ şi cerebral; „prestigiul culturii“ — insta- 
urarea unui regim instituțional (academii, univer- 
sităţi, laboratoare, ateliere), care o orientează spre 
eficiență industrială; „triumful individului“ — rod 
al toleranţei și liberei cugetări, care rezultă din- 
tr-un imperativ al personalității şi excelează în ra- 
țiunea practică; „stabilitate şi previzibilitate“ — 
gli icter e a reducînd cauzele, încearcă 
prevederea viitorului. 

Aceste predispoziţii culturale, care au o rațiune 
obiectivă în societatea europeană a celei de a doua 
jumătăţi a secolului trecut, au fost condiţii favorizante 
nu pentru un autonomism purist, ci pentru specializa- 
rea ie discipline științifice autonome, fapt pe care 
Ralea, deși îl gîndeşte, omite să-l precizeze. Pe de 
altă parte, o TR a alice iei ra- 
finare a adus şi la un preţiozităţii formale care 
a contribuit, a m fel, la ideea de autonomie. A- 
ceastă problemă este încadrată, de Ralea, în con- 
diţiile social—istorice care au determinat-o și au 
favorizat-o. „Autonomia estetică şi panestetismul ur- 
mează ca o consecinţă și sînt determinate de această 
ambianţă istorică — arată Mihai Ralea. Concepţia 
vieţii e sprijinită de frumos, e un efect al epocilor 
de bogăție, acumulare și cultivare subtilă. Cultiva- 
rdi facultăților sufleteşti superioare oferă artei po- 

sibilități maxime de dezvoltare. Orice artă are în 
ea ceva alexandrin. Ea apare şi e cultivată în mo- 
mentele în care preţuiesc superiorul sufletesc, con- 
stanța, raţiunea, aspectele rafinate ale sensibilită- 
ţii“. Acest determinism este sintetizat în funcţie de 
mentalitatea ideologică a situaţiei economice, în 
epoci de stagnare sau înflorire: „Epocile de conser- 
vatorism social au fost totdeauna prielnice artei for- 
maliste“, pe cînd „Epocile revoluţionare sînt mai 
ales epoci de conţinut“. 

Aplicînd această remarcă generală unui studiu 
diacronic, dovedind spirit comprehensiv în analiza 
condiţiilor obiective care au cauzat această mişcare 
în gîndire, esteticianul identifică două momente is- 
torice cu două stadii succesive ale procesului de au- 
tonomizare. Mijlocul secolului trecut aduce optica 
artistului ca individualitate ce se voia despărţit de 
ipocrizia moralei curente (ex.: Flaubert). Este faza 
„literară“ a autonomismului, caracterizată printr-un 
„eroism al sincerităţii“. Ca o reacţie împotriva aca- 
demismului, apare faza „plastică“, în care psihologia 
este redusă la senzaţie (în mod firesc, ea este com- 
pletată cu afectele și memoria), ceea ce duce la un 
exces de abstracţie (cubism, futurism, expresio- 
nismy. 

Faţă de problema aspectului purist al autonomis- 
mului (am precizat că el include şi o accepție me- 
todologică, servind ştiinţa esteticii în etapa ei con- 
stitutivă), Ralea se pronunţă cu vehemenţă în ar- 
ticolul Militantism artistic, egalizindu-l cu pueri- 
litatea, cu mentalitatea unui indiferentism vinovat 
faţă de societate, cu instalarea definitivă a insensi- 


1 Mentalitatea estetică și timpul nostru, în Scrieri din 
trecut, vol, I, p. 180. 


2 v, Etnic și estetic, în Scrieri din trecut, vol. I 
3 cf. Scrieri din trecut, vol. I 

bilităţii. Convins, ca şi Maiorescu, de inutilitatea 
dăunătoare a „formelor fără fond“, condamnă moda 
estetizantă din cultura noastră sub verdictul sno- 
bismului cultural, deoarece, în Apus, această mis- 
care nu poate îi ruptă de unele motivații obiective, 
cum sînt specializarea unui gust pentru fineţe și 
forțarea capitalistă a prosperității economice. De pe 
poziția esteticii materialist-dialectice, pronunță un 
verdict de fals asupra formulei „artă pentru artă“, 
care nu semnifică — în ultimă instanță — ridicarea 
frumosului deasupra realităților sociale ci, dimpo- 
trivă, acuză o legătură directă cu o anumită socie- 
tate care, socotind-o „lux spiritual“, îi afirmă o ex- 
tracție nobiliară. Din perspectiva unui obiectivism 
social, Ralea demască gratuitatea artei ca simptom 
al individualismului, specific aristocratului care se 
joacă din plictis: „Există o artă cu conținut bogat de 
idei, de sentimente, de viziuni, de fapte artistice. 
Aceasta e valabilă pentru toată lumea, pentru toate 
clasele: Shakespeare, Goethe, Tolstoi. De aceasta 
are nevoje vitală toată lumea cultivată. E arta-nece- 
sitate. Există însă o alta, restrînsă la înțelegerea 
unui grup mai restrîns de inițiați, de artişti rafi- 
nați, cu un cuprins restrins, insă cu delicateţe selec- 
tat, E arta-lux. Aceasta e simplu joc inutil, derivativ 
al plictiselii, al spleenului pe care-l suportă pi 
aristocratul. Arta fantastică e dintre acestea: un ex- 

: tra urîtului“l. Se observă că Ralea se 
pedient con! . i inte tări de princi- 

tine aici la nivelul unei interpret ce P 
menţine. eind nişte relaţii generale, numite în func- 
piu, indicind 9 ial le produce. Desigur, la 
ție de mecanismul socie ral api dn artiştilor sau 
un nivel mai amănunțit, ra 


necesitatea ițiati j rmanente ale 
j nitiatică sînt inerențe pe i 

i de a yi fără ca prin aceasta să sem- 
opere T 


tă autentice, 
i 
1P. Zarifopol: Vedenii, 


şcoalelor, 1927, p. 163. 


în Interpretări, Buc., Ed. Casei 

nifice un veleitarism nobiliar. Implicate în geneza 


“sau receptarea directă a fenomenului artistic, ele 


semnifică un sens al perfecțiunii, o chemare ame- 


liorativă. Operînd cu judecăți de cuprindere socială 


— în care, din păcate, nu-și poate depăşi un impas 
egalizator — Mihai Ralea dezafectează estetismul nu 
din interioritatea sa antotelică, ci ca simptom al 
atrofierii conştiinţei social-istorice şi al singularizării 
de clasă, ceea ce alimentează — prin neprimenire — 
diletantismul perpetuu, indiferentismul ideologic și 
etic. 

După cum procedează totdeauna cind demonstra- 
ţia implică argumentaţie bogată, şi în combaterea 
autonomismului estetic purist adiţionează motivații- 
lor social-istorice și rațiuni de ordin psihologic. A- 
doptînd concepţia psihologiei gestaltiste, gînditorul 
român arată că psihicul reprezintă un tot, din care 
nu se poate autonomiza esteticul (așa cum încearcă 
astăzi, în apus, teoria psihomorfologismului contem- 
poran) decit la modul abstract. Trebuie să precizăm 
că Ralea combate formalismul autonomismului și nu 
ideea de specificitate, aspect asupra căruia vom re- 
veni. Dînd dreptate lui G. Simmel, susţine indivizi- 
bilitatea personalităţii, aspect care, proiectat la scară 
socială, exprimă solidaritatea artei cu toate celelalte 
funcțiuni ale grupului. Relaţia psihologică individ- 
grup repetă exact mecanismul relaţiei biologice din- 
tre filogeneză şi ontogeneză, ceea ce înseamnă şi un 
evoluţionism cam rigid și judecăţi cantitative. 

Pe plan psihologic, argumentul peremptoriu ni 


se pare a fi unitatea psihică, așa cum îl concepe de- 


altfel și şcoala structuralistă. „Psihologia contempo- 


„rană — arăta Mihai Ralea — cu drept cuvînt crede 
` că structura sufletească e un tot indivizibil, colorată 


pînă la cele mai elementare senzaţii de o tonalitate 
individuală (...) Unele se explică prin altele, fiindcă 


„ formează un tot unitar. Nu se poate separa prea 

mult creaţia de restul vieţii fără să cazi în pură 
abstracţie“!. Apare deci firesc ca, pînă la un anumit 
punct, estetica operei să fie şi estetica personalităţii. 
Estetica personalităţii („adică interpretarea din punct 
de vedere al gustului a acţiunilor cuiva“) este încă 
puţin dezvoltată, fapt regretat de estetician şi psiho- 
log deopotrivă. 

Cu poziţia „artei pentru artă“, în strategia căreia 
este vizată şi gruparea de la Sburătorul, se află în 
opoziţie principială şi programul Vieții românești, în- 
remeiat pe ideea cultivării sanităţii intelectuale. O 
linie naţională şi umanistă opune principiul rezisten- 
ței mișcărilor politice ale timpului. Împotriva tendin- 
telor estetizante, Ralea, prin intermediul publica- 
tiei, susține principiul interdependenţei valorilor şi 
fenomenelor sociale, în virtutea principiului mate- 
rialist-dialectic al suprastructurii ca reflex al ba- 
zei. Numai spiritul unui umanism deplin poate da: 
sensul angajării în estetică, fiindcă aceasta „se ba- 
zează pe toată personalitatea, nu pe o parte din ea. 
“Ea are la bază tot ce e uman: adică idei, credințe, 
atitudini, sentimente. Omul serios e omul complet. 
Unilateral nu e decît dementul ori copilul întîrziat. 
Estetica adevărată nu e decit aceea care Cre 
funcţiile sufleteşti mature şi normale. Cealalt ic 
estetica comparată sau infantilă, un simplu ră O 
al psihologiei comparate“?. În paginile acestei re- 

i Mihai Ralea reia, după exact două decenii, 
di ire demascatoare la adresa autonomis- 
P po să e care o ilustra G. Ibrăileanu, la 
mului ca Și e ka față de atitudinea estetică a lui 
încep utul seco a i ce fac parte din cei mul- 
Maiorescu: „În genere, acel 


țumiți cu ordinea 


l : criti atică, î Viața româ= 

; să si critica estetică, in 
t Critica psihol0deci an. XVIII, 1926, vol LXVII. p. 214 
peoe, patra ideologic, în Viaţa românească, nr. 1/1926. 

artei pentru artă; ei nu voiesc ca şi literatura să 
servească ca o armă de critică socială, deci neagă 
literaturii acest caracter evident (...) Noi am spus-o 
totdeauna că esteticienii de felul d-lui Maiorescu 
neagă existența tendințelor în artă, pentru că nu le 
convin anumite tendinţi“!. | 

Şi totuși, Ralea a susţinut, ca unul dintre carac- 
terele fundamentale ale specificului estetic, ideea de 
autonomie, Care este sensul precis al acestei condi- 
ționări? _ 

Într-o perioadă cînd se încerca subordonarea ar- 
tei unor scopuri exterioare, de diversiune politică 
și ideologică, sau unor tendinţe formaliste, Ralea 
proclamă un autonomism estetic de o acuzată raţio- 
nalitate. Pe plan strict artistic, devierea estetică ego- 
latră lipsea fenomenul estetic de adevărata sa sub- 
stanţă, deoarece „se face din frumos o religie pu- 
ristă, o dogmă sterilă, izolată în splendoarea ei, un 
fel de zeitate imaculată, satisfăcîindu-se pe ea sin- 
gură, ferită de orice contact impur“?. După remarca 
lui N. Tertulian?, Mihai Ralea, ca şi G. Ibrăileanu, 
gîndind în albia fentilă a raționalismului de tip uma- 
nist, denunța primejdia convertirii estetismului în 
obscurantism, care se ştie la ce ravagii naţionaliste 
şi individualiste a dus. Acestor scopuri de diversi- 
une le opune Ralea — accepţia autonomistă, ceea 
ce însemna fixarea esteticii în cîmpul valorilor uma- 
niste care-i sînt intrinseci. 

În plus, rigorile constitutive ale disciplinei recla- 
mau strategia delimitărilor. Astfel, autonomismul 
susținut se dovedeşte din nou a nu fi un autono- 
mism stricto sensu, ci, din contră, expresia teoretică 


1 G. Ibrăileanu, Idealurile patriotice şi sociale în poezie, 
în Viața românească, „Miscellanea“, nr. 5/1906, p. 302. 

2 Specific şi frumos, în Viața românească, nr. 9/1925. 

3 N, Tertulian, Mihai Ralea: Scrieri din trecut, în 
Scînteia, an XXVI, 1957, nr. 3998, 1 septembrie, 

a unei anumite intenţionalităţi de inspiraţie mate- 
rialistă, care sesizează obiectivitatea specifică a es- 
teticului şi-i caută formularea de principiu potrivită 
(recuperînd, în cadrul unei orientări generale comu- 
ne, o neglijență gheristă). În interiorul disciplinei, 
acest autonomism e relativ și numai în măsura în 
care sufletul nostru, reacţionind omogen, alternează 
reliefuri morale, estetice, etice, politice, juridice, e- 
rotice etc. Extinzînd, prin similitudine, principiul 
unităţii psihice la scara structurii sociale omogene, 
se observă că individualitatea comunicării estetice, 
căutînd albia originalității de expresie, implică sen- 
sul unei comunicativităţi sociale, ceea ce dă tocmai 
viabilitate fizionomiei particulare a mesajului. 


în cursul de Estetică generală, ţinut studenţilor 


de la Universitatea din Bucureşti în anul de învă- 
ia, într-o 1n- 


tămînt 1941—1942, profesorul Ralea rel i 
terpretare critică, problemele fundamentale din ca- 
pitolul autonomismului estetic, şi de data această 
doar la nivelul unei expuneri mai generale și cam 

psihologic atomist, după care Ari e kof 6 

pur estetică“. Nefiind interpretat în funcţie de acest 
efect conjunctural, ci ca o reţetă a reușitei estetice, a- 
utonomismul conduce în mod necesar la sterilizarea 
psihică a artistului, simptom de decadenţă, de ale- 
xanarinism şi formalism, de neviabilitate artistică. În 
schimb, interpretat cu pondere şi matură reflecţie, 
sprijinea formarea unei mentalități artistice, dega- 
jată de subordonări exterioare şi metodologii străine. 

După cum se observă, Mihai Ralea intreprinde o 
analiză nuanţată și cuprinzătoare a problemei este- 
tice a autonomiei, relevîndu-i înțelesurile posibile 
şi rolul sensurilor implicate, în etape diferite şi la 
niveluri diferite. Se impune constatarea că nu adop- 
tă formula facilă a ostentaţiei dogmatice, de extrac- 
ţie sociologistă, ci discută cu o anumită imparţiali- 
tate raţionalistă idei şi consecințe posibile. Ar fi 
eronat să-l considerăm concesiv atunci cînd nu este 
decit prudent. Angajind discutarea autonomismului 
estetic pe un plan al autorizărilor istorice Ralea îl 
încadrează deja în seria fenomenelor spirituale de- 
păşite, intrate în desuetudine şi a căror justificare 
istorică nu se mai susţine. În locul supremaţiei au- 
tonomiei şi purității Mihai Ralea 'propune „o altă 
estetică, care să fie fundată mai ales pe conţinut, cu 
o atenţie mai mare pentru idei sociale și morale, 
care să se inspire din tendinţele colective, să reflec- 
te mai mult viaţa grupului decît a individului, care 
să lucreze cu un material imaginativ şi fantast mai 
mult decît cu unul senzorial, cum voia formalismul 
trecut, care să tindă către o revenire la surse naiu- 
rale şi care să împrospăteze arta“?. 

În ansamblul gîndirii estetice a lui Mihai Ralea, 
aceste enunţuri vor fi substanţial îmbogăţite şi nu- 
anţator complinite, încît numai parcurgerea lor sis- 


Prelegeri de estetică, p. 159. | 
2 cf. Mentalitatea estetică și timpul nostru. 

tematică va da acea imagine globală pe care tindem 
să o evidenţiem. În consecuţia imediată a celor de 
pînă acum se înscriu opiniile sale asupra statutului 


artistic. 


2. ARTA 


Pe baza unui program mai vast de interpretare 
antropologică, arta este explicată prin mijlocirea re- 
laţiei filozofice dintre dat şi construit. Datul are un 
caracter obiectiv, natural, primar, şi determină reac- 
tiile rudimentare, originale, ale manifestărilor uma- 
ne: instinctul și reflexul în psihologie, patriarhalis- 
mul bucolic în viaţa socială, raportul de forţă în 
etică, risipa în economie, gindirea concretă în ştiin- 
tă. Construitul este rezultatul materializat al unei 
intenționalități transformatoare şi înseamnă afirma- 
re, determinare, optare. Îi corespund reacțiile speci- 
alizate superioare: amînarea în psihologie, genera- 
litatea în filozofie, coercițiunea în societate, acumu- 
larea în economie, răsturnarea raportului de forţă în 


j artă, raportul dintre cele două categorii 
ati > ul dintre două cate- 


obiectuale se traduce În raportul í 
gorii de concepţie: copierea naturii (datul) şi trans- 
rea (construitul). 

Pe linia constructivismului intelectualist, Mihai 
Ralea îşi fixează originalitatea concepţiei în teoria 
artei ca „plăcere a artificialităţii“. În capitolul spe- 
cializat (Arta ca plăcere a artificialității) din. lucra- 
rea antropologică amintită, autorul reia opoziţia 
dintre dat şi construit în termenii relației dintre 
artificial (totalitatea produselor omului) și natural 
(realitatea exterioară, anterioară experienţei uma- 
ne). Artificialul, la rîndul său, poate avea un rost 
practic (construcții care servesc unor necesități vi- 
tale: un pod, o cale ferată, o casă etc.) sau poate 
apărea sub semnul gratuităţii, după criteriul finali- 
tăţii utilitariste, aşadar un artificial care este legat 
de acte de înțelegere, de semnificările unor expresii 
ale obiectelor sau fenomenelor. Unele construcţii 
servesc, altele semnifică; primele sînt instrumente, 
celelalte simboluri. 

În faza primitivă a omenirii, utilitatea instru- 
mentelor se suprapune cu perfecţia simbolurilor. 
Diferenţierea este un cîștig al istoriei, cînd arta s-a 
specializat numai în a semnifica, parcurgind pentru 
aceasta — observă Ralea în același loc — patru fa- 
ze: instinctul creează organe potrivite pentru dife- 
rite nevoi de apărare; omul își alcătuiește instru- 
mente exterioare de lucru; tehnica ia locul mijloa- 
celor directe și se preocupă de relaţii dirijate între 
fenomene; construcţia artificială își părăseşte scopul 
util și plăsmuiește opere care nu interesează decit 
prin semnificaţia lor. Această nouă demnitate a 
construitului, supremaţia semnificației, este numită 
de Ralea prin formula „plăcerii artificialităţii“, re- 
ferindu-se la suportul tehnic special al emoţiilor de 
cunoaștere. Sugestia conținută se referă la stimula- 
rea contemplaţiei, nu la gratuitate, aspect care poate 
fi mai bine înţeles numai în relaţie cu cele înfăţi- 
şate în capitolul precedent. 

Intuind importanţa execuţiei (poate cel mai bine 
dintre toţi esteticienii români), Ralea întemeiază 
starea de nelinişte pe care o creează opera de artă 
pe efectele reușitei ingeniozităţiii tehnice. Astfel, cu 
toată „orientarea către o estetică formalistă“ (Vla- 
dimir Streinu), el accentuează de fapt atenţia care 
trebuie acordată interesului în sine al operei, adu- 
cînd un accent artistic într-o concepţie materialistă. 
mai largă asupra operei de artă. Construitul implică 
şi o luptă prin „artificialitate“, care duce, în cele 
din urmă, la însăşi învingerea acestei artificialităţi, 
la declanşarea unei emoţii care transcende momen- 
tul contactului cu perfecţia mijloacelor de execuţie. 
Inspirat prea mult de anumite rigori tehniciste, es- 
teticianul conferă o supremație invariabilă irepro- 
șabilităţii execuţiei tehnice, fundamentînd ontologia. 
artei pe un statut al relaţiilor cantitative. Emoţia 
estetică fiind cauzată de o situaţie artificială, nu 
poate depăși — crede esteticianul — o anumită tem- 
peranţă, chiar mediocritate, ceea ce este un reflex al 
excesului de tehnicism în considerarea operei de- 


artă. 

Teoretizind Art 
hai Ralea acceptă 
Miiller-Freienfels, 

devine mijloc. Ceea ce interesează e realizarea: a- 
ceasta e posibilă numai cînd mijlocul se transformă 
el însuși în scop“!) problema artei devine o proble- 
mă de alegere a mijloacelor. Însăși valoarea estetică 
— merge mai departe Ralea — este dată de gradul 
de izbutire a construcţiei. Animat de un raţionalism 
care pune totdeauna aplombul verdictelor sub un 
semn al utopiei, relativizînd absolutul, erodind ho- 
tărîrile pripite, Mihai Ralea implică analiza în în- 
suşi perimetrul valorii estetice, ca un rezultat al 
gradului de transfer dintre intenţie și izbutire. Pînă 
la atingerea unui transfer integral, pot exista trepte 
graduale date de îndemînarea execuţiei. Începînd cu 
nivelul minim al izbutirii, Ralea precizează urmă- 
toarele trepte succesive: ratarea (rezultatul final e 
altul decît ceea ce a intenţionat premisa iniţială), 
aproximaţia (sinteza obţinută conţine elemente de 
esenţă şi altele eterogene), reuşita (legătură sinte- 
tică dintre concepţie şi produsul final, sentiment de 
succes), perfecțiunea (depăşirea misiunii propuse). 
Situaţiile estetice corespunzătoare sînt: dezarmonie, 
anarhie, neputinţă (ratarea); insuficienţă, eroare, pu- 
tere relativă (aproximaţia); echilibru, justeţe, nor- 
malitate (reuşita); entuziasm, încîntare, triumi (per- 
fecţiunea). Lucrurile sînt evidente, surprind situaţii 
obiective; păcat numai că esteticianul nu a detaliat 
aspectele recognoscibile în procesul de transfer a in- 
tenţiei în realizare, deci reperele celulare, aspectele 
intime ale reușitei, criteriile delimitării între cele 
patru trepte. Acestea, întemeiate pe observarea fap- 
“tului cantitativ, pot reda, pe o dimensiune a spaţia- 
lităţii, izbutirea estetică a operei de artă, dar nu-i 
pot releva esenţa, specificitatea. Nu este explicat 

însuși mecanismul particular al trecerii calitative a 
-intenției în realizare, drept criteriu al valorii esteti- 


< 1 loc, cit. 

ce. Îngustîndu-și optica la aspectul exterior al me- 
canismului de elaborare, vizat în sine, rupt de sem- 
nificaţii adinci, Mihai Ralea ajunge la ideea gratu- 
ităţii, pe care o asamblează dezinvolt (arta este „o 
tehnică ce şi-a uitat scopul“) şi eterogen crezului 
său general materialist. Autorul nu duce definiţia 
pînă la sinteza filozofică pe care o presupune, ci o 
limitează la inteligenţa tehnică a producerii simbo- 
lurilor artistice, uitînd însă să precizeze că acestea 
nu sînt scopuri în sine, ci mijloace ale unor scopuri 
semnificante. 

Imboldul creării acestor simboluri poate fi — 
arată Ralea, reducînd, nesistematic, o lungă dispută 
din istoria esteticii — de o variată natură: religioasă 
sau magică, ludică, socială (nevoia de comunicare). 


Se mai acceptă un înţeles al esteticii prin asimi- 


lare cu ideea de „nobil“, în care esteticianul identi- 


fică anumite expertize formale ale perfecțiunii: pu- 
ritatea liniei şi a desenului, graţia gesturilor dis- 
tinse, care exclude adiacenţele parazitare, concursu- 
rile nesolicitate (pe baza unui îndelung exerciţiu al 
experienţelor eliminatorii). Aşadar: „Nobleţe este- 
tică înseamnă astfel mai întîi proprietate exactă şi 
expresie precisă. Intră, fără îndoială, în apucă 
estetică a nobletei analogii cu aie die Lea și i 
unei vechi îndeletniciri în rasa ȘI per poea 


ică a ! i lungi exer ) 

jîndu-se per a contrario față de non-valori. Reluind 
poziţia lui N. Hartmann, Ralea vede în nobleţe de- 
pășirea mediocrităţii comune, prin virtuţi care sînt 
„mai“ decît cele obişnuite, formînd corpusul meto- 
dologic al unei „teleologii a anticomunului“, o nă- 
zuinţă către excepţional (regimul stilului măreț şi 
pur, al ascendenţei, al caracterului absolut). 

Ralea cochetează disimulat cu ideea de gratuita- 
te. El nu găseşte alt suport obiectiv al specificită- 
tii decit regimul tehnic, ceea ce înseamnă deja 
o concepţie în sine a produsului de artă, pe baza 
unei construcţii care se satisface integral. Așadar, 
fundamentează definiţia artei pe o autonomie teh- 
nicistă, singurul criteriu — crede esteticianul — va- 
labil pentru pregnanţa execuţiei diferite de toată 
sfera construitului. Pe lingă această reducţie funda- 
mentală, Ralea aduce tot felul de explicaţii compli- 
nitorii, care numesc mai mult aspecte culturale și 
conjuncturale din universul artei, decit esența a- 
cestuia. 

Pe baza psihologiei diferenţiale, în Explicarea o- 
mului, Ralea defineşte arta în funcţie de aptitudi- 
nile umane ale canalizării emotivităţii;: refularea şi 
dirijarea impulsurilor, amînarea reacţiilor. În jude- 
cata estetică, vom avea următoarele valori corespon- 
dente: plăcere a artificialităţii, curiozitate față de 
procedeu și reuşită, caracter ficțional (suspendarea 
urgenţei vitale şi a obiectivelor practice), suficiența 
formei (arta este „construcţie pentru construcţie“, 
„tehnică ce şi-a uitat scopul“; Kant o numea „fina- 
litate fără scop“). Scopul artei este văzut tot dintr-o 
perspectivă estetizantă: fiind un produs de lux, nu 
poate să dea valori utilitare (dar ce poate îi social 
mai „utilitarist“, decît modelarea superioară a con- 
ştiințelor?), încît cultura și societatea sînt doar in- 
direct servite de artă şi numai pentru acele idei Şi 
motive anestetice pe care le cuprinde. Sînt obser- 

vaţii formaliste care coexistă, în estetica lui Ralea, 
cu aspecte total diferite, cum ar fi promovarea 
militantismului artistic, sensul logic al acestei sus- 
pecte coalizări fiind diferenţa aparentă a premiselor 
care au determinat desfășurarea motivistică. 

Aminteam de „motive anestetice“, concept ra- 
list migratoriu de la definiţia esteticii la cea a ar- 
tei, purtînd acelaşi înţeles. Esteticianul face deose- 
bire între estetic şi artistic, cel din urmă aspect 
exprimînd totalitatea operei, în care intră atit este- 
ticul, cît şi elemente anestetice. Formularea, pe care 
am mai întîlnit-o pînă acum, încearcă să valideze 
două aspecte: specificul artistic al produsului şi con- 
ținutul acestuia, modelat de bogăţia influențelor pe 
care le primește. Esteticul reprezintă, în această vi- 
ziune (opera de artă, omogenă și structural armo- 
nică, nu permite dislocări valorice, nici identificări 
ale unor naturi oponente), nucleul ideal al produsu- 
lui artistic, în jurul căruia se structurează „conținu- 
tul“, aspectul obiectiv al faptului estetic. În realitate, 
fenomenul aplicat al creaţiei dă elementelor com- 
ponente acea unică unitate în care, de fapt, esteti- 
cul nu mai apare deosebit de „anestetic“, ci fuzio- 
nează într-o configurație particulară, în care idea- 
litatea transfigurării devine elevație spirituală ira- 
diantă. , 

Deşi este sensibil la aspectele tehnice ale concep- 
tului autonomist, Ralea se delimitează ferm de con- 
ceppa iai ae pile pa re A 
național al a T upra autonomismului în- 


i as 

dorința de specializare a unei discipline incipiente 

de Ralea (este vorba de „particularitatea“ specificu- 
lui, nu de individualism egocentric) din unghiul in- 
terpretării sociale și psihologice, subliniind tendinţa 
artei spre caractere generale — prin caracterul soci- 
al al expresiei —, fără a atinge însă generalitatea le- 
gică a ştiinţei. Între acestea, profilul optim al feno- 
menului estetic este întemeiat de Ralea pe cîmpul 
etic — aspect asupra căruia vom avea ocazia să 
ne oprim pe larg. 

-= Expasiunea spre o normativitate caracterologică 
înseamnă și existenţa unor caractere perene ale artei, 
principii ale permanenţei severe cu excesele con- 
juncturale, adevărate virtuţi estetice cu caracter edu- 
cativ (totdeauna, arta a însemnat o valoare de echi- 
libru a omenirii“). Astfel, arta înseamnă civilizare 
și umanizare, transcenderea impasului conjunctural 
înspre o stare de generozitate înnobilatoare: „Chiar 
dacă contemplaţia estetică nu se săvirşește totdeauna 
în extaz, în care instinctele vitale amuţesc complet, 
așa cum a descris-o Schopenhauer, nu e mai puţin 
adevărat că emoția produsă de operă e departe de 
orice calcul meschin și interesat și de orice interes 
trivial]. 
~ Arta înseamnă cultivarea unor virtuţi afirmative, 
fundamentale, exercitînd astfel un rol regenerator 
într-o societate pragmatică și mercantilă. În 1942, 
lansa, de pe acest podium, o lucidă chemare la or- 
dine: „Să scoatem din anacronismul lor de o clipă 
„valorile estetice. Să le opunem dirz decadenţei unei 
lumi. Misiunea lor va fi covirșitoare“?. În acest fel, 
şi ca estetician, Ralea se va ataşa, în perioada tul- 
bure şi frămîntată a celui de al doilea război mon- 


în ae dial, intelectualilor cu vederi progresiste, militanţi- 


„lor pe tărîm ideologic, tuturor celor care întrevedeau 


"1 Scrieri din trecut, vol. I, p. 190—191. 
2 ibidem, p, 191, - ii 

instaurarea unei societăți mai bune, mai drepte. Pă- 


cat numai că soluţia estetică propusă limitează per- 
fecțiunea umană exercitată de artă pe baze psiholo- 
gice şi mai puţin pe condiţionările acestora. Astfel, 
ideea umanistă se rezumă, în această viziune, la re- 
fularea naturii instinctuale, brutale, la înlăturarea 
presiunilor biologice și ridicarea, printr-o plăcere 
a artificialităţii, la o deplinătate spirituală integral 
definitorie. După cum am văzut, această plăcere a 
artificialităţii izvorăşte dintr-un regim tehnicist, 
constind în înțelegerea şi pătrunderea sistemului 
combinatoriu al simbolurilor artistice (cuvinte, cu- 
lori, linii), bazat pe principiul coeziunii şi conver- 
genţei efectelor (teoretizat de Taine). Dintr-o va- 
loare convenţională reiese o semnificație reprezen- 
tativă. 

Tot din această perspectivă militantă este amen- 


dată și teoria „artei pentru artă“, demascată ca o 


activitate inutilă, o disciplină de lux. Ralea greșeşte 
aici, identificînd într-o conduită nobiliară înclinația 
artei moderne către decorativism, senzorialitate, a- 
moralism. Esteticianul şi sociologul n-a înţeles miș- 
carea înnoitoare în domeniul artistic, aspectele de 
circumstanţă care au generat-o şi experienţa spiri- 
tuală inedită pe care o încearcă. Este adevărat că, 
prin elementele de evaziune și integralism estetic, 
a Cl sa 
NA ei socială“, autorul înclinind spre „arta ge- 
neral umană“ — „o necesitate profundă a sufletului 
omenesc de totdeauna şi de pretutindeni“!. Purismul 
ca atare este sancţionat fără echivoc drept „0 COn- 
venţie teoretică în domeniul estetic, O deviaţie ideo- 
logică sub o aparenţă de subtilitate: „Orice ar zice 
puriștii, arta servește totdeauna la ceva. Citeodată 


1 Mihai D. Ralea, Valori, Buc., Fundaţia pentru litera- 
tură, 1935, p. 44—45. | 

ea e consolație, alteori un derivativ, de cele mai 
multe ori o justificare prin identificare. Rezonanţa 
pe care o găseşte În noi o operă cere azi o condiție, 
mîine alta“t. Odată constituit, produsul artistic re- 
prezintă o ipostază a unui statut al obiectivităţii, în- 
globînd valori reprezentative care îi garantează exis- 
tenţa specifică şi durabilitatea. Obiectivitatea defi- 
nitivă a operei de artă — arată esteticianul — în- 
seamnă detașarea autorului de creaţie, ea intrind în 
circuit pe baza unui minimum necesar de semne 
exterioare luate din viaţa grupului. 

Integrat unui crez al clasicismului, care poate ex- 
plica ideologic rezistenţa sa la aspectele artei mo- 
derne, Mihai Ralea este adeptul unei stabilităţi va- 
lorice a universului artistic, a unei viziuni definitive 
asupra operei. Reluînd precepte ale clasicismului 
sstetic — oricînd bine de a fi amintite şi relansate în 
frămîntarea epocii — Ralea subliniază faptul că ar- 
ta se desăvirșește într-o stare de echilibru neosten- 
tativ, printr-o fină adecvare la firesc. Aici aflăm şi 
motivele simpatetice ale francofilismului său cultu- 
ral: „Arta franceză se ascunde cu pudoare şi resem- 
nare, îi place să afişeze o mască comună. Înaintea ei 
e greu de cîștigat pentru cutare romantic, care caută 
în toate înţepătura originalității cu orice preţ. Clă- 
dită pe un echilibru ale cărui componente se ajus- 
tează pînă la anulare, arta franceză ia aparenţa lo- 
cului comun. Se poate găsi mască mai eficace decit 
banalitatea? Sub ea, însă, ca un uragan încremenit, 
se ascunde perfecţiunea“2. Acest regim al optimizării 
componentelor într-o realizare unică este generalizat, 
ca principiu al perenităţii creaţiei: „Nici o dispro- 
porţie deșănțată, nici o exagerare care mutilează nece- 
sar întregul nu tulbură cu vreo cută oglinda imacu- 
lată a disciplinei. Ordine organică, calm, închegare 


t ibidem, p. 110. 
2 Mihai Ralea, Scrieri din trecut, vol, III, p. 234. 

definitivă, plăsmuirile artei acesteia i i 
impecabilă vizualitate modelează cu E 
ere verigi creator al naturii“. Și 
oziţia echilibrului clasic este o opţiune fericită 
en e de afirmare disciplinară y esteticii ro- 
âneşti; de asemenea, ca nucleu de bază al unei 
concepții comprehensive asupra fenomenului artis- 
tic. Pe traiectoriile de adiționare tematică în actua- 
litate a conceptului, Ralea nu a mai adăugat noi 
componente ale unei înțelegeri diferențiate, nuanța- 
toare a înnoirilor din perimetrul artei. În schimb, el 
acceptă acest regim la activitatea de valorizare cri- 
tică, a cărei viabilitate o condiționează tocmai de vir- 
tutea descoperirilor de sensuri şi conţinuturi neaș- 
teptate în substanța operei. Pe această cale, posi- 
bilitatea de a adiţiona operei mereu noi sensuri, la 
care autorul poate nici nu s-a gîndit, iar opera nu 
le conţine la modul explicit, este un aspect al cri- 
ticii artistice a lui Ralea care fixează în spiritul 
critic românesc ideea „operei deschise“, care mai 
apăruse, în aceeaşi vreme, la Mihail Dragomirescu 
şi Eugen Lovinescu. Pentru interpretarea acestor 
multe delimitări, 
nuozităţi din gîndirea estetică a lui Mihai Ralea este 
nevoie de o răbdătoare înţelegere, de eliminarea 
prejudecăţilor care țin de cronologia operei şi edcP- 
tarea instrumentului polarizării de idei de pe în- 
treg cuprinsul scrierilor sale. Numai prin comple- 
tare şi specializare tematică pot da acestea ima- 
ginea completă a unei concepţii care se alcătuieşte 
prin extracţie an Îl mru eră ideatic al unei 
activităţi inte ectu e Oturor celor care s-au pre- 
Asemenl aproap k tel i Mihai Ralea se 
ocupat mai atent de teoria ar z ei ti E ian la 
lasă sedus de comentariul clasiiicator. tor 


1 Joc, cit. 


4 Idei estetice în scrierile lui M. PaA 


completări, reveniri, revizuiri, si- 


49 


Scanned with OKEN Scanner 


clasificarea artelor, recunoaște patru criterii în is- 
toria problemei: logic, după care artele sînt spa- - 
tiale şi temporale, adică ale spontaneităţii şi succe- 
siunii — cele plastice sînt spaţiale, iar muzica și 
literatura sînt temporale (criteriul e arbitrar prin 
unilateralitate, deoarece există multe zone interfe- 
rente între artele astfel delimitate); evolutiv istoric, le, 
care pornește de la ideea greşită a unei valori pri- 
mitive unice, din care s-au diferențiat apoi cele- 

lalte, a căror cauzalitate şi succesiune istorică nu 

este explicată; teleologic (Kant, Schopenhauer), 

după care artele sînt diferite în funcţie de rolul pe 

care îl au în reliefarea ideii de divinitate; psi- 
hologic, după reperele: căror simţiri se adresează 
(Volkelt), determină reacţii determinante sau inde- 
terminante (Max Dessoir), duce la reprezentări de 
forme sau la producerea de afecte (acestea sînt, 

însă, interferente, nu se pot separa), sînt ale formei 
statice sau ale formei în mişcare (tot din Volkelt), 

| sînt de volum real sau de volum iluzoriu. Într-o 

| înfăţişare expozitivă, profesorul de estetică prezintă 
tabloul acestor criterii de clasificare ca reprezentind 
perspective diferite, altfel prezentate neutral, fără 

a le aproba ca atare și fără a propune un alt cri- 

teriu sau sistem personal de criterii pentru clasi- 
ficare. Putem înţelege ca, rezultind dintr-o pre- 
zentare obiectivistă a problemei, autorul să con- 
simtă la un punct de vedere acceptabil pentru fie- 

care, în sensul existenţei unei perspective. Dealt- 

fel, acest obiectivism impersonal se face de mai 
multe ori simţit, în special în cursurile sale de es- 
tetică, pregătite în pripă sau chiar neprelucrate 
pentru apariţie editorială. În cursul de estetică ge- 
nerală ţinut la Universitatea din Bucureşti în anul 

de învăţămînt 1941—1942, spre exemplu, trece su- 

mar şi descriptiv în revistă aspeciele de mai sus 

referitoare la clasificarea artelor, față de care nu 
își pronunţă opţiunea. 


Pentru completarea definiţiei pe care o dă Ralea 
fenomenului artistic, va trebui să ne ocupăm, la 
acest capitol, de încă două probleme complinitorii: 
relaţia artă-natură şi mecanismul creaţiei. 

Raportul dintre artă şi natură, însemnind una 
din temele de bază ale discuţiilor şi opiniilor ex- 
primate în istoria gîndirii estetice universale, este, 
la Mihai Ralea, un derivativ al concepţiei generale 
despre raportul dintre estetic şi anestetic şi un ar- 
gument pentru înfățișarea critică a problemei fru- 
mosului. De aceea, nefiind o porţiune izolată sau 
cel puţin revendicativă în ansamblul concepţiei 
sale, o va expedia destul de repede, precizind po- 
ziția sa de principiu şi evitind o desfășurare ar- 
gumentativă. E 

Gînditorul român limitează obiectul esteticii la 
studiul frumosului artistic, socotind frumosul na- 
tural anestetic, aşadar imposibil de a fi supus unui 
proces de valorizare. „Frumosul natural nu are ni- 
mie comun cu cel artistic — declară răspicat Ralea 
— fiindcă în natură ceea ce este util este şi fru- 
mos, sensul popular desemnind ca frumos ceea ce 
este sănătos, aşa cum sînt de pildă aspectele mizere 
ale lui Palade sau subiectele sinistre, maladiile lui 
Baudelaire, șchiopii lui Velasquez, descrierile lui 
Zola, care toate nu au nimic comun cu frumosul 
natural, biologic sănătos. Ceea ce este frumos în 
artă poate fi urit în natură şi invers . După cum 
se observă, această dicotomie clasică din proble- 


a eee aie TO o 
-4 Prelegeri de estetică, p, 151. 

matica estetică apare rezolvată în folosul exclusiv a] 
frumosului artistic, nepermițind — așa cum apare 
formulată — o suplețe teoretică de cuprindere şi 
interpretare. Absolutismul acestei rostiri, privit pe 
plan conjunctural, devine catalizator într-o reacţie 
culturală mai largă, intenţionată de Ralea — anu- 
me cristalizarea unei conştiinţe specializate pe fap- 
tul estetic la noi. Desigur că, față de litera cam 
severă a afirmației lui Ralea, implicarea omului în 
ambianţă este mult diversificată astăzi, în cadrul 
dezvoltat al tehnosferei, deoarece civilizaţia per- 
fecţionează și populează obiectual această interde- 
pendenţă. Sfera esteticii este, astfel, într-o lărgire 
continuă, pe măsura concretizării rezultatelor ac- 
țiunii de „umanizare“ a naturii. | 
Majoritatea esteticienilor noștri contemporani — 
Mihail Dragomirescu, Tudor Vianu, G. Călinescu 
ş.a. — vedeau această problemă în lumini asemănă- 
toare. Ralea implică rezolvarea ei într-un circuit 
cultural, care „previne“, printr-o optică intelectuală, 
educată, contactul frust cu frumosul natural. Nu 
este vorba, aici, de o exagerare estetizantă, ci de 
constatarea unei realități: cea a preexistenţei func- 
tiei informaţionale față de contactul edificator, 
matur, al cunoașterii, omul încadrîndu-și experienţa 
sa cognoscibilă în tiparele primite în școală și socie- 
tate. Cu cît asaltul informaţional şi perfecţionarea 
tehnicilor educative vor deveni mai accentuate, cu 
atit cantitatea de repere intelectuale va creşte, iar 
relațiile de încadrare vor fi mai multiple. Dacă unii 
văd în această problemă a civilizaţiei actuale un as- 
pect al „pervertirii“ spontaneităţii naturale a reac- 
tiei de gust, Mihai Ralea subliniază aspectul ei de 
„Prevenire“ (şi, am adăuga noi, de pregătire speciali- 
zată). „Vedem în general, natura cu ochi preveniţi. De 
cele mai multe ori, o falsificăm după mentalitatea 
epocii în care trăim, după adevărurile pe care le re- 

cunoaştem, după principiile care formează cultura 
noastră. Un artist educat în tehnica unui Cezanne, 
de pildă, în maniera sa de a vedea liniile şi culorile, 
va percepe natura sub acest aspect. Că e așa ne-o 
dovedesc şcolile picturii după care culoarea, desenul, 
perspectiva se schimbă de la epocă la epocă. Apli- 
căm, în general, naturii un credo artistic, cultural, 
care ne face să o interpretăm, să o percepem în 
sensul educaţiei și preocupărilor noastre“t. 

De pe această poziţie amendează esteticianul şi 
incompatibilitatea artistică a naturalismului, în care 
recunoaște același diferend care există între artă și 
natură. Imitînd şi preluînd fără selecţie procedeele 
naturii, naturalismul duce la confuzia cu sentimen- 
tele naturale, cu stările instinctuale, care sînt de 
concupiscenţă sau de repulsie. Ralea reia teoria sa 
asupra situaţiei oponente a frumosului artistic față 
de cel natural și a diferenţierii de registru a emoții- 
lor pe care ni le procură: „În locul seninătăţii avi- 
tale, în locul curiozităţii faţă de procedeu și reuşită 
__ cele două elemente ale plăcerii estetice — năvă- 
lese în sufletul nostru sentimente naturale de poftă, 
de simpatie, de ură etc., ca și cum ne-am afla în 
fața vieţii brute, reale, neprefăcute de artă“?. Se ob- 
servă că autorul rupe şi abstractizează importanța 
tehnicii artistice de realitatea şi substanţa plăcerii 
emoţionale pe care trebuie să o provoace, încît pro- 
blema artei devine doar una â reușitei de execuţie. 
Desigur, nu poate fi vorba de o egalizare a naturii 
şi artei doar, fiindcă sînt amîndouă universuri Con- 
struite, însă a întemeia diferența numai pe deosebi- 
nică ni se pare a singulariza forţat un as- 


rea de teh i 

pect care este efect și nu cauza. 

ep Aa | | 
sihologie şi viață, 'Buc., Fundaţia 


„Ralea, P i i 
E ia MDA şi artă, „Biblioteca de filosofie româneas- 


“ 1938, p. 293 
că 2 a icația omului, p. 176 

Dar, despre aceasta vom avea ocazia să ne ocu- 
păm, tot la Definiții, anume la cea consacrată fru- 
mosului. Pînă atunci, în completarea studierii con- 
cepției lui Mihai Ralea despre artă, se impune să 
observăm poziţia sa față de fenomenul creației ar- 
tistice. 

În actul creației, sub o motivație psihologică, 
Ralea distinge cîteva etape logice succesive. Prima 
operație este pregătirea: acumularea comparaţiilor 
din memorie, schiţe, dicționare de rime, vizite, exer- 
sare tehnică — cu alte cuvinte, instruirea conştientă 
a unui anumit material tematic. Deşi explică aceas- 
tă fază la modul unor intenții preparatorii exprese, 
Mihai Ralea îi atribuie o natură inconștientă, mod 
care vine în contradicție cu un întreg orizont rați- 
onalist în care interpretează producerea şi valoarea 
fenomenului de artă. Pe planul restrins al definiţiei 
în cauză, această adăugire de atitudine neagă însuși 
aspectul deliberat al relaţiei dintre viaţă şi opera de 
artă. Dar, cum cîteodată consecvenţa sa principială 
este cel puţin compromisă, își va amenda chiar şi 
această formulă — contestatară, la rîndul ei — a 
„„preparaţiei inconștiente“. 

Momentul conceperii operei de artă marchează 
debutul procesului creator. La început, înseamnă vi- 
ziunea unei imagini globale, în sfera căreia se pre- 
cizează mai apoi detaliile componente. De fapt, a 
anexa momentul conceperii la stadiul „preparaţiei“ 
sau la cel de „creaţie“ nu este altceva decit o argu- 
mentaţie paralelă simultană, posibilă în ambele va- 
riante. Prin faptul că admite o dublă concepţie: ela- 
borată și spontană — aceasta ca inspiraţie inanali- 
Zabilă (pe care Mihail Dragomirescu o numeşte 
„element mistic“, iar estetica mai nouă, inefabil), 
Mihai Ralea introduce o nouă contradicţie în concep- 


ţia sa generală asupra artei. Tot la modul agnostic 


sînt formulate şi caracteristicile imaginaţiei: apari- 

ţie bruscă, iluminare, impersonalitate — 

psihologice pe care le apropie de se e Willam 
James numea „experiență religioasă“, al cărei efort 
psihic este revelarea unei noi „personalităţi“. a eu- 
lui nostru. Inanalizabilul concepţiei înseamnă în an- 
samblul gîndirii discutate, o curioasă suspendare a 
logosului prospectiv, chiar un mod comod de a pune 
problema, mod care nu mai solicită specializări ana- 
litice şi se împacă uşor cu plafonarea impresionistă. 
În studiul Legitimitatea apriorismului, dezvoltind o 
tentativă de reabilitare psihologică a apriorismului 
kantian, formulează o concluzie abstract-mistică asu- 
pra mijloacelor de raportare a individului inclusiv 
a creatorului) la ambianţă: „Am încercat să arătăm 


subiect și lumea înconjurătoare 
credința cu inanalizabilul, vom ajun 
mă a impasului în speculație abstractă a raţionalis- 


mului de ansamblu al lui R 


Gide lansa teoria „creaţiei libere“, 

inspiraţia este spontană şi indiferentă mediului so- 
cial şi momentului istoric. Francofil, Ralea preia te- 
oria, dar O introduce forțat şi neviabil în concepţia 


sa estetică, în principiu clă 9 
Și acum îşi exprimă crezul său depli 


tura de specific pe care este aptă. 5 : 
strucţia tehnică a opere! de artă. Psihologia compo- 
ziției, motivația structurii sînt puse în 
deminarea alegerii şi îmbinării ingenioase a simbo- 
lurilor. Etapa realizării tehnice — observă Mihai 
| presupune capacitatea de emoţionalitate 

- c4 doar „temperată ), 


ă parte, Pr A U A 
(n Ae te de fapt, O trăsătura generală a psiholo- 
se srtistului şi O condiție omeneasca definitorie- 
rd o întîlnim la altă intensitate, este un aspect 


1y. psihologie și viață, p. 297 

special, din scrutarea căruia esteticianul ar fi putut 


obţine foloase explicative mult mai preţioase. Tot 
mijloacelor tehnice ale elaborării le incumbă capa- 
citatea de stabilire a simbolurilor, printr-o memorie 
activă a acestora, şi agilitatea organului de execuţie. 

În viziune diacronică, etapele creaţiei artistice 
jalonează un drum al perfecțiunii prin specializare. 
în preistorie, după cum se știe, substanţa artei apă- 
rea nediferenţiată, sincretică: esteticul era contopit 
cu religiosul, tehnicul, juridicul ş.a.m.d. Un moment 
al procesului istoric de diferenţiere este cel al Re- 
nașterii, care a introdus cugetarea ca normă a inte- 
lectului, deci şi a esteticii, pentru ca mijlocul vea- 
cului trecut (prin Flaubert, Baudelaire, O. Wilde) să 
disocieze esteticul de orice îngrădiri limitrofe, rele- 
vîndu-i splendoarea intrinsecă. Repercusiunea aces- 
tei specializări asupra perfecțiunii artistice nu a fost 
întotdeauna — mai ales în societăţile care omolo- 
ghează luxul sterilităţii — cea mai fericită. Creaţia 
a putut deveni o justificare pentru atrofierea și per- 
vertirea gustului înecat în inactivitatea opulenței: 
„Birourile elegante cu imense și elegante biblioteci 
sînt pentru voluptoşii sterili sau pentru impotenţii 
intelectuali care au nevoie de atmosferă, de stimu- 
lente, de singurătate — de exemplu portretele de 
creatori celebri de pereţi, de o mie şi una de exci- 
tante ca să fecundeze o debilă șuviță“l. Și cu această 
ocazie, asistăm la o strategie fără nuanţe, în care se 
motivează determinarea socială a gustului pentru 
purismul estetic: „Autonomia artei e concepţia îm- 
bogățitului, care poate dispreţui societatea fiindcă 
n-are nevoie de ea, care se poate izola în ceea ce 
s-a numit în Anglia „splendida izolare“. Triumful 
pur al formalismului indică divorţul de viaţă, de so- 
cietate, sfidarea bogatului care vrea să dovedească 


1 Valori, p. 130 

că nu depinde de nimeni“i. Astfel compusă, formu- 
larea nu are darul de a releva în nici un fel aportul 
individualităţii creatoare, de a cărei psihologie Ralea 
se arată destul de grijuliu; este o judecată generală 
adevărată, însă insuficientă. 

În tema estetică a creaţiei, Mihai Ralea se înscrie 
și cu o contribuţie explicativă în privinţa structurii 
artistului, în care distinge o diferenţă graduală, in- 
tensivă, faţă de structura psihică obișnuită, comună. 
În structura creatoare a artistului intră puterea de 
observare, sesizarea promptă a caracteristicului, i- 
lustrarea detaliilor, puterea memoriei afective, o de- 
osebită emotivitate (renumele de impresionabilitate 
al artistului), care stă la baza unei tipologii tem- 
peramentale: artiști euforici, agresivi, furioşi, sar- 
castici, miloşi etc., puterea expresivă în anumite 
forme (stabile şi comunicabile). Dar motivaţia fun- 
damentală a specificului și formelor creaţiei artistice 
ține de adoptarea unui anumit mod de raportare a 
artistului la viaţă. Ralea nu neglijează acest aspect, 
după noi prioritar, şi îi dă orezolvare tot într-un uni- 
vers psihologic: opera este o compensație a ceea ce 
lipseşte din viaţa autorului, opera este un fenomen 


de catarsis pentru anumite tendinţe refulate, opera 


este o idealizare a unei lipse din viaţa artistului, o- 
pera este o împărtășire de experienţă, opera este 
ușurarea prin creaţie a unui dezechilibru sufletesc. 
Nu știm precis ce rost au asemenea împărțiri a pos- 
teriori, care nu pot explica geneza artistică, ci fac 
parte din teoria teleologică a artei. Ralea ar fi putut 
o condiţie mult mai elevată a explicării creați- 
în general, nu prin juxtapunerea celor 
tive fundamentale — socială şi psiho- 
amblarea lor într-o atitudine com- 


viza 
ei, ca și artel 
două perspecti 
logică — ci prin as 
assena 

1 Scrieri din trecut, vol. I, p. 175. 

prehensivă de valorizate, a cărei condiţie incipientă 
o dă aspectul raţionalist al gîndirii sale. 

Problema rezolvării estetice a aporiilor pe care le 
generează particularitatea fenomenului artistic în- 
seamnă, la Ralea, adiţionarea tematică a mai multor 
păreri care, nefiind intenţionat organizate într-un 
sistem, se asimilează uneori întîmplător, alteori con- 
tradictoriu, omogen în cel mai fericit caz. 


3, FRUMOSUL 


Pentru Ralea, adeptul unui raţionalism principial 
de tip: clasic, frumosul are ca atribut calmul: ceea 
ce agită și deranjează staticul nu are proprietăți es- 
tetice. Aceasta este teoria frumosului de tip eleat: 
„Frumosul e în primul rînd ceva adoptat. Un feno- 
men care se înfăptuieşte într-un cadru pe care-l cu- 
noaşte se desfăşoară uşor, suplu, fără obstacole, fără 
dibuiri sterile, fără eşecuri repetate. Mişcarea în- 
seamnă ceva care se adaptează, în timp ce calmul 
înseamnă ceva adaptat. Procesul e întotdeauna mai 
urit decît efectul“!. De la această definiţie, uşor ve- 
tustă şi oricum incompletă, urmează că tot ceea ce 
e vechi, încheiat, fixat e frumos (în ordine estetică), 
pe cînd noutatea înseamnă o agitaţie neorganizată. 
Este, cu alte cuvinte, viziunea unui frumos de tip 
paseist, „cronologic“, exterior experienţei curente a- 
utentice. 

- Transpunînd observaţia în corespondențe psiho- 
logice, urmează că însăşi emoția nu poate fi genera- 
toare de artă (deși, după cum însuşi Ralea sesizează, 
emotivitatea este una dintre particularităţile psiho- 


logice creatoare, artistice), ci starea post-emotivă, 

cînd cîştigă supremație autocontrolul şi observarea 
de sine. Este aici prezentă ipostaza obiectivismului 
estetic de tip clasic, exercitată și în practica apreci- 
erilor sale critice, în care va prefera operele de ob- 
servaţie lucidă, desolidarizate de febra emoţiei din- 
tii. Pe drept cuvînt, un cercetător al aspectelor con- 
temporane ale esteticii românești critica teoria lui 
Ralea despre frumos: „D-l Ralea tinde a reduce, cu 
alte cuvinte, sfera esteticului la categoria lui clasică 
sau apolinică, făcînd abstracţie de cea romantică sau 
dionisiacă și amintind definiţia lui Nietzsche, după 
care arta e „activitatea a ceea ce se odihneşte“!. Din 
perspectiva relaţiei dintre frumos şi saeculum (folo- 
sit prima oară de Tacit, şi avind înţelesul de „spirit 
al vremii“), Gr. Smeu — analizind opiniile lui E. 
Lovinescu (variabilitatea temporală şi spaţială a fru- 
mosului artistic) şi Mihai Ralea — remarcă, la cel 
din urmă, o rigiditate interpretativă atunci cînd se 
proclamă asemănarea între locurile frumoase pe ba- 
za principiului că, prin funcţia sa, frumosul e co- 
mun. Într-adevăr, polivalența frumosului se refuză 
unei normativităţi comune, a banalului. 

“Într-o descendență de astă dată sistematică, din 
concepţia sa asupra esteticii şi artei se află înfăţişa- 
rea problemei fundamentale a relației dintre fru- 
mosul artistic şi cel natural. Din perspectiva forma- 
„lismului constructivist, este de părere că frumosul 
natural nu poate genera plăceri estetice, deoarece 
„nu ia niciodată aspectul de problemă constructivă, 
odată ce „comparaţia între voinţa iniţială şi izbîn- 
direa finală, care singură asigură rangul valorii es- 
tetice, e un proces hărăzit numai construcţiilor arti- 
ficiale“?. Ca şi în cazul relaţiei dintre natură şi artă 
se pronunţă evidența exclusivă a frumosului artistic, 


1 Al. Dima, op. cit., p, 32 
2 Explicarea omului, p. 172 


59 


CE Scanned with OKEN Scanner 


f. 
i 

i. 
Bi: 


aprecierea similară a naturii constituind o migraţie 
imitativă de termeni din registrul educaţiei estetice. 
Frumosul este, deci, ulterior artei şi se caracterizea- 
ză prin proliferare spre domenii care se împărtăşesc 
astfel din supremaţia viziunii artistice (teoria amin- 
teşte de expansionismul estetizant în care credea O. 
Wilde). Primitivii nu au avut sentimentul peisajelor 
frumoase, deoarece „la început a fost arta şi apoi a 
venit concepţia naturii ca o operă de artă, ca o con- 
structie care presupune punctul de vedere artistic“!. 
Explicarea istorică a genezei conştiinţei frumosului 
este la Ralea atipică faţă de crezul materialist, ştiin- 
tific al scrierilor sale. Este adevărat că forțarea me- 
taforică a lucrurilor este un simptom al culturii, un 
produs social, însă aceasta apare numai pe o treaptă 
mai evoluată a istoriei omenirii și numai după ce 
arta a devenit o formă individualizată în cadrul su- 
prastructurii. 

Şi în condiţia receptării, în reacţia psihică recep- 
tivă există, indică esteticianul, atitudini deosebite: 
frumosul natural, menţinut în grade biologice, de- 
termină stări de concupiscenţă sau de repulsie, pe 
cînd în artă chiar degenerarea fizică poate fi motiv 
de valorizare artistică. Dar afirmaţia rămîne o sin- 
gură sintagmă de principiu, căci altfel ar fi însem- 
nat o deschidere spre fenomenul complex al artei 
moderne, pe care Mihai Ralea nu l-a înţeles în esen- 
ţa sa lucrătoare. Chiar direct se contrazice cînd sus- 
ține că, în „punctul de vedere estetic, neconsiderind 
decit artificialitatea, subiectul, conţinutul urit, care 
e un aspect al naturii, îi rămîne complet indiferent“?. 
Atunci, naturii îi este organică o apreciere estetică 
(urîtul), pe cînd artei i se refuză reabilitatea preju- 
decăţii inesteticii urîtului. Ralea crede că urîtul poate 
genera numai sentimente naturale (milă, indignare, 


t ibidem, p. 173—174 
2 ibidem, p. 174 

antipatie, oroare etc.), care pot însoţi ca un adjuvant 
valoarea estetică, dar nu-i pot da conţinutul. Dar 
oare grandoarea umanistă a sancţionării „uritului“ 
social la Dostoievski sau Picasso nu poate genera 
autentice emoţii estetice? Conform jocului său tato- 
nant, Ralea însuşi pare că retractează, dar consta- 
tăm că numai la nivelul înţelegerii constructiviste: 
„E adevărat însă că uritul sau ruda sa de aproape, 
caracteristicul, introduse în artă de creştinism, na- 
turalism și romantism, sînt mai apte de a fi tratate 
estetic ca teme decit frumosul banal, pentru că lasă 
o margine mai mare imaginaţiei constructive şi sînt 
mai excitante pentru artist“l. Ralea se contrazice 
parţial, schimbă repede perspectivele şi nu se conti- 
nuă firesc. Sînt ezitări mai adinci, ţinînd de o infor- 
mare în bloc ce determină o anume jenă a opțiunii 
(chiar paradoxul fermităţii spontane și lapidare tră- 
dează o reticență organică), mai proprie pluralismu- 
lui intelectualist decît consecvenţei sistematice. 

În concepţia sa estetică, frumosul natural nu se 
încadrează în teoria generală ca o valoare constituti- 
vă, deoarece nu permite aplicarea criteriului valori- 
ficator care este dat de aprecierea comunicabilităţii 
dintre voinţa iniţială şi izbutirea finală. Ca şi în ca- 
zul raportului dintre estetic şi artistic, şi aici princi- 
piul valoric produs indică inversiunea obişnuinţei, 
în sensul că frumosul natural nu poate fi apreciat 
ca frumos decît convertindu-l în valoare artistică, 
pe baza unei preparaţii teoretice pe care numai frec- 
ventarea artei o susţine. „Situaţi pe acest mod de a 


vedea — conchide Ralea — problema raporturilor 
dintre frumosul natural și cel artificial devine clară. 
Nu există — o repetăm — decit un singur fel de 


frumos: acela creat de construcţia artificială ome- 
nească, frumosul realizat prin artă. Cînd judecăm 


1 ibidem, p. 175 

totuşi un aspect frumos al naturii, noi împrumutăm 
elemente din educaţia noastră artistică, pe care le 
aplicăm naturii“. 

Gînditorul român ajunge la aceeași concluzie și 
din perspectiva teoriei sale asupra valorii. El înte- 
meiază valoarea estetică pe muncă: ea este rezulta- 
tul efortului şi al talentului; apare acolo unde se 
stabilește apropierea voinţei de rezultat. (concepţie 
avînd în centru pivotul unui tehnicism voluntar). 
Natura, nefiind activă în virtutea unui finalism con- 
știent, nu poate presupune o intenţionalitate esteti- 
că. Antropomorfizarea naturii este un fenomen for- 
tat. 

Ralea îşi limitează operativitatea convingerilor 
la un sistem „clasic“, al raporturilor „tradiționale“, 
făcînd opoziție tocmai aspectelor moderne, în mij- 
locul cărora trăia. Impactul cultural pe care îl pre- 
supune tot mai autoritar civilizația de azi transferă 
pe un plan al tendinței de omogenizare raporturile 
de mai sus. Spiritualul se implică în tehnică și repe- 
ziciunea informației dă girul calității culturale. Ra- 
lea, însă, se păstrează la un înţeles didactic al noți- 
unilor luate în discuție. 

Stabilind confuzia identificării frumosului cu es- 
teticul, Mihai Ralea arată, îndreptățit, că frumosul 
nu este decît o categorie a esteticului, avînd drept 
corespondent antipodic nu urîtul, ci caracteristicul. 
Pe linia organicistă ilustrată la noi şi de Mihail 
Dragomirescu, Tudor Vianu, Șerban Cioculescu ş.a., 
constată primul element al categoriei de frumos în 
impresia de totalitate, de organism artistic, derivativ 


"iarăşi al unui ideal clasic al frumosului. Solidarita- 


tea estetică a părților se integrează armoniei ansam- 
bluluí, Plăcerea produsă de frumos este directă, sim- 


1 Explicarea omului, Buc., Ed. Casa şcoalelor, î. a» 

plă, imediată, rezultată dintr-o senzualitate dezinte- 
resată. (Asupra „simplităţii“ frumosului se conchide 
pripit, după opinia noastră; „plăcerea“ operei nu 
poate fi ruptă de identificarea lăuntrică cu comple- 
xul ideatic pe care îl cuprinde). Frumosul dă şi o 
impresie de echilibru — ceea ce înseamnă fixarea 
definitivă a definiţiei pe care i-o dă în formula cla- 
sicismului de tip organicist. 

Faţă de această normativitate a armoniei, carac- 
teristicul este caracterizat prin analogie cu grotescul, 
deoarece înseamnă deformarea unui detaliu, reliefa- 
rea insignifiantului formal şi se adresează percepţiei 
individuale, solicitînd revelaţia, descoperirea. Pe cînd 
frumosul este tipic, caracteristicul este individual. 
Acum vom afla, pentru prima dată în estetica lui 
Ralea, o deschidere inspirată spre arta modernă. Pu- 
tem deduce, din caracteristicile mai sus înşirate, re- 
acția de plăcere, de descifrare a complicatului, uşu- 
rarea sufletească atunci cînd se descoperă intenţia 
afectivă a procedurii deformatoare a caracteristicului. 
Aici, contemplaţia clasică a frumosului încearcă, ti- 
mid încă, atașarea unei viziuni moderne. Desigur că 
Ralea ar fi dat dovadă de rezolvarea unei emoţii 
vizionare dacă ar fi dezvoltat, în consecinţele ei de 
principiu, această remarcabilă observaţie asupra ca- 
racteristicului, susținînd realismul prioritar al pro- 
cedeului, stimulind fantezia de încadrare şi solici- 
tînd reliefarea expresivă a tipicului. Între idealitatea 
abstractă a frumosului şi sancţionarea severă a uri- 
tului, caracteristicul introduce o mediere cu largi va- 
lenţe perspective, o „umanizare“ a posturilor limi- 
nare. 

Dar, cum echilibrul clasic al frumosului este uri- 
tul, iar Ralea rămîne adeptul unei estetici de ar- 
monie raţionalistă, eleată, apolinică, nu poate neglija 
tratarea unei categorii corespondente. 

În justificare istorică, Mihai Ralea face deosebire 
între idealul umanist şi mentalitatea estetică a unor 
perioade diferite. După cultul elenic al frumosului 
sculptural, urmează o răsturnare de perspectivă es- 
tetică, impusă de creştinism, a cărui morală propo- 
văduia renunţarea, ascetismul, martirajul, cultul su- 
ferinţei. Uritul, ca excepţie și normativitate etică, 
este o invenţie creştină care se lasă surprinsă şi în 
arta de cult — pictură a abstinenţei, viziuni de in- 
fern, figuri monstruoase în catedralele gotice, muzi- 
că gravă și melancolică. După o recrudescenţă a su- 
premaţiei frumosului în Renaștere, urmează o abilă 
şi nuanţată prospectare modernă a uritului, încît 
realismul (în special varianta sa pozitivistă — natu- 
ralismul) aduce apogeul luptei contra frumosului, 
instaurind un nou criteriu de evaluare artistică: co- 
eficientul de caracteristic (estetica modernă fiind 
condiţionată de o teorie a cunoașterii). Ralea egali- 
zează momentul afirmării acestei mentalități estetice 
cu cel al triumfului maselor în viaţa socială (cînd nu 
se mai pretinde idealitatea privilegiată a frumosului 
la un nivel al elitei). Uritul este, deci, coresponden- 
tul eştetic al dinamicii sociale: „După cum în revo- 
luţiile sociale numai plebea face revoluţii, numai ea 
are interesul să schimbe situaţia, fiindcă are totul 
de cîștigat și nimic de pierdut, tot aşa în artă, numai 
uritul se prezintă veșnic schimbător. Frumosul, ca 
şi noblețea, ca și fericirea, e conservator. Singură 
imperfecţia e ferment către mobilitate. Dacă univer- 
sul şi-ar găsi o expresie perfect estetică, s-ar înăbu- 
şi în propria lui asfixie“!. Aici Ralea militează pen- 
tru o estetică deschisă, reformatoare, care vine în 
compensație pentru fixarea sa  principială într-un 
ideal clasic, static al frumosului. Vocaţia artistului 
este de a reabilita lucruri dispreţuite, ceea ce în- 


1 Scrieri din trecut, vol, 1, p. 287 


Scanned with OKEN Scanner 


seamnă adoptarea metodei identificării simpatetice 
(Einfihlung). Tema uritului dizolvă mitul subiecte- 
lor apoetice. Printre contribuţiile în acest sens sînt 
„reabilitările tematice ale unor aspecte considerate 
inainte apoetice, precum uzina, gara, fabrica (Ver- 
haeren), contururi severe, diforme (Rodin), golanii 
stepei (Gorki), detractaţii soartei (Dostoievski). După 
cum se observă cu destulă ușurință, esteticianul nu 
se mai cramponează de un concept fix, limitat, 
inflexibil al frumosului, ci se lasă în voia unei intu- 
itivităţi active a devenirii formelor sale. Prin acest 
mijloc, sesizind pulsul înnoitor al gustului artistic 
contemporan, Ralea depăşeşte, în teorie, limitele u- 
nui frumos canonizat, dogmatic, stabilind relaţia di- 
alectică prin care se racordează la o viziune asupra 
valorilor spirituale. Prima relaţie de caracterizare, 
cea cu urîtul, opune idealitatea particularităţii deo- 
sebitoare: „Dacă frumosul ne apare sub forma lui 
de idealitate, uriîtul nu poate fi distins decit după 
gradul său de particularitate, după ce îl deosebește 
de alte fenomene, nu după ce îl aseamănă. Dacă arta 
frumosului era generică, aceea a uritului va fi spe- 
cifică“!. Mihai Ralea nu adoptă părerea lui Croce 
după care uritul este neizbutitul estetic, motivînd 
că și opere reușite pot da impresia de urit. Ni se 
pare că aici exagerează din nou, luînd cam simplist 
afirmaţia marelui estetician, care nu viza impresia 
psihologică de urit, ci disonanţța alcătuirii sale par- 
ticulare, tocmai pe ceea ce şi Ralea îşi întemeiază 
definirea uritului: pe insuccesul tehnic al operei (a- 
dică, nu există subiect frumos sau urit, ci reuşit sau 
nereușit). Uritul este o greșeală a expresivităţii, ra- 
tarea artistică, rebutul tehnic, Numai că noţiunea 
estetică a „urîtului“ este mult mai cuprinzătoare de- 
cît cea rezultată din simpla referire executorie, pu- 


1 ibidem, p. 233 

tind avea, după cum arta modernă o relevă cu pri- 


 sosință, o forță expresivă extraordinară. 


Pentru mai deplina înţelegere a noţiunilor dis- 
cutate aici, va trebui să urmărim rolul pe care îl a- 
cordă Ralea regimului de execuţie tehnică a operei 
de artă. 

Pentru a stabili gradul de realizare și coefici- 
entul de abatere, socotește cel mai potrivit criteriul 
reuşitei, care — neîndoios — este un indice al de- 
terminării valorii artistice, dar nu poate înlocui a- 
precierea estetică în categorii specifice, care expri- 
mă totodată şi sensul afectiv al receptării artei. Ex- 
ceptind criteriul reușitei de la condiţia sa de acces 
spre valoarea estetică, Ralea îi indică o supremație 
absolută, venită să înlocuiască aprecierile de frumos 
şi urît — „noţiuni vagi“. Reușita devine sinonim al 
frumosului și, cum oricare sinonimie perfectă face 
disponibil unul din termeni, Ralea optează pentru 
formula maximului de reuşită tehnică a unui plan 
iniţial. Verdictul devine, deci: ratat sau reuşit. Sin- 
gularizarea acestui criteriu nu are darul de a pro- 
pune o perspectivă comprehensivă şi analitică asu- 
pra fenomenului estetic, mai ales că solicită şi ope- 
raţiunea greoaie, dacă nu imposibilă la lucrări mai 
vechi, de reconstituire fidelă a planului iniţial, pen- 
tru a putea stabili, prin comparaţie, gradul reușitei. 
Exagerarea tehnicismului merge pînă la suspendarea 
sensului ideatic, pentru care mijloacele de execuţie 
doar sînt forme — tinzînd spre excelent — de ve- 
hiculare. Mihai Ralea ajunge la conceperea în sine 
a execuţiei, la canonizarea formală a operei, arti- 
ficializind astfel, cuantificînd simbolistica de substan- 
tă. În această perspectivă, frumosul apare ca o ros- 
tire vetustă, căzută în desuetudine, ţinînd de o es- 
tetică revolută. Totul este îndeminare formală: 
„Subiectul nu importă în artă. Acolo tratarea teh- 

nică e totul. Din contră, în morală, mijloacele nu 
importă: scopul, adică tema, subiectul e totul“a, 

Iată, în concluzie, o curioasă aşezare a catego- 
riei de bază a esteticii — frumosul — pe două baze 
teoretice antagoniste: o dată conceptul eleat, senin, 
armonios, clasic al frumosului, apoi întemeierea sa 
într-un crez artificial, formalist. După această din 
urmă perspectivă, sentimentele noastre de aprobare, 
simpatie, însufleţire, entuziasm, optimism, pe care 
le generează firesc frumosul, nu reflectă decît o a- 
numită îndemînare artizanală a execuţiei. Este evi- 
dentă îngustarea pînă la neverosimil a perspecti- 
vei, ca și confuzia de planuri, deoarece nivelul exe- 
cuției nu este decit o premisă şi o condiţie a fru- 
mosului, nu frumosul însuși, care se desăvîrşeşte în 
sufletele sensibile ale receptorului de artă. 

„Dar ce înseamnă tehnică?“ — se întreba, reto- 
ric și sigur de reușită, Ralea, intenţionînd demon- 
tarea mecanismului tehnicist al esteticii pure și ig- 
norind propria sa exagerare. Tot el răspunde: „Un 
grup de senzaţii, de imagini vizuale ori motrice şi 
toate acestea colorate de o anumită specificitate in- 
dividuală“?. 


4. VALOAREA 


Din punct de vedere psihologic, esteticianul 
Ralea întemeiază atitudinea de valoare pe funda- 
mentul sincretismului sufletesc originar, în care 
funcţia conștientă, rațională, nu putea fi ruptă de 
participarea afectivă. Specializările ulterioare ale 


1 Valori, p. 159 , OVENI l 
2 A sr unalala şi critica estetică, în Viața româ- 
nească, „Miscellanea“, an XVIII, 1926, vol. LXVII, p. 214 

psihicului nu au dus la autonomii funcţionale, așa 
cum încerca să demonstreze morfologismul, armonia 
sufletească păstrindu-se prin solicitarea simpatetică a 
valorilor congenere. Confluenţele psihice realizează 
starea sufletească unitară și armonioasă. „Pină în 
cele mai elementare fenomene psihice — sublinia 
Ralea—, în senzaţii de pildă, nuanţa de agrement şi 
de displăcere serveşte ca un fel de sentinelă vigi- 
lentă care anunță dacă sîntem sau nu pe calea bună. 
Constatarea pură, intelectuală, degajată de atitudini 
apreciative e o aberaţie. În însuşi actul percepției, 
alături de constatări, de judecăţi de realitate, facem 
simultan și judecăţi de valoare, de apreciere“!. La 
nivelul aprecierii psihologice a valorii (despre ce- 
Jelalte nivele ocupîndu-ne în continuare), manifestă 
o înclinaţie senzualistă, prin considerarea problemei 
într-o. optică a activităţii: „Etica valorilor e fun- 
dată :pe sentiment, pe logică afectivă, mai mult, pe 
plăcere“?. | 

‘Dar această premisă subiectivă nu poate fi cir- 
cumstanţă favorizantă pentru producerea ideii de 
valoare decît prin raportare la realitate, la datele 
obiectivităţii. Realitatea individuală se proiectează 
pe orizontul de imperative al colectivităţii. Teoria 
originii sociale a valorilor duce în mod necesar la 
istoricizarea axiologiei. 

La început, sub influenţa lui G. Simmel, M. 
Ralea concepe o naştere uniform-omogenă a valo- 
rilor; este suficient ca valorile subiective să fie 
proiectate în afară, spre a deveni astfel automat 
“lucruri comune. Mai tirziu, introduce în această ex- 
plicaţie, naivă și mecanicistă în formularea ei de 
mai sus, teoria selecţiei sociale. Deci, valorile sint 
mijloace de adaptare socială a individului, din care 


- -4 Psihologie și viaţă, p, 66 
2 Scrieri din trecut, vol, II — În filozofie, p. 256 

societatea le sancţionează pe cele utile şi le imprimă, 
astfel, funcţionalitate. Valorile devin obiective şi se 
impun omului sub formă morală, politică, artistică, 
instituţii sociale. Sîntem, însă, nevoiţi din nou să 
formulăm rezerve faţă de enunţurile lui Ralea; în 
speţă, influenţat de E. Durkheim, concepe o stare 
de exterioritate a valorii față de individ, la care se 
neglijează participarea intenţionată a omului într-un 
climat axiologic, tocmai în virtutea socializării me- 
sajelor sale. Și Ion Pascadi remarcă aici existenţa 
unei concepţii aprioriste asupra cadrului axiologic 
constituit faţă de individ, aspect care nu i se pare, 
în schimb, „criticabil“. Fireşte, anterioritatea ca- 
drului axiologic nu este un apriorism kantian orto- 
dox şi o oarecare relativitate în implacabilitatea va- 
lorilor — prin gusturi, preferinţe — poate exista. 
Dar formularea lui Ralea, în esenţa ei, rămine, deo- 
camdată, la limitele arătate mai sus. 

Căutînd explicaţia esenței „naturii umane“, el 
adiţionează criteriului psihologic pe cel antropologic, 
definind omul ca o realitate (ceea ce este) şi un ideal 
(ceea ce ar trebui să fie), adică un fapt şi o valoare 
(„Sein şi „Sollen“). Și pentru capacităţile creatoare 
ale omului, semnificaţia este dată de către colectivi- 
tate, prin. sensul ideologic al angajării colective. A- 
ceasta înseamnă o cooperare a tuturor domeniilor ac- 
tivităţii spirituale, fapt ce dă măsura, în conştiinţe, 
a cooperării în producţia materială, ilustrată prin 
structura economică a societăţii. Aceasta determină 
întreaga viaţă socială, inclusiv cea psihică superioa- 
ră, devenită, în urma cooperării conștiente şi prin a- 
pariția culturii, viaţă spirituală. Aici se cuprind for- 
mele psihice transmisibile, care sînt un elaborat cul- 
tural, fiind legate de limbaj, scriere, imaginaţie, for- 
mate din idei, sentimente, idealuri. De aceea, . va 
arăta Ralea, „adevărata istorie naturală a „omului 
este istoria lui socială, prin care se desprinde de 

“natură și se situează în cultură, de aceea, oricit ar 
părea de contradictoriu ori de paradoxal la prima 
impresie, istoria naturală a omului este istoria lui 
culturală“!. Ralea remarca faptul obiectiv că istoria 
a cimentat, în cadrul societăţii, o interdependenţă 
a valorilor, încît este greu, dacă nu imposibil, de 
separat juridicul de moral, utilul de logic, religia 
de morală etc. În acest context, estetismul se dez- 
văluie şi mai pregnant ca o creaţie culturală arti- 
ficială, al cărei moment istoric de apariție este mij- 
locul secolului trecut și avînd ca scop imediat pro- 
clamarea autonomiei frumosului. 

Pentru identificarea valorii, Ralea propune două 
criterii, dar insistă explicativ asupra unuia singur. 
Primul. dintre acestea este de inspiraţie formalist- 
tehnicistă: unitatea dintre intenţie și reuşită. Ni se 
pare că, pe bună dreptate, Ion Pascadi? relevă for- 
mularea vagă a acestui principiu, din care nu re- 
zultă relaţiile cu anumiţi indicativi obiectivi ai 
ideii de valoare, cum sint originalitatea, rezonanţa 
estetică, ecoul social, gradul de expresivitate. De- 
sigur că plăcerea artificialităţii, a ingeniozităţii teh- 
nice înseamnă o îndepărtare de principiile natura- 
liste şi o valorizare a construitului, a tehnicii obiec- 
tivate, transfiguratoare, însă criteriul, cum am ară- 
tat şi în alte părți, este limitativ la un singur as- 
pect şi insensibil la variațiile obiective. În virtutea 
acestui principiu, nu poate exista decît o sancţiune 
finalistă: reuşit sau nereuşit. Dar nu relevă tocmai 
natura socială şi justificarea istorică a „intenţiei“ 
şi „reușitei“, deci importanța pentru colectivitate a 
produsului artistic. 

Mai relevant este criteriul valorii ca intensitate 
a realităţii şi expresie totală a sincerităţii produ- 


WA. M.’ Ralea, T. Herseni, Introducere în psihologia so- 
cială, Buc., Ed, ştiinţifică, 1966, p, 297 
© 2v, studiul introductiv la Prelegeri de estetică, p. 15 

cătoare: „un lucru de o adincă realitate, devine o 
valoare. lar pe de altă parte, o adevărată valoare 
e o realitate. A fi cu adevărat ceva, înseamnă im- 
plicit a valora ceva. Realitatea cînd e foarte rea- 
litate, existenţa cînd e intensă devine merit. Deo- 
sebirea dintre realitate şi valoare n-are sens, decît 
la expresiile slabe, reduse ale acestora. Ridicaţi 
gradul, tensiunea valorii şi realităţii şi ele se con- 
fundă“!. De aici rezultă, cu alte cuvinte, o normati- 
vitate succesuală a valorii, în sensul că este rezul- 
tatul unei acţiuni excepţionale, a unei stări conflic- 
tuale subiective, care presupune un raport între 
realitate şi individualitate. Ralea defineşte, în acest 
fel, valoarea printr-un caracter succesual, fapt pen- 
tru prima dată afirmat în istoria axiologiei româ- 
neşti. El sesizează cu justeţe faptul că între valoare 
şi succes există o singură legătură, cea a opțiunii 
sociale, ceea ce înseamnă nu numai că ideea de va- 
loare, ci însăși afirmarea succesuală a valorilor are 
un caracter istoric şi o justificare de clasă: „Suc- 
cesul nu glorifică decit valori, dar valorile nu sînt 
toate de ordin moral, încit dacă opinia publică a 
clasei dominante acordă unui fapt imoral o valoare 
de altă natură (naţională, militară, economică, es- 
tetică etc.), el se va bucura totuşi de succes, cu 
toate că rămîne imoral. Abia în socialism toate va- 
lorile succesuale coincid integral cu cele morale“. 
Esteticianul singur avea amara ocazie de a constata 
practic condiţionarea ideologică şi socială a valorilor, 
observînd că o anumită mentalitate a timpului, cea 
fascistă, brutală şi negatoare, putea umple în ti- 
parul a ceea ce Bergson numea „legea dublei fre- 
neziik conţinutul unei radicale determinări a prin- 


1 filozofia seriozității, în Scrieri din trecut, vol. II. 


2 ihai Ralea, T. Hariton, Sociologia succesului, Buc., 


Ed. ştiinţifică, 1962, p. 375 | 

cipiilor axiologice: „Dacă dialectica hegeliană a 
pendulării între contrarii a avut vreodată o aplicaţie 
mai clară, atunci azi s-a trecut fără îndoială de la 
teză la antiteză. Tot ce a fost ieri stimat, iubit, pre- 
tuit, azi e hulit, respins, disprețuit. Valorile s-au in- 
versat pur şi simplu, printr-un mecanism elemen- 
tar de antinomie“i. Pentru a sublinia idealitatea 
umană pe care trebuie să o exprime valorile, Ra- 
lea accentua conștiința permanenţei lor, chiar dacă 
aceasta era susținută, în anumite epoci istorice, de 
către religie. Dar aspectul pregnant al ideii de con- 
tinuitate valorică este concentrat de către Mihai 
Ralea în teoria funcţiei axiologice a succesului. 
Valorile succesuale sînt mai cuprinzătoare decît 
ceea ce indică determinarea lor „clasică“ (politice, 
Ştiinţifice ș.a.m.d.), iar coincidenţa lor deplină cu 
sensurile morale înaintate este un cîştig recent, a- 
nume al noii orînduiri sociale. Autorii Sociologiei 
succesului observă că valorile sociale reale sînt cele 
care derivă din legile mari, obiective, ale dezvoltă- 
rii sociale, cele care exprimă esenţa progresului. 
Umanismul socialist — subliniază un comentator al 
acestei teorii? —, care consideră omul valoare su- 
premă, căreia i se subordonează celelalte valori, 
realizează unanimitatea în acordarea succeselor, în 
virtutea antropocentrismului axiologie specific. 
Natura şi locul valorii estetice sînt explicate de 
Ralea în contextul acestei viziuni social-istorice şi 
dialectice de interpretare a situaţiilor axiologice. 
Problema evoluţiei valorilor artistice este interpre- 
tată ca un aspect al condiționării sociale a operei de 
artă, fără ca, prin aceasta, să i se altereze conţinu- 
tul imanent, condiţia specifică de a fi artistică şi nu 


„4 Mentalitatea estetică și timpul nostru, în Scrieri din 

trecut, vol. I, p. 182 

2 D, D. Roşca, O teorie marzist-leninistă a succesului, 
în Oameni și climate. 


72 


Scanned with OKEN Scanner 


de a servi altor scopuri. Prin specificitate îşi recla- 
mă un statut liber faţă de natura celorlalte valori, 
dar participă împreună cu acestea la formarea şi 
afirmarea conștiinței sociale a timpului. Omogeniza- 
rea de sens a valorilor într-un sistem interrelaţional 
bazat pe comunitatea principiilor, în care arta se 
recunoaşte ca ferment ideologic în toate celelalte 
aL, sociale, iar acestea în idealitatea umanistă 
a artei, este un cîştig al socialismului. 

n ce constă originalitatea valorii estetice? Ralea 
consideră componenţa operei de artă ca rezultind 
dintr-o structură a unor elemente anestetice, ele- 
mente care, în artă, firește că sînt participante la 
o nouă condiţie și nu rămîn simple aderenţe „de 
conținut“. Deci, va considera că valoarea estetică 
este rezultatul spiritualizării „anestetice“ înspre o 
sinteză a raporturilor poliarmonice. Iată că însuși 
esteticianul își reneagă, indirect, confuzia cu „anes- 
teticul“, deoarece sinteza poliarmonică înseamnă o- 
mogenizarea elementelor şi o nouă intenţionalitate 
întipărită în structura aceasta unitară: ,, Valoarea 
estetică este o spiritualizare a unor elemente anes- 
tetice, interesante în sine. O bucată muzicală este 
formată din elemente care, luate separat, n-au o 
valoare estetică. Aceste elemente însă, strinse la un 
loc, formează o sinteză care este eliberată de orice 
interes Sinteza, raporturile poliarmonice determi- 
nă valoarea estetică (subl. Ri). oei aid A 

sni i naşte v 
Sp Aa e Ca E sec d şi reducerea trep- 
devenit posibilă prin rep xrut. astfel 
faptului biologic. Istoric, au apărut, , 
tată A : trumentale în scopul satisfacerii unor 
valorile OE apoi valorile-scopuri (estetice, 
cerințe 9€ : în mare lucrurile stau aşa, încli- 
morale etc.). Deși n ? ă d acterul 
rezerva lui Ion Pascadi față de car 
poe SE) acestei delimitări, care „pare oarecum prea 
m TER 
— prelegeri de estetică, p. 210 

tranșantă, pentru că în realitate scopurile devin 
sau sint în ultimă instanţă și ele mijloace, și in- 
versti. 

Și valoarea estetică este supusă procesului de 
socializare care se realizează prin transmiterea de 
la individ la grup; realizindu-se procesul obiecti- 
vării (socializare, instituţionalizare), devine o rea- 
litate cu existenţă proprie şi virtuţi influente, exer- 
citind o presiune modelatoare. Ceea ce omite este- 
ticianul să precizeze este faptul că această iradianţă 
se realizează în circuitul viu al asimilării sociale 
şi într-un angrenaj mai cuprinzător de factori ideo- 
logici. Obiectivată, sinteza raporturilor poliarmo- 
nice, prin specificul său constituţional (spirituali- 
zare și inventivitate tehnică), este profund. originală 
şi este singura care se caracterizează prin unicitate 
(profesorul de estetică va aduce argumentul de 
sprijin al valorii economice, care se caracterizează 
prin „raritate“). Prin faptul că este irepetabilă, va- 
loarea' estetică — observă lămuritor Ralea — are, 
într-un fel, o situaţie privilegiată, accentuat incon- 
fundabilă, care „se impune“ printr-o seducţie par- 
ticulară, determinînd o stare de înălţătoare emoţio- 
nalitate. „Legătura între valoare și obligaţie — ob- 
servă autorul Scrierilor din trecut — nu poate fi 
justificată numai pe argumente ontologice care nu 
spun nimic, afară de jocul de cuvinte sau de':noţi- 
uni, aşa cum se întîmplă de cele mai multe ori în 
“domeniul acestor speculaţii. A spune: „orice valoare 
pozitivă trebuie să existe și orice valoare negativă 
nu trebuie să existe“ (M. Scheler) nu înseamnă a 
rezolva nimic, deoarece această axiomă trebuie mai 
întîi dovedită. Existenţa valorii pozitive nu e impe- 
rativă prin ea însăși. Categoria existenţială nu im- 


i Ion Pascadi, Esteticieni români, Buc, Ed. Academiei, 
1969, p. 133 

plică, oricum, pe cea imperativă; ea nu i se impune 
de la sine, n-are un caracter de intervenţie silnică. 
Atitea existenţe trec neobservate. Ele nu obligă pe 
nimeni să le ia în considerare. Valoarea nu obligă, 
ci atrage. Ea are o forță de prestigiu magnetic, ea 
seduce, nu poruncește, ea uzează de tentaţii, nu de 
ordine“. A lăsa observaţia aceasta la un nivel axi- 
ologic general, ştiut fiind că există valori de interes 
practic, direct, material și a nu preciza că se discută 
condiţia esteticului, este o neglijenţă, izvorită — 
credem — dintr-o elaborare grăbită. Prin repetiţie, 
valoarea îşi pierde treptat noutatea ameliorativă, 
trecînd de la o situaţie etică la una psihologică. Or, 
nu poate fi vorba, în aceasta, de valoarea estetică, 
unică şi irepetabilă. Faptul că poate exista Şi o 
formă specială, derivată, a valorii artistice („Există 
o literatură întreagă, lipsită în mod evident de orice 
valoare nu numai morală, ci şi estetică — de exem- 
plu literatura pornografică, senzaţională, polițistă 
etc. — care, totuși, în unele țări capitaliste este 
foarte răspîndită, foarte citită Şi, referindu-ne strict 
la un anumit public moralmente decăzut, foarte 
gustată şi apreciată“?), caracterizată prin prioritatea 
cantităţii (concepută pe principiul Serialităţii exa- 
gerate) şi slujind scopuri ideologice de diversiune 
(abaterea interesului de la problematica acută) nu 
este un fenomen tipic, definitor Și nu poate îtezieaa 
din perspectiva înţelesurilor emoţionale care sînt 
conferite idealităţii umane. Valoarea estetică este 
deci, circumscrisă la o sferă mai restrînsă decît uni- 
versul fenomenului artistic. 

Nici climatul axiologic, de 


Și ființind la it 
superlativă, nu apare d t a o condiție 


ogmatizat, fetişizat şi imua- 
1 Etica, privită ca răsturnare a 


Scrieri din trecut, vol, II, 255—256 raportului de forţe, în 
2 Sociologia succesului, p, 386 

bil, aşa cum indirect îl caracteriza Mihail Dragomi- 
rescu prin conceptele „capodoperei“ și „psihofizicu- 
lui“, ci dinamic, împlinit în circulație şi prin circu- 
laţie, un cadru activ al suprastructurii. În măsura 
în care orice mișcare înseamnă devenire, se poate 
vorbi de o „relativitate“ în universul axiologic, a- 
ceasta însă însemnînd, de fapt, o condiţie şi un în- 
țeles al perfectibilităţii, o educaţie a idealizării ac- 
tive. Credem că intervenţia variabilităţii defineşte 
valoarea estetică nu în sine, ci în factorii de am- 
bianţă în care a apărut, la care se raportează, apoi, 
sub forma divagaţiilor esenţiale. În aceasta, credem 
noi, constă adevăratul înţeles al perenităţii valorilor. 

Mihai Ralea, prin teoria interdependenţei 'valo- 
rilor, este susținătorul şi adeptul ideii circulaţiei lor 
universale. Reprezentind un climat axiologic istori- 
ceşte densificat, europenismul apare, astfel, ca un 
ferment de civilizaţie, credință ce exista şi la Titu 
Maiorescu sau Eugen Lovinescu. 

Prin teza obiectivizării produsului estetic, ale 
cărui caracteristici sînt fin urmărite şi însoțite — 
ca şi în comentariile lui Tudor Vianu — de un ar- 
cent axiologic, Ralea dă comportamentului estetic 
obiectiv înţelesul atitudinii de valoare. Ceea ce lip- 
seşte teoriei sale asupra esteticii axiologice este 
discutarea analitică a unui comportament axiologic 
aplicat faptului estetic. Urmărind firul călăuzitor în 
sinuozitatea atacării temei în mai multe studii şi în 
mai multe locuri, se constată o abandonare în gra- 
țiile enunțului de principiu, ale speculaţiei de idei. 
Neîndoios, acestea au un iarmec al lor, însă nu-l 
solicită insistent pe esteticianul Ralea, cît pe filozof 
și sociolog. De aici, o anumită inaplicaţie în actul 
de implantaţie a teoriei în realitatea vie a faptului 
artistic. 

La modul disociaţiei principiale, organică omu- 
lui de cultură discutat, apare — în schimb — apor- 

tul său pozitiv indiscutabil la constituirea unei es- 
tetici axiologice în cultura românească, precizind 
însă că — spre deosebire de Tudor Vianu şi G. Că- 
linescu — își păstrează o exterioritate cam rece şi 
inabilă faţă de însuși specificul obiectului cercetat. 
Definiţia globală pe care o dă Ralea valorii estetice 
înseamnă, după Ion Pascadi, „unul dintre aporturile 
cele mai de seamă în definirea valorii estetice în 
istoria esteticii româneşti şi se distanțează şi de 
accepţiile care circulau în estetica europeană prin 
faptul că, folosind uneori aceiași termeni (,,dezin- 
teres“ de pildă), îi disociază cu fineţe de sensul lor 
inițial sau comun, adecvindu-i unei viziuni mate- 
rialiste“1, Cu rezervele formulate, ni se pare că sen- 
sul aprecierii este valabil și justificat. 


5. ARTISTUL 


Asupra problemei estetica 
toare şi a manifestărilor 


accentuat mai mult tangenţele esteticii cu pa 
ciologia şi filozofia, iar aspectele psihologice ca de- 
rivative ale unei accepţii sociologice a fenomenului 
artistic. După cit s-a putut vedea şi pînă acum |] ui 
preocupat definiţii cu o generalitate obnos aU 
izvorîte mai mult dintr- ARRANA. gi 
ciativă decît dintr-un i ncipială diso- 
— estetica, idealul artistic tate analitică 


hume, frumosul, tehnica î 
cestea Sint, cu Prioritate, 


1 +. studiul introductiv la Prelegeri de estetică p qe 
>» P. 16 

concepte filozofice în tărimul estetic, în care func- 
ţia subiectivă se subsumează rezultatelor afirmării 
ei creatoare. De aceea, socotim necesar să alcătuim, 
din presărări de gînduri, o definiţie a personalității 
artistului, care să nu se reducă decar la ideea ab- 
stractă de personalitate, ci să înglobeze şi aspectele 
de talent şi de raportare a operei la viaţa artistu- 
lui. Socotim astfel, că reperele noţionale ale unui crez 
estetic sînt precizate și sub raportul contribuţiei 
subiective, ceea ce poate încheia un ciclu normativ 
al studiului. 

Personalităţile, spune în cîteva rînduri Ralea, în 
tratatul de Sociologie a succesului, au marea virtute 
socială de a întreţine un cult al valorilor, prin sti- 
mularea memoriei colective a acţiunilor lor excepţi- 
onale. Toate celebrările au un caracter memorial sau 
comemorativ, încît opinia publică, acordînd răsplata 
succesului, transformă omul și opera, prin evocare, 
în adevărate izvoare ale entuziasmului şi înnobilării. 
Întemeiat pe textele de bază ale filozofiei marxist-le- 
niniste, esteticianul condiţionează destinul persona- 
lităţii creatoare de imperativele momentului soci- 
al-istoric, pe care îl slujeşte plenar și în perspectivă. 
Trecînd peste aportul psihologiei individuale la con- 
turarea socială a personalităţii, Ralea apreciază ca- 
racterul presant al necesităţilor obiective în forma- 
rea ideii de personalitate. Ceea ce este important se 
referă la dărîmarea mitului personalității absolute, 
Supraumane, anarhice, denunţind obsesia excepţio- 
nalului: „Dezideratul moral și estetic cel mai frec- 
vent e de a deveni o personalitate. Fiecare se simte 


astăzi o personalitate şi frica de a o pierde devine o 
obsesie“i, 


1 Mihai Ralea, Formația ideii d2 personalitate, studiu 
de psihologie genetică, Iaşi, Institutul de arte grafice şi 
editura „Viața românească“, 1924, p. 3 - 

Pentru determinarea individualităţii psihice, Mi- 
hai Ralea arată necesitatea de a se studia condiţiile 
prealabile, biologice şi sociologice, în absenţa cărora 
deplinătatea personalităţii nu se poate explica. Indi- 
vidul este o creaţie a societăţii, conturat prin dife- 
renţiere, ca efect al diviziunii muncii; reflectindu-se 
în conștiință, acest proces naște ideea de individua- 
litate, cu o remarcabilă distincţie psihică, a cărei 
natură proprie este unitatea interrelaţiilor. Aceas- 
tă poziţie a fost, îndreptăţit, apreciată ca fiind sin- 
gura modalitate ştiinţifică a abordării- problemei: 
„Toate cercetările psihologice ale lui Ralea s-au des- 
fășurat în legătură cu personalitatea ca unitate psi- 
hică indivizibilă, capabilă de acțiuni şi reacţiuni 
globale, care angajează întreg potenţialul fiinţei u- 
mane, nu numai unele părţi izolate ale ei. După noi, 
acesta nu este numai unul dintre punctele de vedere 
posibile în psihologie, ci singura poziţie ştiinţifică 
valabilă“!. Vizind angrenajul ființei umane, cerce- 
tările psihologice ale lui Ralea nu puteau să nu re- 
curgă la criteriul valoric al raportării la circumstan- 
tele obiective. Însăși noţiunea atit de specifică a 
talentului este definită ca un criteriu al manifestării 
eficace a personalităţii. Talentul individual este o 
virtute potenţială şi abstractă atît timp cît nu este 
un mijloc excelent de referinţă a colectivităţii la un 
ideal majoritar. Deşi cu urme ale teoriei sale gene- 
rale asupra artei ca elaborare tehnicistă intenționa- 
tă, bazîndu-se pe reuşita execuției, Ralea acordă ta- 
lentului un înțeles activ, în care se subsumează ex- 
celența mijloacelor scopului propus. În acest mod, o 
definiție „cantitativă“ a talentului nu trebuie să de- 
ruteze, ci să incite o judecată mai pătrunzăto 


k x are, spre 
un adevăr care nu-i trebuie refuzat: 


„Talentul e un 


“1 Traian Herseni, Mihai Ralea și 

maximum de eficiență. Secretul său e de a obține 
din anumite date cel mai mare randament şi, cîteo- 
dată, singurul posibil“!. Teoria talentului ca finali- 
tate intenţionată implică, pînă la un punct, un 
„pragmatism“ al înzestrării, egalizind talentul cu în- 
suşirea unei ușurinţe a elaborării. Aici pătrunde cu 
dreptate şi determină fără echivoc funcţia socială 
a talentului, dar neglijează să solicite completarea 
prin explicarea constelaţiei psihologice creatoare. 
„Imaginea pe care trebuie să ne-o facem despre 
teoria lui Ralea asupra personalităţii nu poate fi 
completă dacă neglijăm funcţia cu care este inves- 
tită personalitatea, aceea de a exprima, prin rapor- 
tare, un anumit loc şi un anumit timp. Aici trebuie 
să observăm că această raportare este investită cu 
un înţeles special. Ralea, în principiu, este împotri- 
va aservirii la conjunctura zilei. Fără a preciza Su- 
ficient ponderea estetică a echilibrului necesar, se 
ridică împotriva solicitării excesive a biografiei ar- 
tistului pentru explicarea operei, care, în aceste ca- 
zuri, nu duce decît la comentarii mecanice, grosiere, 
ca în cazul explicației fiziologice a poeziei lui Rilke, 
văzută ca un rezultat al limfatismului său, al exce- 
sului de globule albe („cîntăreț cu sînge alb“). Pri- 
vită cu pondere şi înțelegere, biografia artistului es- 
te relevantă ca fapt constitutiv al particularităţii o- 
perei, explicîndu-i succesul, deci ca element obiectiv 
al creaţiei. Biografiile au un rol important — explică 
M. Ralea — „mai ales în răspîndirea și menţinerea 
gloriei, a succesului. În toate cazurile acestea,- per- 
soana devine interesantă exclusiy din. cauza operei, 
ca o cale de a înțelege şi a explica opera prin crea- 
tor, fapta prin făptuitor, de a întregi aspectele obiec- 
tive cu cele subiective şi niciodată invers (interes 
pentru persoane lipsite de opere, de manifestări pu- 


1M. Sadoveanu, în Scrieri din trecut, vol. I, p, 13 

blice valoroase). Persoanele şi vieţile lor nu sînt 
cercetate şi urmărite în și pentru ele înseși, ci tot- 
deauna în raport cu faptele, cu operele, în măsura 
în care sînt relevante pentru acestea, în măsura în 
care pot constitui un model de conduită pentru îm- 
prejurări asemănătoare. Să nu pierdem din vedere 
nici faptul că, în unele situaţii, omul şi opera sînt atit 
de legate între ele (cazul activităţilor practice, eco- 
nomice, politice, morale etc.), încît nu pot fi desfă- 
cute nici în cadrul succesului. Pentru a se scoate 
în relief opera, trebuie să se scoată deci în relief ne- 
apărat şi persoana. Oricît ar suna de paradoxal, în 
cazul oamenilor de seamă, interesul pentru persoană 
exprimă în realitate interesul pentru operă, pentru 
activitatea care i-a scos în evidenţă și i-a făcut oa- 
meni de seamă“i. 

De o excepţională importanţă, în acest text sub- 
til, ni se pare ideea judecării după un criteriu obiec- 
tiv a personalităţii artistului — anume importanţa 
operei create, indice de o anume stabilitate în con- 
știința gustului colectivităţii. Destinul artistului este 
destinul operei, această comunitate succesuală con- 
stituind o conduită exemplară. Dar intervenţia apre- 
cierii sociale dă o nouă semnificaţie acestei legături, 
mutînd accentul de interes de pe relaţia creator-pu- 
blic, pe cea operă-public. Ralea observă cu fineţe că 
sancţiunea premială, succesuală se concentrează tot 
mai mult asupra operei (fiind un bun colectiv), în- 
depărtînd-o, prin asimilare, de autor. Accentul se 
mută pe importanța lucrării ca atare, concentrînd 
atenţia asupra manifestării propriu-zise: cărţile, re- 
vistele, partiturile, ziarele, tablourile, filmele, sculp- 
turile ete. Prin aceasta, legătura personală se trans- 


. Ă 
1 Sociologia succesului, p. 79 

formă într-o legătură socială, care este un stadiu 
superior, cu adevărat important. | | 

_ Așadar, o normă a relativităţii intervine cu ne- 
cesitate între artist şi operă, în funcţie de valoarea 
socială a creaţiei. În acest context relaţional, Ralea 
deosebește! — pe urmele esteticienilor germani — 
diferențieri de intensitate, care orientează cîteva 
direcţii calitative: opera de artă poate să însemne 
o creaţie care recreează pe artist (K. Groos: artistul 
creator e asemeni omului în zi de sărbătoare), un 
fenomen de purificare (catharsis); artistul poate fi 
un pur tehnician care își realizează în artă insucce- 
sele vieţii, sau — din contră — închină o glorificare 
„vieţii (Schiller — Imnul bucuriei). Ralea însuşi pro- 
cedează la asemeni identificări critice, pe care, din 
păcate, le exercită fără supleţe, mecanic, deşi apre- 
cia, teoretic, relativitatea legăturii dintre operă și 
viaţă. Iată, spre exemplu, un text în care se stabi- 
lese asemenea raportări, printr-o cauzalitate mono- 
coridă, lipsită de neprevăzut: „Citeodată producţiile 
spirituale sint oglindiri exacte a ceea ce a fost viața. 
Alteori însă opera reprezintă tocmai contrariul bio- 
grafiei, reprezintă ceea ce nu a putut fi realizat în 
viaţă, cu toate că autorul a dorit-o din răsputeri. 
Schopenhauer a fost necăjit şi a născut pesimismul. 
Dar misticul şi frămîntatul Comte a gîndit, ca o nos- 
talgie a ceea ce îi lipsea, practicul şi trivialul pozi- 
tivism. Oarecum apropiat e şi cazul lui James. A- 
cum, cînd îi cunoaștem corespondenţa totală, filozo- 
fia sa găseşte o minunată clarificare sub acest punct 
de vedere“?. Este izbitor cît de pueril este acceptată 
o determinare total neconcludentă: Schopenhauer a 
fost pesimist fiindcă a fost... necăjit, iar Comte a 
creat pozitivismul din, ., nostalgie. Păcat că aseme- 


i v, Prelegeri de estetică, p. 84 
2 William James, în Scrieri din trecut, vol. III, p. 173 

nea exemple coboară un text care încerca să spună 
adevărul că, totuşi, între viaţă şi operă nu există o 
determinare rigidă, implacabilă Şi excesivă. 

În schimb, are perfectă dreptate cînd nu acceptă, 
sub numele determinării relative şi complexe, aser- 
virea artei la mișcările deviatoare ale zilei — ca le- 
gionarismul —, care își răspîndesc ideile nocive și 
Prin organizarea unor producţii literare. Sub această 
„acuză, intelectualul de stînga care a fost Mihai Ra- 
lea denunţă gruparea „Crinului alb“, nucleu cvasi- 
literar profascist, caracterizînd manifestul acestora 
din Gîndirea ca un „nechezat de literaturism exce- 
siv“. „Rareori mi-a fost dat să văd — se indigna fi- 
lozoful — un accent mai preistoric, un glas mai ca- 
vernos pătrunzînd îndărătnic peste straturile mile- 
nare ale culturii, o revanșă absurdă a pitecantropu- 
lui, refulat de dogme religioase. ..“1, Prin contrast, 
se extrage destinul succesual al valorilor artei, acela 
de a sta în centrul de iradiere al idealurilor celor 
mai înaintate ale omenirii, idealuri de dreptate, u- 
manism, libertate, patriotism, egalitate, prietenie, 
dragoste, cultul adevărului şi al muncii, ataşmentul 
față de popor, sentimentul tradiției, generozitatea, 
într-ajutorarea. 


a 
ui 
ce de față — un altul, 


"pape i diționării fru- 
mosului artistic. Primul stabilea un statut, cel a 


t Mihai Ralea, Rasputinism, în Via SN 

III. CONDIȚII 


1. CONDIȚIA SOCIALĂ ȘI NAȚIONALĂ A OPEREI DE 
ARTĂ 


a). SOCIALUL ȘI ARTA 


Între circumstanţele obiective ale operei, avind 
o influență modelatoare și o funcţie participativă 
pe plan valoric, Ralea situează la loc de frunte in- 
fluențele sociale şi naţionale. Acţiunea lor este îm- 
pletită, armonioasă și reciprocă, intercondiţionată, 
încît numai rigorile explicative ale studiului o pot 
segmenta în porţiuni individuale. 

În concepţia estetică a lui Mihai Ralea, sublinie- 
rea caracterului social al artei cunoaște o pregnanţă 
programatică. Printre alte dese referiri, de natură is- 
torică, la soluţionarea acestei probleme (întotdeauna 
avind grijă să se refere comparativ la spiritul dife- 
ritelor epoci), însăşi mentalitatea creatorului i se re- 
levă sub un aspect social (ca atunci, bunăoară, 
cînd ironizează greutatea inspiraţiei moderne, tre- 
buitoare de lux și condiţii excelente, în comparaţie 
cu lumpen-idealismul romanticilor). Completind ob- 
servaţia lui Croce, conform căreia expresivitatea 
este exclusiv individuală, prin remarca aportului 
ei la procesul de comunicativitate, Ralea stabileşte 
un dublu fundament al caracterului artei de a fi 
socială: originea şi destinaţia ei. În analiza acestei 

probleme, formaţia sociologică a lui Ralea vine ma- 
siv în sprijinul esteticianului, dacă nu trece chiar 
uneori pe primul loc. Motivația celor două funda- 
mente se bazează pe o ecuaţie elementară: „Astfel, 
prin scop, arta devine socială fiindcă se adresează 
publicului, iar prin origine este deja socială, fiindcă 
educaţia artistului nu poate fi decît aceea a mediului 
în care trăieşte. Iată, deci, că artistul, deși amator 
pasionat de specificitate, nu se poate feri complet 
de a nu exprima prin opera sa și generalul“i. Aici 
autorul face abstracţie de forţa generalizatoare a 
expresiei artistice, care adaugă emotivitate rafinată 
simbolizării cuprinzătoare, reducînd înţelesul gene- 
ralităţii artistice la importanţa colectivă a conți- 
nutului. Neurmărind efectul conjugat al celor două 
aspecte, esteticianul alunecă pe o tentaţie aforistică 
a sociologului. Tot dintr-o anume inabilitate a per- 
spectivei, în analiza determinismului social, accen- 
tuează uneori coercițiunea exercitată de societate 
(pe linia unei influențe durkheimiste) şi limitează 
implicit libertatea imaginativă a individului. Înţe- 
legerea, atunci cînd apare mecanică şi rigidă, a 
presiunii sociale obiective îl duce chiar la formularea 
unei crize contemporane a individualităţii, prin ne- 
cesitatea alinierii nediferenţiate la un comanda- 
ment al anonimatului. Fără a preciza locul şi na- 
tura cauzelor care pot determina ivirea unor ase- 
menea fenomene, el lansează îngrijorări generale 
nediferenţiate, alarmiste la modul Panicard de 
tipul: „Scrisul devine o datorie de breaslă tailori- 
zată, fără nici un aspect calitativ, fără nici o Speci- 
ficare de talent individual. Se scrie din ce în ce 
mai impersonal, din ce în ce mai efemer. Gazetăria 
învinge, ca gen literar, Dar gazetăria înseamnă scris 


1 Expresia individuală și expresia socială în artă, în 

im, profesional“i. Pentru a-și deschide o pîrtie 
logică apre o asemenea originală profeție, Ralea îşi 
întemeiază izvorul pe inegalitatea socială, iar con- 
diţia germinativă în luxul opulenţei. Este o viziune 
estetizantă care, indirect, poate justifica iresponsa- 
bilităţi economice: „Arta e costisitoare și nu apa- 
re decît din risipă luxoasă“?. Întilnim aici un as- 
pect de nediferenţiere în teoretizarea principiului 
relației dintre artă şi clasele sociale, care duce 
chiar la închiderea unei viziuni cît de cît operante 
estetic, prin dogmatizarea fenomenului artistic ca 
exponent al diferenţierii de clasă, ca apanaj al cla- 
selor exploatatoare. Modul acesta de a pune pro- 
blema se poate justifica printr-o dogmatizare pro- 
letcultistă simptomatică unei etape din dezvolta- 


rea culturii noastre noi. Din păcate — formulăm 
şi această rezervă înainte de a studia formele ac- 
tive ale relaţiei care ne preocupă — nu întîlnim 


comentarii subtile, nuanţate, mulate pe exultanța 
inedită a fenomenului artistic, ci declaraţii destul 
de generale și nu o dată convenţionale, de o evi- 
denţă axiomatică sau exagerate, veștejind posibi- 
tatea comentariilor deductive (ex.: „Aproape toate 
fenomenele, de la politică, economie, religie, psiho- 
logie, limbaj, artă, pînă la însăși teoria cunoaşterii, 
ne apar de natură socială, fiindcă omul nu trăieşte 
nicăieri izolat, ca un Robinson în insulă, ci pretu- 
tindeni în societate. Orice activitate omenească se 
modelează deci în grup“; nu se poate concepe arta 
fără inegalităţi sociale, căci arta e lux şi luxul e 
totdeauna apanajul claselor care trăiesc din munca 


; t Condițiile scrisului modern, în Scrieri din trecut, vol. 
, P. 144 


? Mihai Ralea, Perspective, Buc., Ed. Casa şcoalelor, 
1928, p. 198 


* Mihai Ralea, Introducere în sociologie, Buc., Ed. Casa 
şcoalelor, 1944, p, 4 

altora“)!. Uneori, înşişi unii exegeți sau comenta- 
tori ai scrierilor lui Mihai Ralea au adoptat optica 
sociologizantă, supralicitînd unele exagerări de a- 
cest sens din lucrările analizate. Pe marginea unor 
asemenea afirmații, Ion Vitner vine cu o teorie 
dogmatică similară, notînd inflexibil că „Arta este 
expresia unei mentalități de clasă şi nu poate fi 
privită sub raportul unicității atît timp cît există 
luptă între clase“2. 

Dar, ceea ce ne interesează mai ales este aspec- 
tul analitic al concepției lui Mihai Ralea despre 
raportul dintre societate şi artă. Este, mai întîi, de 
subliniat poziţia originală a autorului atunci cînd 
susține (nedogmatic) că societatea participă cu o 
funcţie estetică la actul elaborării artistice. Aceasta 
înseamnă că determinismul social numeşte o in- 
iluenţă complexă, a mediului şi a timpului istoric, 
a factorului economic, politic, moral, filozofic, ju- 
ridic, religios etc. Esteticianul are grijă să urmă- 
rească traiectoriile spiritualităţii pe fundalul social- 
istoric pe care s-au reliefat (spre exemplu, în stu- 
diul Apocalips și umor, din 1942, explică filozofia 
disperării a lui Kierkegaard și filozofia angoasantă 
a lui Heidegger ca rezultind dintr-o „neurastenie a 
singurătăţii“, din acea abulie a parazitismului ca- 
pitalist în epoca marilor crize). Corectînd egaliza- 
rea artei cu expresivitatea (Croce), indică raportul 
de conţinut ideatic și artistic, realizat numai atunci 
cînd expresivitatea înseamnă comunicativitate so- 
cială. Însemnînd o vibraţie condiţionată de presiu- 
nea mai multor factori exteriori, arta dă măsura 
modificării sociale a emoţiilor personale (nefiind 
social, inconştientul este artisticeşte inexprimabil): 
„Dacă arta e expresivitate (o prelungire a expresi- 


1 op. cit., p. 147 
2 Ion Vitner, Un trecut extrem de. actual, în Gaz 


terară, nr. 23/1937 eta li- 

ei emoţiilor artistului, materializată printr-o tehnică 
specială), atunci ea trebuie să suporte aceleași legi 
„ca și orice expresie emotivă. Urmează de aici că 
modificarea comunicării sociale se va efectua după 
influenţa grupului. În adevăr, oricît s-ar susține 
într-o estetică ideală că artistul creează pentru el 
însuși fiindcă are ceva de spus, în realitate el scrie 
pentru o societate dată, adică pentru un anumit pu- 
blic. Un artist care face abstracţie de un public se 
gîndeşte la un altul, chiar dacă n-ar fi vorba decît 
de cîteva persoane, care speră că-l vor înțelege. 
Creaţiunea artistică, ca și orice expresie, e adresată 
cuiva, ea are o direcţie socială“!. Prin aceasta, arta 
devine cu adevărat un limbaj. Tradiţia impune o 
continuitate socială și valorică a viziunii şi mijloa- 
celor de expresie artistică, chiar dacă acestea apar 
uneori (la talentele debile) concesii făcute timpu- 
lui. Acel minimum necesar de semne luate din via- 
ța grupului ajută detașării autorului de operă, a- 
ceasta intrind sub incidenţa unui statut al obiecti- 
vităţii. Iată de ce socialitatea artei se verifică prin 
scop (se adresează publicului) şi origine (educaţia 
artistului e aceea a mediului în care trăiește). 
Este de subliniat dorința — parţial izbutită — 
a esteticianului de a interpreta influenţa mediului 
mai apropiat de natura aparte a produsului artis- 
tic. El distinge influenţa mediului social (a insti- 
tuţiilor economice, politice, religioase; a diferitelor 
curente și popoare) şi cea a mediului artistic (şcoli, 
curente, stiluri) în acţiunea condiţionării obiective 
a artistului. Opera este, astfel, un punct cumulara 
al incidenţelor, la nivelul cărora nu rămîne, desi- 
gur, dar pe natura cărora îşi dezvoltă originalitatea: 
influența unei tradiţii anume, adecvarea chiar in- 


1 Specific și frumos, în Viaţa românească an XVII 
(1925), vol. LXIII, P. 443 i ] 

conştientă la un anumit public, mentalitatea naţio- 
nală, idealul artistic al epocii, curentul sau şcoala 
de care aparţine artistul. În viziunea tehnicistă care 
defineşte temeiurile esteticii lui Mihai Ralea, ra- 
portul dintre social și artă este un aspect al rapor- 
tului general dintre dat şi construit. Din estetica 
sociologică, Ralea pune cea mai mare bază pe in- 
terpretarea estetică a categoriei marxiste a socia- 
lului. 

Tot în ideea unei apropieri mai adecvate de 
modalitatea produsului artistic este indicarea origi- 
nalității ca aspect predominant faţă de eterogeni- 
tatea influențelor. Acestea sînt înglobate şi depă- 
şite prin perfecţia expresivă a unei unităţi meta- 
forice. Din cauza preeminenţei sintezei originale, 
influenţa social-istorică nu poate fi absolutizată, ci 
se include unui regim diferențiat după criteriile 
pregnanţei ideatice: mai puternică în literatură, 
mai slabă și indirectă în muzică. Faţă de determi- 
nismul pozitivist al epocii antebelice, Ralea identi- 
fică, în timpul său, o filozofie a mobilităţii și a va- 
riaţiei ca expresie a unui nou tip de civilizaţie, ca- 
racterizat prin seducţia noutăţii, afirmarea libertă- 
ţii individuale şi recunoaşterea imprevizibilităţii 
artistice a creaţiei. 

Remarcarea diferenţierii de intensitate a influ- 
enţelor la nivelul diferitelor arte pune în relaţie 
calitativă influenţa socială cu structura specifică 
a produsului artistic. Este important că apare aici 
ideea inalterării naturii artistice prin această in- 
fluenţă, care se exercită între două realităţi de 
profil distinct, după cum arată şi legea diferențierii 
valorilor formulată de Bougle. „Dacă opera de artă, 
privită ca fenomen individual, e dependentă de o 
anumită personalitate de care nu poate fi disociată 
— remarca Mihai Ralea — tot aşa arta, ca feno- 
men colectiv, nu poate fi separată de celelalte func- 

ţiuni ale grupului. O societate, în speţă o națiune, | 
fiindcă acestea sînt societăţile fireşti în care trăim, 
„are o anumită structură sufletească. Ea e colorată 
individual de anumite tonalități. O societate se de- 
fineşte prin grupul de valori în care crede şi care 
constituie idealul său cultural“i. Este o interdepen- © 
dență constitutivă, un „compromis“ necesar: „Opera 
de artă ne apare ca un compromis necesar între rea- 
lizarea specificului şi realizarea lui sub presiunea 
socială, într-o societate limitată, adică într-o na- 
țiune“?. | 

Sesizind astfel în cadrele unei gindiri sociale 
Ştiinţifice aspectul normativ şi aportul constitutiv 
al influenței sociale, în texte de o permanentă ac- 
tualitate, Ralea aduce o contribuţie remarcabilă la 
crearea unui studiu estetic bazat pe obiectivitate şi 
controlat printr- 
toare. Nu spunem că teoria sa asupra acestui aspect 
este global întemeiată, dar contribuţia sa de seamă 

» ca să înfluen- 
at în factor social. Factorul 
social modifică fenomenul biologic. A rămîne la un 


biologism în afară de societate şi de influenţele i 
momentului social însemnează a rămîne pe o linie 
idealistă, pe aceea a unui idealism derivat“3. Păcat 
că, atunci cînd, în acelaşi loc, explică teoria lui 
G. Ibrăileanu despre „selecţia literară“, trece uşor 


„ Mihai Ralea, Atitudini, Buc., 1931, p. 


Mihai Ralea, Comentarii şi Sugestii, Buc., 1928, p. 34 
Mihai Ralea, Criticul ştiinţific G. Ibrăileanu, prefață la 
g | Ibrăileanu, Pagini alese, vol. I, Buc, ES.PL.A, 


w 


peste aspectul vizibil al transpunerii mecanice a 
darwinismului în viaţa socială şi în mod particular, 
în cea artistică. 

Deşi în alte părţi acordă artei înțelegerea unei 
îndeletniciri de lux, rezultată din condiţia unui aris- 
tocratism care nu se reduce doar la înţelesul de elită 
spirituală, întîlnim reformulări ale acestei poziţii, 
legînd aspectul influenţei sociale de o concepţie de- 
mocratică, Şi, fiindcă de la început ne-am propus 
a urmări sinuozitatea meditaţiei sale cu un anumit 
obiectivism, se cuvine să arătăm că el însuşi retrac- 
tează în secret anumite idei, încît numai înfățișarea 
lor reală poate conduce la desprinderea unei ima- 
gini adevărate, sintetice. Iată că, renunţind la ten- 
taţiile unui discret veleitarism de grup, Mihai Ralea 
se ridică împotriva celor care — ca H. Kelsen, D. 
Koigen — credeau că marile creaţii artistice nu 
pot apărea decit într-un regim autocrat (August, 
Ludovic al XIV-lea, Elisabeta, Napoleon), generator 
al snobismului originalității, opunînd exemplul unor 
epoci de democraţie — ex: Grecia antică — în care 
s-au dezvoltat arta şi cultura. Artistul nu poate fi 
gîndit ca un bufon care distrează spleenul unui des- 
pot blazat. Preluînd concepţia democratică asupra 
artei exprimată de E. Renan, E. Faguet, proceda 
ferm la o reabilitare umanistă a înţelegerii demo- 
craţiei, regim în care „omul devine (...) respectat, 
ca atare devine un scop în sine, se consideră ca un 
punct de vedere care trebuie admis ca oricare al- 
tul“!, Mai mult, democraţia are însușirea organică 
de a genera o anumită toleranţă spirituală în însuşi- 
rea contribuţiilor ideologico-artistice pe care istoria 
omenirii le-a tezaurizat şi pe care societatea le naşte 
continuu, statornicind o domnie a „raționalismului 
științific“. Însuşi sensul manifestărilor de supra- 


1 Mihai Ralea, Democrație şi creație, în Viața romă- 
nească, an XVIII (1926), vol. LXVII, p. 194 

structură se schimbă, canalizind noutatea spirituală 
spre o eficiență productivă. Ralea, intelectual mili- 
tant, pătruns de elanuri revoluționare, denunta ca 
antidemocratice unele mituri ale civilizației moder- 
ne: „Dacă n-ar fi miturile naţionaliste Şi şovine, 
antice mitologii susținute de politica reacționară şi 
antidemocratică, care închid graniţele traficului eco- 
nomic, progresul pentru toate ţările ar fi mai mare. 
Contradicţia între mitologia șovină, locală şi autoh- 
tonă, care e o simplă credinţă, şi interdependenţa 
economică internaţională, care e o realitate, opreşte 
tămăduirea dezastrelor marelui război mondial. Dar 
cultivarea mitului şovin în dauna producţiei econo- 
mice nu e opera democraţiei, ci a adversarilor ej“. 

Arătam că Ralea exprimă o părere, în privinţa 
inţelesului acordat înfluenţei sociale, mai interesată 
de natura particulară a artei. Nu trebuie să credem, 
de aici, că el coboară conceptul și-l confruntă di- 
rect și instructiv cu realitatea vie a faptului artistic, 
fiindcă se simte bine la altitudinea rece a ideilor. 
Voiam să atragem atenţia că presară cu accente to- 
nale intensitatea și timbrul amintitei influenţări. 
Tot în sinteză, vom arăta că două sînt temele mai 
importante ale acestei variaţii a declarativismului 
de opinie. Prima a fost arătată, anume diferențieri 
în acţiunea influentă a mediului, care nu se exerci- 
tă egal și concomitent la toate aspectele climatului 
estetic. A doua cuprinde un mod nou de a pune 
problema originalității artistului, anume în funcţie 
tocmai de influența factorului social. Ralea vede în 
această influenţă o stimulare a pregnanţei persona- 
lităţii, un component catalitic al precipitaţiei de su- 
biectivitate, ceea ce integrează teoria sa asupra so- 
cialului în artă unei viziuni avansate de psihologie 
a creației. Socialul apare astfel ca un factor indis- 
Aa RI PRET EA 

t ibidem, p, 195—196 

pensabil în procesul de maturizare a capacităţii cre- 
atoare şi în fortificarea acesteia de a răspunde uno 
idealuri vizionare. „Fiecare artist — postulează i 
fineţe esteticianul __ dacă e adevărat că e influen- 
tat, totuşi el caută să depăşească influențele prin 
originalitatea sa. Se pune, deci, şi problema rezisten- 
i ui faţă de societate. Aceasta se poate 
măsura prin adoptare, din care rezultă: succesul, re- 


putaţia, gloria, posteritatea. Un artist, dacă e 
Dar dacă introduce ceva 


adoptat, are reputaţie. 
avem noţiunea de 
fie adoptat şi să-l 
eraţiile de mai tîrziu; în acest 
caz avem noţiunea de posteritate“. Nu trebuie să 
ne deruteze aparenta duritate a formulei de opozi- 
ţie faţă de „voinţa societăţii“: e vorba de negarea 
ăşirea mediocrităţii conservatoare şi gustului 
şi sesizarea acelor mişcări interne 
c nevoia de ideal. Această capacitate de se- 
sizare a apropierilor şi de propagare a psihologicu- 
lui în cadrele eve lui social, i-a fost remar- 
udor Vianu atunci cînd spunea: 
j urprinde 


bed 


urprinsă de L 
S analogistica a Jui Blaga surf. 
til ul formelor culturii ȘI, afinităţile a- 
emil cu na n care el 5 inradăe tor caD 

isajul el Mihai X. A a pi 


aspecte a oei : 

- a i uril 1 m 3 Li . 

ŞI opere ale Tai a un fin simț al apropierila: 
peih? E, vedea forma laicizată a analogii- 

accentuarea acelei laturi a influenței sociale pe care 
o reprezintă publicul, a cărui importanţă este echi- 
valată cu cea a unei categorii a creaţiei. Publicul 
este o categorie genetică a creației, arată esteţicia- 
nul, fiindcă este o realitate de prim ordin, a cărei 
evidenţă implică o mare capacitate de înrîurire, în- 
cît e aproape imposibil „ca autorul să nu se gîndeas- 
că în momentul elaborării la o societate mică ori 
mare, ideală ori reală, căreia să-i destineze opera 
sa. Dacă un scriitor nu s-ar gîndi la societate, n-ar 
mai avea nici un sens publicarea“!. Este de semna- 
lat că Ralea nu gindeşte publicul ca un tot omogen 
a cărui reacţie este implacabilă şi atunci trebuie ac- 
ceptată din necesitate resemnativă, ci că este o cate- 
gorie dinamică, structurată în funcţie de nivelul de 
cultură, modă, tradiţie, succes sau insucces. La a- 
ceastă categorie a creaţiei, artistul se raportează 
dintr-un imperativ al încadrării în perspectivă, de- 
oarece, se arată cu mult adevăr, artistul nu trebuie 
„să dezarmeze dacă noutatea pe care o aduce poate 
deruta, căci reacţia de rezistenţă este momentană, 
iar aprecierea pe măsură nu va întirzia să vină. 
Sintetizînd într-o lucrare unică în cultura noastră, 
o teorie generală a succesului — în înţeles de sanc- 
țiune premială de virf — Ralea pune problema re- 
laţiei dintre artă şi societate tot prin intermediul 
categoriei publicului. Referindu-se la aezii eleni din 
vechime, face o remarcă avînd sensul unei convin- 
geri de principiu, anume că publicul este cel care 
dă caracterul social al succesului artistic („Succesul 
aezilor — ca şi, mai tirziu, al trubadurilor — de- 
pindea în chip nemijlocit de publicul căruia i se a- 
dresau, public actual, prezent, cu care aveau o legă- 
tură directă, personală. Aezii creau pentru acest pu- 
blic, în mijlocul acestuia, după gustul lui, erau lan- 


1 Perspective, p. 191 

saţi şi promovați de publicul lor, întreţinuţi şi răs- 
plătiţi de același public, iar opera lor, după moarte, 
tot de acesta era păstrată, transmisă, răspîndită, glo- 
rificată“.1) | 

Și prin acest aspect, estetica promovată de Ralea 
se racordează la un sens de bază al modernităţii, 
așezind relaţiile dintre artă şi structura socio-psiho- 
logică a ambianţei în termenii fundamentali ai ex- 
plicaţiei celei mai avansate. Să mai amintim că este 
caracteristică pentru o anumită eterogenitate ideolo- 
gică a gîndirii sale susținerea simultaneităţii între 
afirmarea democratică a ideii de libertate individu- 
ală şi crezuri teoretice spiritualiste, antideterministe, 
ca cele lansate de Renouvier, Boutroux, Bergson?; 
sau, o vizibilă simpatie durkheimistă, bazată pe o: 
asemănare de perspectivă asupra valorilor sociale, 
escamotează motivaţia economică a evenimentelor 
sociale şi accentuează declaraţia de principiu, un 
anumit convenţionalism al generalului invariabil. 
Dar, cum spuneam, aspectul discutat întărește con- 
vingerea mai puternică decit critica abaterilor, aceea 
a spiritului său modern. Din această perspectivă, 
respinge vechea concepție sociologică de tip rousse- 
auist, care justifica societatea prin contractualisrn 
general, înlocuind-o cu concepţia ştiinţifică materia- 
list-dialectică, după care individul este un efect al 
grupului, şi nu cauza lui. Mediul social înseamnă, 
astfel, asemeni aerului sau gravităţii, o forţă obiec- 
tivă, implacabilă şi vitală. 

E 


Problema estetică a socialului nu poate fi ruptă 
de înţelesul acordat termenilor de realism şi mili- 


paneas 


1 i ia succesului, p. 62 
AnA românească, nr. 7/1921 (corespondență din: 


Paris) 


95 


Scanned with OKEN Scanner 


tantism în artă, noţiuni cooperante într-un statut al 
obiectivităţii angajate a fenomenului artistic. 

Tehnica scrierii realiste este văzută, de Mihai 
Ralea, în eminenţa socială a personajului, a cărui 
biografie, eliberată de o prejudecată a idealităţii, dă 
o expresie completă a realităţii vieţii. Deşi nu pu- 
tem subscrie la ideea unui realism de plano, înţeles 
ca un mecanism al obiectivităţii, vom putea con- 
semna aprecierile lui Ralea despre personaj văzut 
ca o identitate socială completă şi ilustrînd valenţe 
exponenţiale pentru ambianța pe care o reprezintă. 
Ocupîndu-se de realismul romanelor lui Diderot, re- 
marcă o tehnică de caracterizare literară a persona- 
jelor comună şi altor scriitori realiști: „Este ceea ce 
Anatole France spunea despre eroii lui Shakespeare 
— procedeu pe care și noi l-am descoperit la Zola; 
eroul e pus în cutare împrejurare externă; își joacă 
rolul potrivit firii sale proprii; apoi se duce — pen- 
tru a se întoarce doar cînd se va ivi un alt decor. 
Este un procedeu eminamente realist; în loc de in- 
trospecţiuni — reacţie a subiectului; în loc de per- 
sonaje ideale — realitatea vieţii, care este întotdea- 
una un quid duplex, organism-mediu, caracter indi- 
vidual-împrejurări sociale“!. Deși se pare că, în 
intenţia contextului, refuzul introspecţiei nu are o 
valoare absolută, ci numai demonstrativă, nu putem 
să nu observăm o simplificare pozitivistă a semni- 
ficaţiei realiste, o îngustare a acesteia la înfăţişarea 
experienţei directe printr-o lentilă a obiectivismului 
dezinteresat. 

Esteticianul se ridică la alt nivel al definiţiei no- 
ţiunii atunci cînd depășește clişeul convenţional spre 
o viziune filozofică şi antropologică, mai aproape 
de o componentă ideală a existenţei. Caracterizind 


1 Mihai Ralea, Diderot, în Portrete, cărți, idei, Buc, 


E.P.L.U., 1966, p. 15 


96 


CE Scanned with OKEN Scanner 


forţa realistă a scrierilor lui Victor Hugo, distan- 
țează veridicitatea artistică („realism senzorial“) de 
obiectivismul naturalist: „Acest realism senzorial 
însă nu degenerează — sau mai corect nu avortează 
— într-un naturalism fotografic şi pasiv. Realita- 
tea lui Hugo este în primul rind o realitate ome- 
nească, legată de destinul şi de demnitatea omului. 
lată de ce ea este compatibilă cu orice zbor spre 
ideal, spre depăşire, înfrățire şi generozitate“!. În 
numele realismului — precizează esteticianul — 
decadentismul naturalist poate părea revoluţionar, 
deoarece reclamă o condiţie a excepţiei, însă a uneia 
scandaloase, şi dreptul de a fi oferite opiniei pu- 
blice, folosind toate artificiile şi trucajele. Aceasta 
însă nu contribuie la altceva decît la menţinerea 
unei atmosfere de confuzie, deoarece naturalismul, 
ca orice ideologie literară, depăşește cîmpul „strict 
al artisticului, împlicind o atitudine filozofică şi 5 
dorință gnoseologică. „Acești falși realişii, a029. 
naturalişti ipocriţi se mai pretind şi pie iŞ 

z :0oocă o noțiune strîns legată de ACEEA 
pentru câ invo tiința“, dar ei nu fac altceva 
a progr esului, anume Şi fuzie între concepte în- 
decit să dovedească O „Con 


E . a observă cu dreptate, 
şelător sinonime Rale e oa a da 


ser nâni i irbeau ; 
exemp lificînd pe î că naturalismul anar- 
i romantic, avînd 


meni şi dezgustul de 


sen „A : ă, 
seric p apelează la explicația de baz 

formale şi psihologice, expediind, cum s-a mai în- 
tîmplat și cu alte teme, o tratare sintetică şi cu- 
prinzătoare. 

Nu cu mult progresează judecata de interpretare 
nici cînd subliniază, la Zola, observația de critică 
socială şi accentuează — dincolo de excesele me- 
todei — verosimilitatea circumstanțială a persona- 
jelor, deoarece reduce explicația socială la nişte ca- 
dre abstracte, iar aprecierea ilustrativismului ome- 
nesc la un contractualism psihologic (,Verosimi- 
litatea, aparența de adevăr, plauzibilitatea unui 
fapt este produsul unor mărturii acumulate în me- 
moria noastră; un fel de consens tacit între mulți 
oameni, de acord cum că în anume circumstanță 
un om de anume psihologie, de o anumită vîrstă 
etc. se va comporta așa și nu altfel. Societatea ne 
dă, gata făcute, aceste cadre de conduite posibile 
şi probabile“1.) 

Cu toate aceste scăpări ale rigorilor explicative, 
Ralea rămîne un adept al ideii generale de realism 
în artă, pe care o subliniază în comentariile sale 
aplicate. Analizînd ideile literare ale lui G. Ibrăi- 
leanu, le evidențiază actualitatea şi în privinta 
abordării tipicului şi a specificului ca repere ale 
unei concepții realiste despre artă: reflectarea co- 
ordonatelor esențiale din sfera umanului imprimă 
operei artistice un accent major, un caracter tipic, 
exponențial, definitor pentru o întreagă categorie 
caracterologică (pe plan etic şi psihologic). Mai im- 
portant ni se pare faptul că explicaţia apare sub- 
sumată și unei viziuni dialectice, subliniind carac- 
terul corelativ al valorilor artistice, la un nivel su- 
perior al determinărilor reciproce. De aceea, aspec- 
tele lacunare din tematica preocupărilor sale sînt 
uneori suplinite printr-o reluare în alte părți, încît 


1 ibidem, p. 70—71 

numai parcurgerea coordonat 

giîndirea sa asupra artei sea a ate isi aim 
rată a contribuției sale teoretice. Rajes tisu a 
un prilej retrospectiv, recunoaşte oaa h 
mentariului confluent, indicînd indirect drumul soră 
trivit în însuşi studiul gîndirii sale. „Am căutat. să 
evidenţiez — mărturiseşte nu întîmplător, referin- 


du-se la articolele de critică literară şi eseurile de es- 
ificului naţi- 


tetică — încă de atunci importanța speci 
onal, a tendinței şi nu & gratuităţii, a realismului în 
operele de artă“, 
i Pentru urmarea unei sugestii conţinute în aceste 
rînduri, va trebui să urmărim concepţia sa asupra 
specificului naţional prin lentila viziunii militante 
care complementaritatea acestor elemente O 
presupune. Bazat pe principiul acestei acumulări 
în sinteză a valorilor, atitudinii militante în artă 
ti adiţionează o perspectivă mai largă, în care in- 
tră, prin similitudinea intenției, coordonate morale, 
filozofice, sociale aul Valery pledează pentru 
ideea filozofică a raționalismului cartezian, Paul 
Morand, sub o aparență de frivolitate, este sensibil 
la pulsul vremii, 4- Giraudoux este prezentat de 
B. Crémieux ca un spirit eminamente moral etc.). 
Deci, militantismul presupune — precizează Ralea 
— o concepţie istorică interpretării fenomenelor 
şi O subliniere a elementelor de etnicitate, fiind — 
într-o formulă axiomatica — „dovada virilității unel 
:«2 jar factorul catalizator al paie so- 
: ir este umanismu-. 
ciale din care SC să esciană a apărării purității 
se indignează 
a de un fenomen tar- 
inaccep evoluţia spiritului critic 
inainte la Scrieri din trecut, VOL. I r 
i eae am artistic, în Scrieri din trecut, vol. I, P 197 

românesc. Pentru faptul că s-a aflat, la un anumit 
moment, în succesiunea poporanistă a lui Ibrăileanu, 
Ralea trebuie să suporte sancţiunea unei presupuse 
întârzieri a viziunii, făcîndu-se vinovat de a fi „Sin- 
gurul dintre tineri care mai îndrăzneşte să vîsleas- 
că în apele acestui curent şi, într-un moment de vi- 
zibilă evoluţie spre estetism pur, să susțină carac- 
terul militant al literaturii  contemporane“!. Dis- 
creditarea militantismului promovat de Mihai Ra- 
lea este intenţionată de pe poziţa apărării eticii ac- 
tului critic, atitudinea tactică avantajantă, putind să 
se observe cu dezinvoltură că Ralea este „foarte zo- 
rit de a se manifesta multilateral“, iar sub „ex- 
cesul de erudiție inutilă şi pur formală“ ar ascunde 
„lipsa de intuiţie poetică“, încît, apelînd la mijloa- 
cele ieftine ale „spiritului de corporație literară“ şi 
„abuzul de argumentare în vid“ se demască invo- 
luntar a fi mai mult „un caracteristic avocat literar 
decît un critic“?, Nu spunem că Lovinescu nu ar 
avea şi un dram de dreptate, însă argumentaţia ni 
se pare deplasată pentru a aprecia oportunitatea şi 
natura militantismului artistic promovat de Ralea. 
În judecarea acesteia, important ni se pare şi as- 
pectul conjunctural al susținerii  militantismului, 
fermentul pe care l-a reprezentat pentru canaliza- 
rea artei românești pe un făgaș al robusteţei valo- 
rice și a reprezentabilităţii naţionale. 

Dealtfel, ideea militantă nu este numai un as- 
pect de principiu al complexului cultural pe care 
îl reprezintă scrierile lui Mihai Ralea, ci însăşi a- 
„titudinea de intelectual responsabil a autorului, pe 
care o iradia printr-o aplicaţie culturală multilate- 
rală. Integrîndu-se aversiunii pe care o nutrea Via- 


i Eugen Lovinescu, Istoria literaturii române contem- 
porane, vol. II — Evoluţia criticii literare, Buc., Ed. „An- 
cora“, f.a., p. 116 : : ETR 
"itt Op: cita p, 117 

fa românească împotriva obscurantismului care a- 
vea să ducă la fascism, Mihai Ralea publică pam- 
fletul Rasputinismi, în care denunţă diversiunea 
doctrinară şi caracterul pseudoliterar al grupării „Cri- 
nului alb“. „Literaturismul“ acesteia este exact o- 
pusul militantismului în artă: „falsificarea intuiţiei 
și percepţiei exterioare după legi de efect, de exa- 
gerare şi artificial“?. 


b) ETNIC ȘI ESTETIC 


Legată de expresia socialului în artă este ima- 
nenţa mentalităţii naţionale. Deşi tinzînd spre spe- 
cificitate, socialul impune artistului abordarea pro- 
blematicii sub un unghi al generalității. Dar această 
expansivitate caracterizantă se referă la universul 
unei anumite societăţi. În această logică, M. Ralea 
fixează exprimarea aspectului de naţional în artă, 
„între specificul complet, care atinge inconştientul 
inexprimabil, şi ştiinţificul integral, care singur e 
universal, uman“, unde „este loc pentru o specifi- 
citate temperată, relativă, pentru un compromism 
între individual și general. Acest intermediar îl 
constituie etnicul“3. Pentru Ralea, etnicul este o 
categorie estetică, sub care artistul este obligat să 
vadă lumea: „Ea arată limita sub care e permisă 
originalitatea, dar şi sociabilitatea, însemnînd un 
maxim permis de individualism şi un minim de 
adaptare socială, Opera de artă ne apare ca un 
compromis necesar între manifestarea specificului 
și realizarea lui sub presiunea locală într-o socie- 


1 Mihai Ralea, Rasputinism, în Viața românească, „Mis- 
cellanea“, an XX (1928), vol, LXXVI. 

? Mihai Ralea, Specific şi frumos, în Viața românească, 
an XVII (1925), vol. LXIII, p. 444 

3 -Mihai Ralea, Specific și frumos, în Viața românească, 
an XVII ((1925), vol. LXIII, p. 44 

tate limitată, adică într-o naţiune“. Btnicitatea de- 
vine, la Ralea, intrinsecă momentului realizării ar- 
tistice, în influențarea căruia are un rol categorial. 
Limitativitatea impusă de etnic legiferează condiţia 
originalității prin distilarea stilistică a mentalităţii 
naționale, fără a-i altera esenţele originale (păs- 
trind aceleaşi. reacţii specifice în fața lumii şi a 
vieţii). Cu o anumită rigoare demonstrativă, nu 
lipsită de o prelucrare scientistă, Ralea fixează et- 
nicul ca punct intermediar între specific și univer- 
sal-uman, la poziţia unei specificităţi temperate, 
care compromite poziţiile liminare: artistul, dacă 
ar fi prea „general“, ar pierde specificul, iar dacă 
ar fi prea specific, ar pierde instrumentul de ex- 
primare — contactul cu publicul. În acest punct 
geometric, etnicul are menirea de a suda individua- 
lul la o perspectivă a umanului. Etnicul înseamnă 
categoria modală din registrul concepţiei artistice 
a creatorului: „etnicul e, cum se zice în termenii 
filozofiei, o categorie estetică sub care artistul e 
obligat să vadă lumea. Ea arată limita sub care 
e permisă originalitatea, dar şi sociabilitatea, însem- 
nînd un maximum permis de individualism și un 
minimum de adaptare socială. Opera de artă ne a- 
pare ca un compromism necesar între manifestarea 
specificului şi realizarea lui sub presiunea socială 
într-o societate limitată, adică într-o națiune (...) 
Nu există un scriitor mare fără o cunoaştere adîncă 
a limbii, după cum nu există pictor mare fără o mi- 
nuire a culorii. Și această culoare e și ea locală. E a 
peisajul naţional“?. Reducerea ilustrării de specific 
naţional la aspectul lingvistic înseamnă cel puţin o 
argumentare lacunară, după cum presiunea tradiţiei, 


1 ibidem 


* Expresie individuală şi expresie socială în artă, în 
Scrieri din trecut, vol, I., p. 225—226 

întreaga diacronică a etnicităţii nu se reflectă în de- 
finiția fixistă de mai sus. Spre deosebire de Tudor 
Vianu, Al. Dima sau Ath. Joja, care au definit com- 
ponentele de structură ale specificului național, Mi- 
hai Ralea adoptă un punot de vedere mai general, 
exterior conținutului intim al conceputului, vizînd 
mai mult un scop de încadrare şi o tratare filozofică. 

Prima trăsătură caracteristică, prima asemenea 
relaţie este obiectivitatea categoriei estetice a nați- 
onalului în creaţia artistică, avind o normativitate 
a evidenţei. „Cînd afirmăm că o literatură nu poate 
fi decit specific naţională, nu facem o judecată de 
valoare — scrie Ralea —, nu cerem sau dorim ceva. 
Din contră, facem o simplă judecată de realitate, de 
constatare, care ne duce la concluzia că lucrurile nu 
se pot întîmpla altfel“. Pe temeiul acestui statut al 
obiectivităţii, dialectica determinărilor sociale se poa- 
te urmări cu ușurință şi în conţinutul noţiunii dis- 
cutate („Variază structura socială într-un moment 
dat, variază cu ea implicit și manifestările de ordin 
spiritual, care sînt o simplă consecinţă, sau, cum se 
zicea altădată în termeni pedanţi, un simplu epife- 
nomen“l.) care influențează modelator întreaga sferă 
a spiritualității. Fiindcă această determinare confi- 
gurativă este generală și continuă, ideea unui fru- 
mos pur, detașat, suficient în splendoarea sa ab- 
stractă, imaterială, este un produs artistic incomuni- 
cabil şi dezis de la condiţia originalității artistice. 
Numai în cadrul originalității naţionale colective îşi 
găsește făgașul optim de afirmare originalitatea par- 
ticulară. 

Pe alt plan al interpretării, statutul de obiectivi- 
tate a] conceptului semnifică valoarea sa originală 
evidenţiată prin raportarea la alte mentalități naţi- 


__1 Sociologie, socialism şi caracter specific național, în 
Viața românească, „Miscellanea“, nr. 2/1925 

onale în domeniul creaţiei artistice, la alte p ihologii 
etnice, Determinarea prin raportări deosebitoare 
configurează valoarea unei interpretări /filozofice a 
specificităţii naţionale, care devine un/mod estetic 
de a interpreta viața și societatea; un mod particular 
al receptării, stabilind un regim axiologie de pers- 
pectivă funcţională asupra artei, în sensul că vor fi le) 
apreciaţi artiştii care contribuie integrativ, tipic, la 4 
natura configurației valorice a unei arii spirituale 
naţionale. 
Pronunţindu-se împotriva unui exces de inter- 
pretare tradiționalistă a psihologiei naţionale dife- 
renţiale, Ralea se conduce după o viziune sincronică, 
considerînd sufletul colectiv în prezent, deci într-o 
porţiune limitată de timp. Aici crede că surprinde, 
în manifestare directă, trăsături definitorii, proemi- 
nenţe psihice încadrate în unele „linii mari de evo- 
luţie“., Prin acestea, Mihai Ralea introduce un rela- 
tivism în cercetarea etnopsihologică pe care, desigur, 
nu şcoala Vieţii românești i-l poate explica, ci seru- 
pulele sale de procedură raţionalistă, criticismul me- 
todologic (îndoiala sistematică în faţa criteriilor şi 
a validității lor). 
Sincronismul este caracterul sub care interpre- 
tează şi conţinutul axiologic al conceptului. Sincro- 
nismul său de intersecţie („Specificul naţional are 
două dimensiuni: una temporală — momentul isto- 
ric prin care trece o naţiune; alta spaţială — ca să 
zicem. aşa — clasele sau categoriile sociale care com- 
pun structura unui popor“!) presupune integrarea 
într-o tabelă a valorilor pe principiul interrelaţiilor, 
încât specificul naţional conferă artei înţelesuri sim- | 
 ptomatice pentru psihologia de grup. „Dacă opera de 
artă, privită ca fenomen individual, e dependentă 

1 Mihai Ralea, Mihail Sadoveanu și specificul naţional, 
în Viața românească, nr. 11/1960 

de o anumită personalitate de care nu poate fi di- 
sociată — precizează esteticianul —, tot aşa arta, ca 
fenomen colectiv, nu poate fi separată de celelalte 
funcțiuni ale grupului. O societate, în speţă o naţi- 
une, fiindcă acestea sint societăţi firești în care 
trăim, are o anumită structură sufletească. Ea e 
colorată individual de anumite tonalități. O socie- 
tate se defineşte prin grupul de valori în care crede 
şi oare constituie idealul său cultural“!. În familia 
valorilor interdeterminante, corespondenţele artis- 
tice specifice ale spiritului naţional formează o re- 
tea a componentelor vizionare, statutind un carac- 
ter exemplar al concepției creatoare. Cu îndreptă- 
tire, subliniază legătura firească şi permanentă din- 
tre specificul naţional şi realismul artistic („A avea 
un specific naţional este a înțelege mediul în care 
trăieşti, limba în care te exprimi, istoria ţării tale, 
aspectul propriu fiinţei lui. Inseamnă deci a prinde 
lucrurile cu antene realiste“2), ponderea filozofică 
pe care o presupune. Deși insuficient analizat ca- 
uzal (se semnalează doar că stilurile individuale au 
„ceva“ comun între ele, într-un anumit moment), 
stilul naţional i se relevă ca simptom al unei de- 
cizii filozofice: reacţie specifică în faţa lumii și a: 
vieţii, care completează definiţia talentului — pro- 
dus al unor dispoziţii subiective. Voința curioasă a 

unora de a-și „individualiza“ stilul prin diminua- 
rea suflului social i se pare caracteristică pentru 
scriitorii minori. Această „singularitate“ este o de- 
viaţie a „originalității“ pe care o incumbă stilul na- 
tional și se caracterizează printr-o agreabilitate: 
ușoară (efeminare, abstracţie, debilitate etc.). Dura- 
bilitatea este o rezultantă a colectivului şi implică 


1 Mihai Ralea, Atitudini, Buc., 1931, p. 93 
2 Mihai Ralea, Criticul științific G. Ibrăileanu, prefaţă 
yk G Ibrăileanu, Pagini alese, vol. I, Buc, E.S.P.L.A., 
? p. 34 i i 

— ceea ce arătam mai sus — un accent axiologic 
prin însăşi integrarea originală în plasma unei sen- 
sibilități deosebite, generatoare de ample ecouri 
emoţionale: „Stilul național în ceea ce are în ace- 
lași timp special (față de omenire) şi general ome- 
nesc (față de individ) găseşte exact acel loc geo- 
metric între tipic şi caracteristic, care constituie 
arta mare“!. Ralea, în acelaşi timp un excelent pe- 
dagog al idealului artistic, arată că, între superla- 
tivul valorii artistice şi idealul naţional este o ecu- 
aţie în care un termen îl presupune pe celălalt. 
Acel „loc geometric între tipic şi caracteristic, care 
constituie arta mare“ este sinonimul explicativ al 
sentimentului patriotic. Se observă, pentru exem- 
plificare, faptul că „toţi marii poeţi din istoria lite- 
rară a lumii s-au contopit cu idealurile popoarelor 
lor şi le-au cîntat furia și nădejdea. Dar marii 
poeţi ai istoriei popoarelor nu s-au mulțumit să 
sfarme trecutul. Ei au întrezărit aurora vremurilor 
ce vor veni. Au simţit impulsul către perfecţie şi 
progres al culturii umane“?. Ralea are și meritul 
de a fi adus în discuţie şi precizat, în consecuţia 
firească a acestor observaţii, că simpla intenţie de 
comportament artistic integrator nu certifică nici 
originalitatea talentului, nici valoarea de reprezen- 
tabilitate culturală în sens naţional. Mecanica imi- 
taţiei unui concept altfel bine pătruns intelectual 
este un surogat al autenticităţii. Mihai Ralea arată, 
cu îndreptăţire, că sensul activ al conștiinței na- 
tionale în artă se identifică cu similitudinea reac- 
tiei emotive, caracteristică unei mentalități psi- 
hologice pe care singură istoria unei colectivităţi o 
poate da. Ca atare, „simpla întrebuințare de ele- 
mente naționale nu ne dă o artă naţională. Au fost 


„ Etnic și estetic, în Scrieri din trecut, vol. I, p. 217 
Prefață la Tudor Arghezi, Versuri, Buc., E.S.P.L.A. 
(„Biblioteca pentru toţi“), 1960, pP. V 

străini care au vorbii de satele noastre, de pămin- 
turile noastre, însă ei nu au putut să redea ceea 


ce este specific naţional. Pe lingă elementele naţio- 


nale mai este nevoie și de o anumită sensibilitate, 
pe care un străin nu poate să o aibă. Marii artiști 
au o specificitate naţională care nu poate să se 
schimbe, oricare ar fi subiectul tratat şi oriunde 
s-ar afla. Este foarte greu să concepem un Sha- 
kespeare francez, un Balzac rus, sau un La Bru- 
yere german“i, 

Este uşor de observat, cel puţin din caracterul 
citatelor de pînă acum, că explicarea mecanismu- 
lui estetic al specificului naţional se face cu ne- 
glijarea psihologiei creative individuale, deşi resortu- 
rile ei sîntcelulele organismului psihic naţional. Au- 
torul acestor texte preferă enunţurile de principiu şi 
adevărul mai general, ceea ce îl salvează de erori 
fundamentale, dar nici nu modifică decisiv un pro- 
gram estetic deja cunoscut. De aceea, complexita- 


“ tea mecanismului creator ajunge aproape să se con- 


funde cu aspectul integrativ al artistului în tiparul 
vremii, ceea ce poate crea unele confuzii nu de 
ignorat, cum ar fi anonimizarea într-o apreciere ge- 
nerală invariabilă şi înţelegera abstractă a creaţiei 
de valori artistice. Este adevărat că artistul se re- 
comandă prin pătrunderea înţelesurilor stilului na- 
tional, dar nu poate fi absolutizată la un tipar unic 
comanda colectivităţii naţionale, ci se cere subli- 
niată originalitatea prin forța creatoare cu care își 
clarifică sensul personalităţii, fapt insuficient pus 
în lumină, pe această pistă, de către Ralea. 

Un aspect distinct al comentariului consacrat 
relaţiei dintre etnic şi estetic este participarea teo- 
retică a lui Ralea la școala patriotică a Vieţii roma- 
nești. Semnificația acestei acțiuni de durată pe 


1 Prelegeri de estetică, p. 195 

care a reprezentat-o prestigioasa publicaţie într-o 
perioadă istorică nu lipsită de confuzii condiţionează 
un program cultural de rezonanţe politice. Făcîn- 
du-și o nobilă îndatorire din a clarifica sensurile 
complexe ale etnicităţii, „articolele despre specificul 
naţional, abordarea de pe poziţii realiste şi raționa- 
liste a acestei probleme aveau o profundă semni- 
ficaţie politică. A milita pentru specific, atunci, 
echivala cu ridicarea la luptă pentru o artă româ- 
nească, neînfeudată culturii imperialiste, așadar, în 
ultimă analiză, pentru independenţă naţională. Opus 
etnicismului tradiţionalist mistic al Gîndirii, con- 
ceptul de specific naţional, așa cum îl înţelegea 
Viaţa românească, era, în acelaşi timp, îndreptat și 
împotriva teoriei lovinesciene cosmopolite a „imi- 
taţiei integrale“!. 

Comentind concepţia lui Ibrăileanu despre ca- 
racterul specific naţional în artă, Mihai Ralea face 
unele disociaţii care jalonează însăși teoria sa refe- 
ritoare la această problemă. Ibrăileanu credea că 
nu poate exista artisticește un caracter şovin al na- 
tionalismului în artă, că această calitate nu în- 
seamnă tradiționalism — adică acea imposibilitate 
de a transforma zestrea naţională, pe care o teore- 
tiza Semănătorul; că marile opere sînt cele izvo- 
rite din inspirația populară (Bolintineanu, Alecsan- 
dri, Grigore Alexandrescu, Eminescu etc.). Subli- 
niind că mentorul Vieţii românești nu a acordat 
categoriei de naţional în artă un înțeles șovin na- 
ționalist sau conservator tradiţionalist, Mihai Ralea 
precizează citeva componente fundamentale din teo- 
ria acestui aspect estetic: „nu însemnează a te în- 
toarce la vechi obiceiuri depășite, ci a înainta că- 
tre progresul permanent -al evoluției sociale, al 


t D. Micu, Poporanismul şi „Viața românească“, Buc., 
E.P.L. („Mica bibliotecă critică“), 1969, p. 204 

luptei de clasă, al eliberării țărănimii şi muncito- 
rimii“, „lupta (...) contra exotismului şi a cosmo- 
politismului“, ancorarea scriitorilor „în realitatea 
cotidiană a mediului naţional în care ei au apărut“, 
convingerea că „fiecare popor îşi are marca sa, 
specificul său naţional“, ceea ce înseamnă că „marile 
opere sînt acelea izvorite, în ultimă analiză, din 
folclor“, deoarece „contactul cu poezia populară, cu 
folclorul, cu miturile, integrează şi încetăţenese ope- 
ra într-un ansamblu creator, cu mult mai fecund, 
cu mult mai propriu decit atunci cînd se artificia- 
lizează ca o plantă de seră, într-un mediu fără 
nimic comun cu realitatea unui popor anumit“l. 
Ibrăileanu făcea greșeala de a considera că spe- 
cificul naţional există doar la ţară, pe cînd Ralea 
lărgeşte acest înţeles, accentuind aspectul de con- 
tinuitate pe care îl implică noţiunea sub forma unui 
caracter evolutiv şi inalterabil — ceea ce explică 
în mare măsură polemica dusă de Viața româ- 
 nească împotriva „tradiţionalismului“ paseist de la 
Gindirea. De asemenea, lui Ralea îi revine meritul 
de a fi teoretizat conexiunea organică a naţionalu- 
lui în artă cu inspiraţia socială și atitudinea cetă- 
țenească, fixînd astfel un suport teoretic esteticii rea- 
liste, specificul naţional fiind ridicat la rangul de 
izvor al originalității artistice. Aceasta nu numai că 
nu distruge  specificitatea individuală — sublinia 
Ralea —, ci — din contră — o împlineşte în funcţie 
de mediu social și moment istoric, integrînd-o, deci, 
unei originalităţi colective. Pe lingă aceste maxime 
ale viabilităţii artistice, dacă ar fi existat şi detalie- 
rea originalității artistice, teoria lui Ralea asupra ca- 
racterului specific naţional în artă s-ar fi rotunjit 
într-o unică strălucire. Cu toate acestea, față de 


1 Criticul științific G. Ibrăileanu, prefața la G. Ibră- 
ileanu, Pagini alese, p. 27—30 

abordarea mai limitată a problemei în textele lui 
G. Ibrăileanu, Mihai Ralea deschide citeva orizon- 
turi de un real interes, situind concepţia sa pe o 
bază ştiinţifică mai sigură, reliefind mai pregnant 
conţinutul materialist-dialectic al conceptului. Pre- 
luînd această preocupare din cercul Vieţii româ- 
nești, M. Ralea nu se arată poporanist în măsura 
în care fuseseră Stere sau, mai puţin, Ibră- 
ileanu, ci dezvoltă numai anumite puncte ale aces- 
tei doctrine literare, cum sînt: raportul dintre etnic 
şi estetic, dintre stilul „natural“ şi stilul „individu- 
al“, predominind un interes sociologic pentru ideea 
de etnicitate, pe linia direcțiilor mai noi din filozo- 
fia culturii, marcate de Wölfflin şi Miiller-Freien- 
felsi. Prin reliefarea imanenţei socialului în atribu- 
tul naţional al artei, Ralea întemeiază, în primul 
rind, un suport ştiinţific teoriei sale, care îi lipsea 
lui Ibrăileanu2?. | 
În descendență mai directă — de această dată 
— față de teoriile mentorului său de la revista ie- 
șeană se situează Ralea atunci cînd dezvoltă un in- 
teres aparte de delimitare etnografică a provinciilor 
românești. Această operaţie îi apare ca posibilă por- 
nind de la considerentul că specificitatea naţională 
este o structură relativ omogenă, la care participă 
zone de specificitate subordonate, în care raportul 
de individualizare este învins de forțele integratoa- 
re. Ralea vizează aici o perspectivă care i se arată 
a tinde spre nivelarea integratoare a acestor deose- 
biri parţiale, subsumîndu-și interesul estetic unei 
înţelegeri filozofice a fenomenelor. De aceea opera- 
ţia sa delimitativă are mai mult un caracter consta- 
tativ, impus de rigorile unei proceduri științifice în 


1 cf. Horia Bratu, Mihai Ralea şi explicarea omului, în 
Viața românească, nr. 7/1957. “u 

? cf. D. Micu, Poporanismul și „Viața românească“, 
Buc, E.P.L., 1961, p. 188, 

actul de cunoaştere şi interpretare, căci, pe măsura 
consolidării unităţilor statale, aceste deosebiri slă- 
besc, De aceea, observă just, transpuniînd concluzia 
în apreciere estetică, „Ele nu pot fi deci indicate ca 
perspective pentru scriitorii tineri“. 

Dar nu este vorba de o „adaptabilitate“, cum 
crede Ralea, care ar fi dezvoltat acele funcţii sufle- 
teşti care îi sint necesare (puterea de observaţie, 
percepţia rapidă, emotivitatea etc.)?, ci de o rapor- 
tare din punctul de vedere al originalității naţionale 
la mulțimea influențelor semnalate. 

Pe de altă parte, dacă această rapontare se face 
unitar şi sub ton distinct, pe planul culturii euro- 
pene, cum se mai pot susține deosebiri aproape la 
fel de importante în interiorul acelui fenomen care 
este specificul naţional? 

E. Lovinescu, voind a reprezenta poziţia esteti- 
cianului care se opune militantismului afirmat de 
M. Ralea, se arată în dezacord faţă de convingerea 
că etnicul este o categorie estetică şi că ar putea 
deveni astiel numai prin acţiunea voinţei creatoare 
a artistului. Dar observația lui Lovinescu nu face 
altceva decit să vină în completarea teoriei lui Ra- 
lea, al cărei conţinut filozofic apare, în acest fel, 
mai atașat de o demonstraţie estetică. Desigur, a- 
ceastă posibilitate complementară a celor două teo- 
rii îi scăpase lui Lovinescu, altfel nu ar fi gindit, 
la modul principiilor, că problema specificului naţi- 
onal „nu poate avea un caracter estetic, ci numai 
psihologic?. „Confuzia etnicului cu esteticul“ o des- 
coperă și la Ibrăileanu sau Iorga, la care o explică însă 


1 Criticul științific G, Ibrăileanu, în Scrieri din tre- 
cut, vol. III, p. 213. 
2 y, Fenomenul românesc, în Între două lumi, Buc., 


Editura „Cartea românească“, 1943, 
3 E. Lovinescu, Istoria literaturii române contemporane, 


vol. II, p. 119 (notâ) 

a S. RE men 


(de ce nu şi la Ralea?) prin necesităţi superioare, ca 
aport la solidaritatea naţională și la unitatea cultu- 


“rii. Chiar la Ralea, principiul etnic al conştiinţei na- 


tionale a însemnat luare de atitudine împotriva na- 
tionalismului excesiv, xenofob, exaltat şi distrugător 
(în cele din urmă autodistrugător). Atitudinea sa 
antifascistă este prezentă în locurile în care discută 
implicaţiile politice ale spiritului etnic. Pe de altă 
parte, nici ideea de menţinere şi perpetuare a con- 
rea“ poporului, menţinerea lui într-o stare de înapo- 
iere, la condiţia spirituală a oralităţii faţă de care 
cultura ar avea un caracter de împrumut (concepţia 
junimistă a lui C. Rădulescu-Motru, analizată critic 
de Ralea în studiul C. Rădulescu-Motru, filozof al 
culturii, 1933). 

Răspunzind unei acuzaţii că, sub teoria specifi- 
cului național, s-ar ascunde intenţii naţionaliste și 
antisemite, Ralea reia bazele teoretice ale concep- 
tiei sale, sub forma unei precizări sintetice, lăsînd 
să înțelegem că nu face altceva decit să constate o 
situaţie obiectivă. Ginditorul român apelează la tex- 
te din Marx şi Engels în care se menţiona civiliza- 
ţia specifică a diferitelor popoare, în scopul demon- 
strării peremptorii a caracterului naţional al diferi- 
telor culturi. Aceasta concură la o abordare mai 
complexă și mai ştiinţifică a fenomenului analizat, 
o anumită siguranţă prospectivă care marchează o 
detaşare netă de explicarea antropologică pe baze 
rasiste a lui Otto Bauer. 

Implicînd constitutiv specificul naţional în însuși 
momentul genezei operei, Ralea face prima sinteză 
estetică a acestui concept, în cultura noastră. Sem- 
nificaţiile acestei atitudini teoretice sint deosebit de 
utile pentru întreaga dezvoltare artistică, pentru 
sensul clarificator pe care-l oferă conştiinţei crea- 


“toare. Nu numai că a spulberat mitul confuz al in- 

compatibilității dintre etnic și estetic pe care este- 
tismul purist se străduia să-l teoretizeze, dar a re- 
velat un adevăr ce face parte componentă din însuşi 
statutul creaţiei. Semnificaţia concepţiei sale, pusă 
în acești termeni, transcende interesul estetic spe- 
cializat, devenind un act ideologic general, făcînd o 
fericită legătură între politică şi artă. Acest merit 
de ansamblu, cultural, trebuie subliniat, cu tot ca- 
racterul cam general al formulării şi cu toată insu- 
ficienta adincire estetică în analiza specificului de 
influențare a caracterului naţional. Este însă neîn- 
doios că, prin Ralea, teoria specificului naţional a 
progresat, față de G. Ibrăileanu, prin implicarea în 
estetic, și a deschis un, cîmp fertil de studiu și ana- 
liză în estetica românească de azi. 


2) CONDIŢIA PSIHOLOGICĂ A OPEREI DE ARTĂ 


În aprofundarea legăturilor esteticii cu psiholo- 
gia, Ralea a urmărit două mari arii tematice: struc- 
tura psihologiei artistului creator și condiţionarea 
psihologică a produsului de artă, fără a neglija nici 
cadrele de orientare ale antropologiei filozofice, nici 
cercetarea specificităţii artistice. 

Principalul temei al psihologiei creaţiei este o 
observaţie mai generală și, dealtfel, nu necunoscu- 
tă în istoria disciplinei, anume cea referitoare la 
capacitatea umană de control a reacţiilor instruc- 
tive, prin aminare și deviere. Acest resort este mai 
cuprinzător, ca înţeles, decit studiul mecanismului 
creaţiei, indicind un plan mai amplu de subtilizare 
a reacţiilor şi de adaptare socială mai persuasivă: 
„În general, psihologia apare acolo unde e nevoie 
„de a intra în relaţii sociale altfel decît prin violen- 


8 — Idei estetice în scrierile lui M. Ralea 113 

tă. Conduita psihologică se substituie peste tot mij- 


_loacelor directe de reacțiune. Ea reprezintă o sus- 


pendare a acţiunii spontane, a impulsiilor nemijlo- 
cite“!, Fiindcă psihologia comportă o voinţă a ami- 
nării mecanismului sufletesc, omul — acel „animal 
care-şi poate amina sau opri reacțiile“? —, este po- 
sesorul unei maxime capacități de adaptare, prin 
faptul că se poate opune, poate contesta sau nega 
datele realității. Putind accepta deliberat chiar si- 
nuciderea (ideea ţinînd de umanismul libertăţii des- 
coperit artistic de preromantism), omul este primul 
„animal absurd“, care atinge punctul culminant al 
rezistenței față de natură (negîndu-și însuși spiritul 
de conservare). Acest principiu, dedus din antro- 
pologie filozofică, este expresie a acţiunii de uma- 
nizare a omului, adică de punere în relief a maxi- 
melor sale posibilităţi de acţiune spirituală. Virtu- 
tile majore nu sînt decît urmări ale inhibării por- 
nirilor primare, care au ca scop perfecţionarea 
nivelului conștiinței. Un anumit ascetism şi rezis- 
tenţa convinsă la pornirile vitale imediate înseamnă 
posibilitatea orientării conştiente a elanurilor in- 
stinctive, din urgenţa cărora nu se mai face o pro- 
blemă presantă, putindu-se viza și visa la obiective 
viitoare. Umanist, Ralea arată că putinţa omului de 
a pune în mod deliberat obstacole în drumul reac- 
ţiilor primare, în vederea urmăririi unor țeluri mai 
înalte și mai depărtate, defineşte fundamental ca- 
litatea lui homo humanus. 

Unul dintre aspectele esenţiale din rezultatul 
psihologiei represive, direcţionată de voinţă şi su- 
blimată de intelect, este izbinda artistică. „Cu cît 
poate cineva să-și canalizeze, să-și sublimeze por- 


+ Psihologie și viaţă, p. 17 - 
2 Explicarea omului, Editura Cartea românească, 1945, 
6 2 

nirile emoţionale primare, — conchide Mihai Ralea 
— cu atît arta lui e şi mai personală, şi mai suges- 
tivă. În fond, procedarea artistică, ca şi caracterul 
moral adevărat, stau în inhibiţie. Filtrarea naturii 
prin voinţă și demnitate, prin bun gust şi luciditate, 
duce la valoarea morală ca şi la cea estetică. E o 
prejudecată să credem că poezia e o impulsivitate 
pură. Nici poezia romantică desperată nu scapă de 
cenzura intelectuală. Cît privește pe cea clasică, 
lucrul e neîndoielnic“l. Acest proces se poate ja- 
lona prin introducerea unor instrumente interme- 
diare, care asigură superioritatea elaborării finale 
(„Orice cucerire psihică superioară se cîştigă prin- 
tr-o oprire a cursului spontaneităţii naturale, prin 
necesitatea creşterii complexităţii datorită introdu- 
cerii de termeni intermediari între excitație și ac- 
țiune, prin nevoia de elaborare lentă a răspunsului 
final“?, Din observarea comparată a celor două ex- 
trase, este ușor de dedus că, la Ralea, teoria psiho- 
logică a „„amînării“ îmbină două coordonate — so- 
ciologică şi axiologică. (Nu putem consimţi total la 
progresia în absolut a reprimării, ca determinind 
mecanic valori crescîinde deoarece inhibarea isto- 
rică şi ascetismul artificializează elanuri fruste de 
orice componentă vitală, substanţială; la fel, a nu 
observa că mulţimea nelimitată a „termenilor in- 
termediari“ duce la tehnicism manufacturier şi for- 
malism rebarbativ.) | 

În litera lor, aceste oprelişti ale reflexivităţii a- 
meliorative nu au ca scop oprirea fluxului vieţii, 
ci perfecționarea acestuia, prin optimizarea răspun- 
sului dat de către individ la diverse solicitări. Cul- 
tura se opune astfel naturii prin logos, perfecţiune, 
normativitate, construcţie intenţionată. Este o cele- 


1 G. 'Topirceanu în Scrieri din trecut, vol. I, p. 6 
2 Explicarea omului, ed. 1972, p. 90 

brare de tip umanist a activităţii creatoare a omu- 
lui, a cărei permanenţă este apreciată ca funda- 
mentală în definirea naturii sale specifice. Teoreti- 
zarea creşterii complexităţii produsului final prin 
introducerea de termeni intermediari este o refor- 
mulare psihologică a tehnicismului prin care inter- 
preta opera de artă și-i stabilea valoarea — anume 
adecvarea realizării la natura intenţiilor. Psiholo- 
gia artistului apare astfel în termeni de organolo- 
gie estetică,  învecinindu-se cu  organicismul 
operei de artă din estetica lui Mihail Dragomirescu 
(„A crea o operă de artă înseamnă a coordona în- 
tr-un sistem, într-o serie diferite imagini şi apoi a 
le transforma în mișcări. Deci opera de artă e o 
aranjare ca în organismul viu, în care găsim tocmai 
această interdependenţă“!). Această psihologie spe- 
cială, relevată de Ralea în special sub aspectul ei 
combinatoriu, se construiește pe tiparele reactivi- 
tății psihologice comune, dar beneficiază de un 
liant care o structurează într-o unitate productivă: 
intensitatea trăirii sentimentelor, capacitatea fan- 
teziei și a memoriei şi stăpinirea tehnică a expre- 
sivităţii. Emoţia artistică presupune o vibrare înso- 
țită de posibilitatea detașării de obiectul provocator, 
spre a-l putea interpreta ca unitate. Prin aceste 
pirghii psihologice, artistul coordonează datele ob- 
ținute în sisteme armonice, prin instrumentul fan- 
teziei, creatoare de imagini concrete. La acestea se 
adaugă puterea de expresie, adică putinţa realizării 
tehnice şi a ingeniozităţii de formă, într-un stil 
care presupune  preexerciţiu, antrenament. Există 
însă la Ralea și o exagerare a importanţei formei, 
supraestimarea tipului antistic formal, de o raţiona- 
litate ingenioasă şi un apolinism combinatoriu, în 


i Prelegeri de estetică, p. 80 

care apare diminuată însăși capacitatea de simbo- 
lizare umană a artei. 

Ca importanţă teoretică, ideile lui Ralea își au 
originalitatea nu în principiul expus, ci în adapta- 
rea acestuia la natura particulară a creativității ar- 
tistice. Ca şi Lucian Blaga (în Curs de antropologie), 
Mihai Ralea a avut în vedere principiul retardării 
biologice al lui von Bolk; printre alţi antecesori ai 
psihologiei amiînării reacţiilor, care au marcat un 
capitol în studiul psihologic, amintim pe Sombart, 
Pierre Janet, Max Scheller (omul ca putinţă opo- 
zantă), J. Mack („Der Neinsagenkânner“ — primul 
care ştie să spună „nu“), iar la noi, Tudor Vianu. 

În condiţionarea psihologică a operei de artă, 
Ralea distinge ipostaze: emoția şi creaţia, fără a 
adera însă la părerea că deosebirea dintre aceste 
aspecte sufleteşti ar fi numai de grad, emoția con- 
templării rezumînd retrospectiv fazele de creaţie. 
Raportul original pe care îl stabileşte este de la 
pasiv (emoția estetică) la activ (creaţia artistică). 
Emoţia este o impresie plăcută (hedonism psiholo- 
gic), avînd un anumit grad de emotivitate senzuală, 
Ca și Nietzsche, Ralea implică fiziologia în feno- 
menul contemplaţiei, dar la limitele unui cadru ge- 
neral favorabil. În. sufletul omului necultivat, im- 
presia propriu-zisă se naşte limitat, în referință 
doar la conţinut, pe cînd în sufletul omului cult 
primeşte investitura unei referinţe critice, analitice. 
Faţă de cele două mari teorii ale emoţiei estetice 
— „Einfuhlung“ (Volkelt, Lipps etc.) şi teoria con- 
templaţiei estetice (Schopenhauer) — Ralea îşi pre- 
cizează opţiunea sub forma „unui complex de fe- 
nomene fiziologice“; elemente senzuale (acustice, op- 
tice etc.), realizarea „formelor“ şi nașterea „senti- 
„ mentelor“. Deci, din elemente fiziologice, luate ca 
un cadru general, se ajunge la elementele formale, 
apoi la cele motorii (imagini), asociative (plăcere 

prin asociaţii), intelectuale (perceperea sistemului 
logic al operei) şi afective. În detaliu, schema reac- 
tivităţii psihologice este  următoareal: a) factorii 
senzuali sînt constitutivi pentru percepţie (senzaţii 
plus imagini), iar ca tip de artă senzorială este 
impresionismul; b) factorul motor, existent în orice 
percepţie, are scop de acomodare (poziţia corpului, 
respiraţia ş.a.) şi de înţelegere (urmărirea unei anu- 
mite direcţii); c) elemente de imitație (vivificarea 
prin artă presupune o mișcare care se atribuie, prin 
imitație, şi lucrurilor neînsufleţite); d) factorii aso- 
ciativi, intelectuali şi emoţionali: asocierea în opera 
de artă topeşte plăceri indirecte (Fechner), relaţii 
„între idei şi noţiuni pentru înţelegere (legătură de 
judecăţi), stimuli emoţionali. În exercitarea proce- 
suală a acestui mecanism psihologic, Ralea intro- 
duce teoria saturaţiei fenomenelor sufleteşti: în 
perceperea operei de artă intervine, prin repetare, 
saturația unui fapt de conştiinţă, deoarece obiectul 
își schimbă structura, tinzind spre o reducţie sche- 
matică a fizionomiei generale, dar devine un dat al 
memoriei (la prima audiție a unei bucăţi muzicale, 
va exista o percepţie globală, apoi după altele, anu- 
mite detalii mai pot fi modificate, dar originalita- 
tea melodiei s-a fixat). Acestea nu sînt — la Ralea 
— ca în concepţia structuralistă (gestaltistă), date 
de la început, ci se construiesc treptat, deoarece 
formalizarea psihică prin saturație implică o sim- 
plificare, o schematizare. 

Așadar, se desprinde cu claritate că esteticianul 
şi psihologul Ralea a fost preocupat de două con- 
jugate aspecte în analiza procesului psihic al crea- 
ţiei: dialectica relaţiei dintre procesele psihice (or- 
ganizarea activităţii psihice, adică autonomizarea şi 


1 v, Condiţionarea psihologică a operei de artă, în 
Prelegeri de estetică 

ierarhizarea proceselor psihice, fixarea lor şi re- 
structurarea perpetuă, deci eliminarea accidentului 
şi perfecţionarea unităţii) și originalitatea creato- 
rului (la care există o preponderență în cadrul uni- 
tății psihice, care poate fi cerebralitatea, afectivita- 
tea, plasticitatea ş.a.). Cu alte cuvinte și dintr-o altă 
perspectivă, pot fi urmărite fazele de predispoziţie 
(temperamentală) şi realizare (istorică, socială, po- 
litică, estetică) ale creaţiei. Din acest raport expli- 
cativ, Ralea deduce un concept critic deschis, bazat 
pe latenţa virtuţilor interpretative, în care sur- 
prinde atît contradicţiile personalităţii (Ibrăileanu, 
Arghezi), cît şi „formula unică“ (Taine) a unei per- 
sonalităţi (ex.: la Sadoveanu — „poezia naturii şi 
a spiritului pandur“). 

Receptarea artei are, după opinia lui Ralea, o 
componentă creatoare, prin colaborarea cu autorul: 
opera conţine latenţe mult mai bogate decit s-a 
intenţionat, încît lasă o şansă practic nelimitată 
a asociaţiilor (de aici rolul criticii, care trebuie să 
dispună de o gamă corespunzătoare a virtualităţilor 
interpretative: critica deschisă). Referitor la proce- 
sul receptării, ni se pare fondată rezerva lui Ion 
Pascadi faţă de teoria lui Ralea despre psihologia 
actului creator şi receptiv (deosebit ca sens: în crea- 
tie, artistul porneşte de la o imagine globală către 
detalii, pe cînd în receptare se parcurge drumul 
invers), arătînd că, de multe ori, receptarea are ca 
punct de plecare tot o imagine de ansamblu, după 
care intră în atenţie elementele componente. 

Ca şi în cazul parcurgerii textelor din scrierile 
lui Ralea preocupate de definirea conceptului de 
naţional în artă, alte citeva precizări asupra teoriei 
sale despre condiţionarea psihologică a operei de 
artă le putem afla în sensul raportării la poziţia 
mentorului Vieţii românești şi al său, G. Ibrăileanu. 
La acesta, din care se revendică fără secret, ob- 

servă o limitare de principiu a orizontului estetice 
explicativ, deoarece se bazează pe preeminența uni- 
cei formule a analizei psihologice aplicate proce- 
deelor artistice. Pe lingă studiul psihologiei artis- 
tice în legătură cu psihologia publică (în sistemul 
sancţiunii sociale a „receptării“), al temperamen- 
tului individual ca indice al predispoziţiei creatoare 
(cu exagerări individualiste, personaliste), Ibrăileanu 


a avut în vedere o fundamentare mai sigură a va- 


lorilor estetice, prin indicarea istoricităţii ca instru- 
ment de diferenţiere şi a studiului ştiinţific, natu- 
ralist, al sufletului. Comentînd principiile interpre- 
tative ale lui Ibrăileanu, Mihai Ralea subliniază im- 
portanţa considerării psihologiei ca o ştiinţă natu- 
rală, a faptelor sufleteşti ca obiecte de observaţie 
ştiinţifică (scientism de înclinaţie organologică) şi 
opoziția. pe care o marchează această concepţie faţă 
de „nebulozitatea metafizică și inconsistenţa spiri- 
tualistă“ (ceea ce reprezintă o valoroasă cucerire 
materialistă în atmosfera culturală a vremii). 

Pe de altă parte, Ralea are preocupări mai sen- 
sibile: la pulsul actualităţii, înscrise într-o viziune 
mai deschisă, comprehensivă. Tot dintr-o perspecti- 
vă cu relief psihologic interpretează şi fenomenul 
expresionist al literaturii, într-o perioadă cînd Viaţa 
românească, în virtutea unor consecvenţe de echi- 
libru şi tradiţionalism clasic, era inaderentă la ma- 
nifestările modernităţii artistice: „În momentul ex- 
presiunii — arată Ralea în cîteva cuvinte explica- 
tive, ca introducere — forma ne e dată de la în- 


ceput „d'emblâe“. Ea ni se. impune ca o unitate 


indecompozibilă, ca o individualitate specifică. Nu- 
mai la urmă ne gîndim la elemente, numai la urmă 
le dăm un anumit rol, în raport cu caracterul uni- 
tar al întregii expresii care trebuie să se oglin- 


„„dească aceeași în fiecare părticică. Procesul psiho- 


logic e invers ca la impresie. Aşa se explică de ce 

expresioniștii nu admit descripția metodică a deta- 
liilor — așa cum o face naturalismul. Așa se ex- 
plică mai ales pretenţia lor de a degaja „spiritul“ 
unei situaţii, aspectul specific, total, „la qualite 
maîtresse“ a unui lucru“i. Autorul pleacă aici de la 
poziţia lui Croce a transformării impresiei în ex- 
presie, ceea ce înseamnă că expresia se impune, are 
un caracter finalmente predominant şi activ, opus 
— remarcă psihologul Ralea — pasivităţii impresi- 
oniste. La impresionişti surprinde abundența metafo- 
rică, stilul baroc, o stilistică a preţiozităţii care im- 
presionează percepţia senzorială, toate concurind la 
degajarea unei noi semnificaţii (în momentul politic: 
reacţie împotriva exagerărilor capitaliste). 

Corelaţia impresie-expresie este plasată, de că- 
tre Mihai Ralea, într-un context psihologic mult 
mai analizat decît o făcuse G. Ibrăileanu, avînd în 
vedere mai mult normativitatea imanentă. Spre 
exemplu, la Arghezi surprinde o formidabilă ten- 
siune, creată între energia sufletească şi parcimo- 
nia mijloacelor formale, a căror disciplină este ri- 
guros supravegheată. Bazată pe contraste și chi- 
nuitoare întrebări, lirica lui Arghezi este aproape de 
formula poeziei expresioniste, observaţia lui Ralea 
nefăcînd decît să confirme psihologic o evidenţă ar- 
tistică. 

Un alt fapt, cu o deosebită semnificaţie, care tre- 
buie discutat aici, este permanenţa perspectivei so- 
ciale în preocupările sale de a da un suport psiho- 
logic interpretării artei. Ca şi în alte locuri, 
premisa demonstraţiei este constatarea cu bun- 
simț a unei obiectivităţi: „Psihologia contemporană 
se îndepărtează din ce în ce mai mult de la punc- 
tul de vedere „robinsonian“. Cum omul se naşte 


1 Mihai D. Ralea, Scrisori din Germania, în Viața ro- 
mânească, nr. 9/1922 

Surer jaa it 
: ? ý 


şi trăieşte numai în societate, e firesc ca toate acte- 
le sufleteşti să se resimtă de această conviețu- 
ire“!, Concepţia mai comprehensivă și mai riguros 
întemeiată, pe care o aminteam la Ralea, este sen- 
sibil autorizată de această viziune socială asupra 
psihicului uman. Adiţionind sociologia la psiholo- 
gie, încheagă o apreciere vizionară asupra efectului 
ameliorativ al civilizaţiei asupra naturii umane, 
efect la care participă şi arta. „Opera civilizaţiei 
are un rol covirşitor asupra naturii umane. Teh- 
nica, felul producţiei, arta, morala, dreptul modi- 
fică şi combat structura primitivă a  animalităţii 
din om. Sociologia refuză astfel antropologia“?. De 
aceea, psihologia trebuie să recurgă neîncetat la stu- 
diile sociologice („Psihologia robinsoniană e o abstrac- 
ţie care trebuie să dispară“); aceasta atit mai mult cu 
cît este de ordinul evidenţei că funcţiile sufletești 
superioare (sentimentele, judecăţile, atitudinile, ca- 
racterul etc.) sint modelate de valorile sociale cu 
care vin în contact. Aşa se exeplică amînarea (ră- 
gazul reflecţiei), compensaţia (în cazul problemelor 
insolubile), simulaţia (dacă problema insolubilă are 
relaţii interpersonale); în caz de rezolvare în func- 
ţie de aspirații, apare inventivitatea sau creativita- 
tea. Se pune, cu alte cuvinte problema semnifica- 
tiei suprastructurii: „Mai întîi, formele _vieţii spi- 
rituale sînt determinate de structura economică şi 
de raporturile de producţie, aşa cum a arătat mar- 
xismul. În al doilea rînd, felul de viaţă economic, 
împreună cu celelalte aspecte de viaţă sufletească 
pe care le influențează, arta, religia, morala apar 
ca construcţii omeneşti în opoziţie cu natura“. 
După cum reiese şi din aceste rînduri de o limpede 
adeziune, perspectiva pe care o alege Mihai Ralea 


= 1 Psihologie și viață, p. 50 
2? Explicarea omului, p. 135 
3 ibidem, p, 11 

în explicarea psihologiei artistice este oferită de 
filozofia marxist-leninistă, de care esteticianul s-a 
apropiat ferm și definitiv după 1944. 

Pentru studiul operei, se adaugă metodei psi- 
hologice, pe acest temei, metoda sociologică, obiec- 
tivă, care studiază influenţele societăţii venite de 
la două surse: structurile sociale şi funcţiile so- 
ciale. Pe această favorizantă pistă pot fi cu folos 
studiate efectul influențelor, al sancţiunilor este- 
tice, tipurile de valori estetice, istoria artelor. Da- 
torită acestui avantaj procedural, însemnind un 
cîştig în estetica românească, în mișcarea ideilor, 
pe care a produs-o Ralea, Vladimir Streinu sesi- 
zează evenimente de revoluţie din accepţia pe care 
o dă condiţiei psihologice a operei de artă: „in 
toate sectoarele activităţii omeneşti pe care le 
cercetează, Ralea operează cu cheia unică a ideii 
de opunere, de oprire, de inhibiţie, de obstacol, de 
idee, cu un cuvînt mai semnificativ pentru gîndi- 
rea autorului, de revoluţie“i. Sînt confirmări ale 
concepţiei marxiste în teoria de antropologie filo- 
zofică a lui Mihai Ralea și — fireşte — în ideile 
sale de estetică, ai cărei termeni vorbesc despre 
universalizarea dialecticii, saltul calitativ al nega- 
tiei, prioritatea structurii economice faţă de feno- 
menele de conştiinţă. 


* 


Deşi nu primesc, în preocupările estetice ale lui 
Mihai Ralea, un loc privelegiat, ci, chiar, ca şi 
alte numeroase teme, apar expediate sub formu- 
lări de cele mai multe ori generale, problemele 
percepţiei și ale stilului trebuiesc amintite aici, la 
capitolul condiţionării psihologice a operei de artă, 


1 Vladimir Streinu, Pagini de critică literară, vol. II, 
Buc., E.P.L., 1968, p. 320 

„în limitele pe care, indirect, însuşi esteticianul ni 


le-a indicat. | 

Percepția în artă implică două atitudini este- 
tice: receptarea şi contemplarea. Pentru a defini 
natura particulară a acestor reactivităţi, psihologul 
Ralea examinează succint mai multe teorii referi- 
toare la natura impresiei artistice (deşi cu o insis- 
tență cam superficială): teoria simpatiei estetice 
(Einfuhlung) a lui Volkelt, Fechner şi Lipps, care 
— de fapt — nu exprimă o stare exclusiv estetică, 
ci caracterizează în general conduitele sociale; teo- 
ria iluziei conştiente a lui Konrad Lange (care, de- 
altfel, nu dă nici o lămurire asupra naturii pro- 
priu-zise a impresiei artistice). Ralea ajunge la un 
tablou sinoptic al actului de creaţie, în următoa- 
rea structură: elemente senzoriale şi sentimente de 
plăcere sau neplăcere; sentimentul de percepție a 
unei individualităţi absolute, nu a uneia parţiale (la 
care se poate aplica, parţial, efectul simpatiei este- 
tice); comparaţia cu alte opere, pentru a stabili 
gradul originalității; percepţia generală de reușită 
sau ratare, care se poate aplica parţial sau total; 
admiraţie și satisfacție pentru o operă reuşită, cu 
efect de stimulare a vitalităţii (Schopenhauer). La 
toate acestea, se adaugă acţiunea de influențare (în 
sensul aprobării sau dezaprobării), deci oricum de 
determinare, a elementelor anestetice (morale, ide- 
ologice etc.) din structura individului. 

În afluența senzaţiilor care se oferă actului 
percepției, se interpun criterii anterior depozitate 
în zăcămintele memoriei, printr-un raţionament de 
analogie, se aleg senzațiile care sînt descoperite ca 


„aparţinind obiectului percepției. Percepția înseamnă 


deci actul psihic al selectării care tinde să capete 
o semnificaţie. „Un tablou reprezentind un peisaj, 
dacă e întors cu partea superioară în jos, nu mai 
înfățișează ochiului nostru decît o masă amorfă de 

pete colorate — observă cam şcolărește Ralea. 
Dacă îl așez în poziţia sa normală, ochiul nostru 
începe să lege liniile şi culorile în sisteme de forme 
care capătă, după aceea, pentru noi, un anumit 
sens“l, 

În general, prin formula percepţiei estetice (con- 
templaţiei), Ralea asamblează unele adevăruri par- 
tiale conţinute în alte teorii, dindu-le semnificaţia 
unei viziuni unitare. Distincţiile mai sus menţio- 
nate sînt componente organice ale actului estetic 
contemplativ, cu, participări deosebite la diferite 
nivele. Importanţa psiho-socială a acestora este, 
însă, escamotată de Ralea, poate tocmai din do- 
rinţa de a fi mai explicit pe linia specificităţii este- 
tice. 

Însăşi scurta explicaţie pe care o dă percepţiei 
se integrează unei viziuni constructiviste în artă, 
deoarece pe Ralea îl interesează în primul rînd 
cum construieşte artistul. Pregnanţa afectivă a 
modalităţii executorii, stilul, este o unitate tipică 
de o tehnică anume, caracterizată prin originali- 
tate -şi disciplină. Condiţionarea psihologică a ope- 
rei de artă este ilustrativă la nivelul înţelesului 
noţiunii de stil, în sinteza căruia transpare complet 
relieful sufletesc al artistului: „... ceea ce e însă 
fundamental într-un stil e exprimarea unor anu- 
mite structuri sufleteşti (...) Prin particularitatea 
sufletească a artistului, trebuie să deosebim însă 
nu numai felul organizaţiei sale naturale, dar şi 
educaţia sa, adică convingerile sale despre viaţă şi 
lume. În această atitudine generală se cuprinde fe- 
lul special de reacţie al artistului în faţa tuturor 
problemelor culturale“?. Se observă că este vorba 
de o formulă de sinteză, în care unitatea psihică 


1 Explicarea omului, p. 71 
2 Etnic și estetic, în Scrieri din trecut, vol. I, p. 210 

este transpusă în unitatea răspunsului care se dă 


solicitărilor din afară. 

Ideea de stil avansează de la cuprinderea pre- 
cedeelor tehnice la accepţia nevoii de perfecțiune 
în artă (originalitate și formă îngrijită). Stilul este 
oponentul amorfului; exprimă în sinteză ilustrativă 
configuraţia generală a operei şi poate fi interpretat 
dintr-o perspectivă psihologică, istorică, tehnică. De- 
finiţia pe care o dă Ralea decurge din caracteristica 
generală a fenomenului estetic de a fi individual: 
stilul estetic este dat de „totalitatea procedeelor 
proprii unui artist prin care exprimă fenomenul es- 
tetic“1. Din unghiul acestei sume a expresivităţii, 
Ralea face distincţia a două mari categorii de ar- 
tişti: stilişti propriu-ziși şi creatori de expresii. Pri- 
mii sint continuatori firești ai înaintaşilor, perfec- 
ţioneri (Alecsandri, Sadoveanu), cei de-ai doilea 
revoluționează prin noutate, chiar în situaţia imper- 
fecțiunii operei (Eminescu, Arghezi). Această di- 
cotomie artistică pe baze stilistice ni se pare for- 
tată, deoarece înșiși „creatorii de expresii“ formea- 
ză un „stil“ personal şi tot în cadrele prospective 
ale „tradiţiei“, ba chiar dindu-i un înțeles mai 
deplin. Deosebirea este de suprafaţă şi orientativă, 
iar ca înţelegere este popularizatoare şi didactică. 

Referitor la clasificarea şi individualizarea sti- 
lurilor, cîteva observaţii apar iarăşi ca necesare. 
Mihai Ralea distinge stilul naţional, al epocii sau 
școlii, stilul special al operei, al materialului și 
personal. Stilul personal este, singurul, mai deta- 
liat?, însă, totuși, sub semnul arbitrarului şi prin- 
tr-o intenţie didactică. Adevărul este că toate pre- 
cizările sale din înțelesul ideii de stil au o vala- 
bilitate parţială, procedurală, explicativă, pe cînd 


: Prelegeri de estetică, p. 165 
Prelegeri de estetică, p. 51—52 

optica valorificatoare trebuie să aibă în vedere 
toate raporturile. În cuprinsul unui criteriu psiho- 
logic, deosebirea unui stil individual este tot for- 
mală, deoarece nu poate exista, ca parte constitu- 
tivă la tezaurul spiritualităţii, decît într-o accep- 
tare colectivă şi de durată. Uneori Ralea este sedus 
de facilitatea simplificării şi se avîntă pe pirtii 
schematice pe care numai o rațiune de catedră 
le-ar putea motiva. 

În detaliu, schema analitică are următoarea con- 
figuraţiel: a) stilul psihologic, determinat de perso- 
nalitatea artistului, cu subcategoriile — conștient 
(Baudelaire) şi instinctiv (Verlaine), realist (Cehov) 
şi idealist (Tolstoi), naiv (Dickens) şi individual 
(Balzac); b) stilul colectiv-istoric, stilul epocilor — 
baroc, gotic, rococo, romantic, cu subcategoriile — 
naturalist, expresionist, idealist; c) stilurile teh- 
nice: stilul material al operei, stilul scopului ope- 
rei, stilul genului artistic. Această distincţie clasi- 
ficatoare este mai operantă metodologic decit pre- 
cizările particulare fragmentate, deoarece sugerează 
o structură armonică a operei de artă, în care tre- 
buie să se reflecte aspecte corespondente” din cele 
trei categorii stilistice. Dacă armonia şi echilibrul 
nu se realizează, intervine o compensație sub înfă-— 
țişarea unui succedaneu, ceea ce aduce după sine 
artificializarea stilului, cu alte cuvinte — manie- 
rismul. | 


_3) CONDIȚIA ETICĂ A OPEREI DE ARTĂ 


În inerenţa principiilor călăuzitoare pentru de- 
finirea și condiționarea unei estetici de tip militant 
și umanist, se înscrie şi aspectul etic al creaţiei, 

1 ibidem, p. 166—167 


127 


Scanned with OKEN Scanner 


i 

Și 

“i 

i 

i 

3] 

i 

, 
Și 
ji 
j: 
jas 
t; 
| K 
i 
i 

n 
i 


strîns legat de caracterul social şi național, de da- 
tele psihologice implicate în opera de artă. În cul- 
tura românească, elementul etic este definitoriu 
pentru consolidarea sensurilor progresiste conținute, 
participînd la crearea unei viziuni înaintate și a 
unei accepţii colective. O estetică românească va- 
lorifică în mod necesar o atitudine etică excelent 
reliefată în întreaga operă a culturii populare, încât 
cei care s-au preocupat de desprinderea caracterelor 
specifice ale culturii noastre au subliniat îndreptă- 
țit această componentă. 

În ceea ce priveşte determinismul etic din este- 
tica lui Mihai Ralea, vom întilni tot stabilirea unor 
relaţii de principiu, conducind spre o filozofie a 
operei. Semnificaţia estetică a moralei apare, în 
schimb, subliniată prin definirea unei concepţii 
umaniste a artei, ceea ce plasează obiectul studiu- 
lui în situaţia unei superioare reprezentări. 

Prima remarcă se referă la faptul că morala, în 
textele estetice ale lui Mihai Ralea, nu înseamnă 
un rigorism sever şi abstract, ci o cale de subliniere 
a umanului, a valorilor civilizaţiei şi culturii. Cu 
alte cuvinte, se autorizează, la nivelul semnificații- 
lor artistice, o generozitate ghidată de bun-gust şi 
echilibru, prelungind astfel spre estetic o norma- 
tivitate socială inerentă relaţiilor civilizate. Este 
prima posibilitate de a opera, în gîndirea estetică 
românească, şi a pune în relaţie o terminologie din 
sfera progresului material al societăţii. 

Făcind portretul spiritual al lui Ibrăileanu, dis- 
tinge două direcţii în critica românească: Maiores- 
cu-Dragomirescu-Lovinescu şi  Gherea-Ibrăileanu, 
simpatia sa mergînd spre aceasta din urmă. Este, 
pe lingă alte aspecte ale înrudirii spirituale, adep- 
tul teoriei lui Ibrăileanu despre morala în artă ca 
un fenomen obiectiv și necesar, consolidind joncţi- 
unea dintre psihologic şi estetic, „Artistul are apre- 

cieri pozitive sau negative — arată Ralea, după care 
se întreabă: Unde apare atitudinea sa morală sau 
imorală? Apare atunci cînd autorul, în mod cinic, 
arată simpatie pentru eroii negativi, antipatie sau 
indiferenţă pentru un erou pozitiv, uman, pentru 
un personaj creator, plin de virtute. Nici un mare 
scriitor, spune Ibrăileanu, nu poate să se îndepăr- 
teze de la această atitudine pozitivă faţă de eroii 
pozitivi adică de la o admiraţie pentru eroul care 
reprezintă o anumită înălţare morală sau ideolo- 
gică“!. Relaţia apare, astfel, tranşant racordată la 
ideea de sancţiune socială, arta concurind la im- 
punerea și permanentizarea în conștiință a valori- 
lor pozitive. Este evidentă o viziune globală asu- 
pra unor aspecte intercondiţionate, ilustrîind ace- 
laşi sens înaintat al valorilor, neputind fi ruptă 
aprecierea etică de militantism, umanism şi rea- 
lism. Conținuturile acestor aprecieri se influen- 
ţează reciproc, presupun sensuri afirmative simi- 
lare, aspirînd împreună la a imprima artei o idea- 
litate reprezentativă a valorilor umane celor mai 
definitorii. Este încă un temei pentru afirmaţia 
că estetica lui Ralea înseamnă, de fapt, un cumul 
ideologic, prin care încearcă să dea consistenţă de 
conţinut procedeelor artistice. O anumită eteroge- 
nitate ideatică este concomitentă, -din cauza unui 
atare regim de lucru, cu efectul salutar al conver- 
genţei mijloacelor explicative. Cit priveşte condi- 
ționarea etică a operei de artă, aceasta nu poate fi 


ruptă, în teoria lui Ralea, de înţelesuri estetice 


complinitorii, stind sub aceeași marcă a pozitivării 
valorilor artistice; aceste înţelesuri de sprijin sînt: 
funcţia socială a artei, celebrarea umanismului ac- 
tiv, selectarea influenței catalizatoare a mediului, 
unitatea dintre formă și fond. 


1 Criticul ştiinţific G. Ibrăileanu, în Scrieri din tre- 
cut, vol. III, p. 200 

Este vorba, așadar, de o propensiune generală 
pentru stabilirea unei conştiinţe etice, motivate so- 
cial, a creaţiei estetice. De pătrunderea acestui 
major înţeles însuşi criticul Ralea a depus măr- 
turie, practicînd un foileton critic sensibil la sensul 
social şi umanist conţinut în operele literare ana- 
lizate. Acest fapt l-a determinat pe Tudor Vianu 
să grupeze contribuţia lui Ralea la capitolul Por- 
tretiștilor şi eseiștilor din Arta prozatorilor români, 
alături de cea a lui O. Goga, I. Petrovici, E. Lovi- 
nescu, Paul Zarifopol, Lucian Blaga, Perpessicius, 
care reînvie „portretistica morală“ în cadrul mai 
larg al dezvoltării literaturii psihologice. Toate 
acestea îl îndreptăţesc pe Ralea să tindă, în serie- 
rile sale teoretice sau aplicative, spre o permanen- 
tizare a valorilor prin cultul celor stabile, supunînd 
obiectul unui sistem de relaţii vaste. Asupra aces- 
tora, Mihai Ralea deschide o perspectivă ideologică 
avansată, vizionară, văzind în echitabilitatea soci- 
ală a socialismului condiţia superioară a eticii ac- 
tive — umanismul: „Se poate vorbi astfel de un 
umanism socialist. Fără să aspire ca în miturile 
reacționare către noţiunea de „supraom“, de „erou“ 
sau de „elită“, se poate întrevede pentru fiecare 
om în sînul socialismului asigurarea infinită a dez- 
voltării sale spirituale. Omul își poate amplifica 
darurile sale omenești pînă la orice potenţă“t. 

Situarea unei egalităţi între implicaţiile etice 
ale artei și înriurirea de periectibilitate pe care 
aceasta o exercită imprimă teoriei estetice a lui 
Ralea caracterul militantismului de tip umanist. 
După cum se ştie, Ibrăileanu credea într-un fata- 
lism temperamental, coincident sau divergent faţă 
de spiritul epocii, generator spontan şi inconştient 
al succesului sau insuccesului (teoria selectării li- 


1 Explicarea omului, p. 28 

terare, preluată din James și Brunetière), deoarece 
ereditatea temperamentală nu se impresionează la 
fenomene sociale şi psihice. Această teorie — ob- 
servă Ralea — apare mult inferioară față de însăşi 
analizele literare ale lui G. Ibrăileanu, stabilind 
motivele stilistice ale „selectării“ (Vlahuţă, Emi- 
nescu, Alecsandri etc.). În plus, adaugă Ralea, as- 
pectul static şi mecanicist al „teoriei selecției“ a 
lui Ibrăileanu nu poate reliefa raportul activ din- 
tre personalitatea creatoare şi public, a căror re- 
ciprocă acțiune înseamnă modelare, optimizare, per- 
fectibilitate, exprimate în artă prin sistemul valo- 
rilor sociale şi morale. 

„N-am considerat niciodată că personalitatea 
umană este un scop, ci pur și simplu un mijloc 
pentru a desăvîÎrşi perfecțiunea omenească din jur“, 
declara, într-o retrospectivă  programatică!,. Ralea 
însuși. După cum arată în acest testimoniu 'spiri- 
tual, la formarea concepţiei sale umanist socialiste 
au contribuit trei influenţe: elementele de inter- 
pretare umană şi democratică a vieţii primite de 
la Ibrăileanu („Am cunoscut la Viața românească 
toate atitudinile care fac crezul unui democrat: 
concepția antirasistă, concepţia materialist-istorică 
în explicarea fenomenelor sociale, lupta pentru 
drepturile femeii, tendenționismul în artă, caracte- 
rul specific naţional, simpatie pentru muncitori şi 
țărani“), familiarizarea, în Franţa, cu concepţia ra- 
ţionalistă asupra vieții, influența ideilor revoluţiei din 
1917. Acestea s-au constituit în suport al unei con- 
cepţii umaniste largi, echilibrată de un accent axio- 
logic şi cucerită de o toleranță compasivă. În cen- 
trul acestei concepţii stă un îndemn etic pentru 


1 Mihai Ralea, În ora sincerității totale, în Contem- 
poranul, nr. 20/1956 

explicarea naturii umane, ca izvorind dintr-o pros- 
pectare definitorie cu scop ameliorativ. 

Prin extinderea unui înţeles tehnicist asupra 
artei, se ajunge la o definire a umanului prin in- 
strumentul unei reactivități naturale, între impul- 
suri şi prelucrarea răspunsului. În definirea uma- 
nului intră principiul refulării datelor naturale, 
obţinîndu-se o amiînare sau chiar oprire a reacţiilor, 
ceea ce înlocuieşte strictul determinism biologic cu 
regimul circumstanțelor sociale. Proporţional cu 
dezvoltarea inteligenței combinatorii creşte şi capa- 
citatea de dominare a naturii. Analiza reacţiilor și 
a proceselor psihice, de la reflex pînă la voinţă, 
definește spiritualitatea ca rezultat al opririi spon- 
taneității naturale, introducerea de termeni inter- 
mediari între excitație și acţiune, realizindu-se 
astfel elaborarea lentă a răspunsului final. Pe 
bună dreptate, comentind gindirea estetică a lui 
Ralea, lon Pascadi sesizează limitarea acestei expli- 
caţii, în sensul că „intirzierea“ nu explică încă 
arta ca produs caracteristic, nici interdependenţa 
complexă a fenomenelor sociale din timpurile mo- 
derne. 

Pe lingă semnificaţia intrinsecă a noţiunii, uma- 
nismul concepţiei estetice a lui Mihai Ralea con- 
ține o revelaţie etică, deoarece apărarea unei con- 
cepții integraliste a sufletului omenesc se asociază 
cu ideea de perfecționare culturală prin speciali- 
zare, însoţită de o armonioasă dezvoltare a perso- 
nalităţii. Este, așadar, adeptul unei morale plura- 
liste și descentralizatoare, al unui universalism 
„obiectiv şi real bazat pe recunoaşterea imperati- 
velor obiective ale structurilor sociale. 

Această viziune mobilizatoare asupra umanismu- 
lui cultivă sanitatea la scară socială şi îşi găsește 
ilustrare în reliefarea artistică a unor conduite mo- 
rale exemplare („În psihologia eroului există ceva 

nesincer, un orgoliu, un cabotinism superior, teatra- 
lism și proză. Nouă ne-ar trebui un tip mai eficace 
şi mai drept“!). Eroului care fundează înţelesul vie- 
ţii pe risc şi romantism spectaculos îi este opus con- 
structorul misionar, eroul laborios, mult mai folosi- 
tor, proclamînd libertatea în satisfacția contopirii cu 
idealul meselor. 

Aceste judicioase observaţii sînt, însă, temperate 
de o acceptare obiectivistă a vieţii, „cu abjecţiunea 
şi sublimul ei“, fără marcări de atitudine, ca singu- 
ra cale de salvare a bunurilor spirituale. Or, adevă- 
rata „salvare“, în sensul continuității creatoare, pre- 
supune selecţie valorică de pe o anumită poziție 
ideologică şi o atitudine socială de afirmare sau 
negare, completată cu acţiune practică în acest sens. 
Faţă de instabilitatea valorică a perioadei, Ralea 
propunea, ca și Mihail Dragomirescu sau Tudor Vi- 
anu, tipul de om echilibrat, neoclasic, cu rol rege- 
nerator la scară socială. Pentru aceasta, cultura es- 
tetică oferă măsura unităţii persoanei, idealitatea 
renașterii umaniste (dar, după cum arătam, fără a 
sublinia şi certitudinea fermităţii de atitudine). 

În concluzie, Mihai Ralea înţelege destul de nu- 
anţat şi adecvat naturii obiectului de studiu faptul 
că condiţionarea etică a operei de artă se înfăptu- 
iește prin sensurile umaniste conţinute. Ideea cen- 
trală a antropologiei sale filozofice este teza condu- 
itei umane active, remarcabilă prin puterea de or- 
ganizare („dialectica datului şi a constituitului“ se 
rezolvă psihologic în condiţia specific umană a „ami- 
nării“, pentru alegerea reacției celei mai favorabile). 
Este o concepţie cu forţă iradiantă, care solicită ar- 
tei o anumită exemplaritate a reprezentărilor emu- 
lui, Această poziţie înseamnă mai mult decit „un 


1 Prelegeri de estetică, p. 162 

umanism filologic în sens renascentist“, fixind da- 
tele unui umanism activ, militant, catalizator si e- 
xemplu pentru energiile colective, Mihai Ralea a 
fost deopotrivă apărător al ideii filozofice a umanis- 
mului și al idealurilor celui de tip socialist. De- 
altfel, însăşi conduita generală a activității sale 
practice a fost un exemplu de înaltă moralitate și 
activism transformator, Prin atitudinile adoptate a 
exemplificat sensurile angajante ale scrisului pă- 
truns de conştiinţa şi etica menirii sale, implicînd 
o luare de atitudine prin sine însăși revelatoare. 
El s-a opus, în numele acestor idealuri, atît vita- 
lismului instinctiv susținut de Nietzsche, cît și dis- 
creditării inteligenței din scrierile lui Bergson. A- 
ceeași intransigenţă ideologică este activă şi faţă de 
unele fenomene de diversiune ideologică de pe 
plan intern, încît „este indispensabil să se ţină sea- 
ma de faptul că preocupările de antropologie filo- 
zoiică ale lui Mihai Ralea (inclusiv concluziile sale 
pe tărimul psihologiei și eticii) s-au constituit şi ca 
expresie a luptei sale ideologice împotriva recrudes- 
cenţei vitalismului și misticismului în cultura ro- 
mânească a epocii interbelice. Paginile de polemică 
la adresa ortodoxismului gîndirist şi a generaţiei 
„Crinului alb“ — adeseori strălucite prin eferves- 
cenţa lor intelectuală și elevația lor ideologică — 
erau impregnate de imensa dezolare a autorului în 
fața resurecţiei primitivismului şi antiintelectualis- 
mului în mentalitatea „noii generaţii“?. i 

Prin concepția sa activă, dinamică asupra con- 
ceptului de morală în artă, Mihai Ralea deschide o 
nouă cărare către inserția esteticii în viață, în ner- 
vul şi problematica zilei, în teoria socială a progre- 


1 Horia Bratu, Mihai Ralea și explicarea omului, în 
Viața românească, nr. 7/1957 , 

2 N, Tertulian, Mihai Ralea — aspecte ideologice ale 
operei, în Viața românească, nr. 2/1965 

sului. întîlnim din nou situaţia că teoretizările sale 
transcend sfera interesului strict estetic, vizind cele- 
brarea unui umanism ameliorativ, pentru definitiva 


instaurare a valorilor morale întemeiate pe echita- 


te, justiţie şi echilibru social, din promovarea Căro- 
ra arta îşi face o îndatorire de conștiință. Această 
observaţie este un nou temei pentru actualitatea 
gîndirii estetice a lui Ralea, pentru militantismul 
ideologic sub semnul căruia înţelege caracterul suc- 
cesual al valorilor artistice. 


4) CONDIȚIA FORMALĂ A OPEREI DE ARTĂ 


S-a putut observa și din cele de pină acum că 
Ralea situează înţelesul de specificitate al esteticii 
la distincţia originală a formei, rezultînd dintr-o 
elaborare ingenioasă, dintr-un superior tratament 
tehnic, menit să concretizeze intenţiile originare. 
Faţă de implicaţiile largi, complexe, variabile ale 
conţinutului, originalitatea formei înseamnă un prin- 
cipiu de permanenţă, individualizator, extras din 
gustul proporțiilor armonice, dintr-un registru ine- 
dit al raporturilor. Este importani faptul că se pre- 
cizează exterioritatea variațiilor conjuncturale faţă 
de esenţa stabilă a fenomenului estetic. „Estetica are 
adevăruri care sînt permanente, leit-motive — dis- 
tinge Ralea — și acestea sint raporturile, armonia 
şi proporţiile. Se poate schimba concepţia despre 
aceste adevăruri, dar oricind vom avea nevoie de 
ele. Aceste valori permanente temperează excesele 
şi înnobilează“!. 

Aceste precizări au o valabilitate principială, sta- 
bilind juste proporţii între condiţia ideală, de tipar, 


1 Prelegeri de estetică, p. 140 | 

şi condiția variabilă, de conținut, care pot caracte- 
riza, printr-un raport diferit de la caz la caz, opera de 
artă. Dar asimilînd exclusiv forma ideii, înțeleasă ca 
"vehicul al valorii estetice, M. Ralea cade în greşeala 
unilateralizării formaliste, rupînd arbitrar înţelesu- 
rile semnificate de valorile semnificante, cu supra- 
licitări sau blam exagerate în ambele sensuri, Inge- 
niozitatea poliarmonică rămîne, astfel, un scop în 
sine, suficient ca performanţă tehnică și inedit com- 
binatoriu. Ideea de „conţinute apare chiar opusă, 
invers proporţională, ideii de „formă“: „Ceea ce ră- 
mine în opera de artă ca reziduu, ca zgură, ca sim- 
bioză parazitară, cu alte cuvinte, ca element brut 
de natură, se găseşte în conţinut (...) Numai forma, 
adică stilul tehnic, contribuţia artificială alungă 
valorile de conţinut, care pot fi sociale, morale, re- 
ligioase sau pur psihologice, dar nu estetice“, Ex- 
clusivismul său formalist acordă formei singurul 
înţeles de plăcere a artificialităţii, condiţionînd-o 
de reţeta proporţiilor cantitative fericite. Îndepăr- 
tindu-se de natural, spre o tot mai mare „plăcere 
a artificialităţii“, forma purifică datele conţinutului 
pină la abstractizare, atemporalitate, indiferentism 
(forma „se obţine printr-o rarefiere a forţelor. De 
aici se ajunge, prin reducerea vieţii sufleteşti, la 
forme oarecum fixe. Forma e un produs caracte- 
ristie scăderii vieţii“2.). Ralea opune datele conți- 
nutului, care sînt reale, raporturilor formei, artis- 
tice prin singularizare de elementele realităţii. 
Exagerind autonomia procedeului, el separă și opu- 
ne forma conținutului, validind detaliul de formă 
atunci cînd se îndepărtează de orice semnificație 
ideatică. Artificializată, în această viziune, opera 
de artă se reduce la o chestiune de raporturi sche- 


1 Explicarea omului, p. 177 
3 Psihologie și viață, p. 35 


136 


Scanned with OKEN Scanner 


matice, controlate de indicatori ai tehnicii elabora- 
tive, neglijîndu-se aspectul real şi dialectic al for- 
mei ca vehicul expresiv pentru un conţinut asi- 
milat. 

Pe de altă parte, observînd raporturile cantita- 
tive ale produsului artistic, Ralea apare în situa- 
ţia favorabilă de antecesor al interpretărilor struc- 
turaliste, fiind conștient de aspectul solidarităţii 
funcţionale a părţilori. Bogat influenţat de psiho- 
logia gestaltistă, transcende însuși contractualismul 
structuralist înspre o metafizică a formelor, de tip 
kantian, care susține universalitatea formelor, inde- 
pendenţa lor ontologică 

Sub formulări rebarbative, se ascund şi unele 
elemente viabile în acţiunea prospectivă asupra 
naturii fenomenului estetic, cum ar fi excelența ra- 
porturilor, prin armonie (produs al unui anumit 


"gust social, fixat în loc și timp) şi proporţie (ra-: 


port între tot și părțile componente, cu aspecte sub- 
ordonate: simetrie, elipsă, sferă, secţiune de aur 
ş.a.) Dar nu este vorba doar de o ivire involun- 
tară a unor intuiţii, ci de flagrante răsturnări di- 
recte de perspectivă, de data aceasta în sens bun, 
încît cu o stupefiantă seninătate, precizează axio- 
matic: „Orice fond își cere în mod necesar o anu- 
mită formă“?. 
Revenind la teoria sa psihologică, observăm o 
încadrare a sentimentului formei într-o explicaţie 
genetică, în care datele primare ale senzaţiei se a- 
samblează într-o percepţie care implică stadiul 
conștientizării. Percepția formei presupune o anu- 
mită stabilitate, creînd cadrul unor date psihice 
organizate, care au ca reflex estetic asimilarea artei 
ca organism, ca tot unitar, structurat în indestruc- 


i y, Prelegeri de estetică, p., 184 
2 ibidem, p. 178 | 

tibile raporturi. Ca atare, „percepţia formei nu e 
imediată, ci e un rezultat al saturaţiei percepţiei 
(formulă introdusă de Ralea pentru a desemna rea- 
lizarea percepţiei ca tot unitar, ca o fizionomie 
completă), adică al unei funcţionări mai mult sau 
puţin îndelungată a acesteia (...). Forma e un efect 
relativ tîrziu al percepţiei. Dar odată constituită, ea 
tinde să rămînă constantă, să se conserve. În a- 
ceastă privinţă, Ehrenfels are dreptate: forma per- 
„cepţiei nu se modifică. Ea opune o rezistenţă, o 
inerție. Modificarea ei e anevoioasă şi nu e decît 
parțială“. 

Integrarea teoriei sale despre forma estetică în 
«concepția generală asupra artei, cu toate oscilaţiile 
şi înțelesurile de subtext, are ca aspect de principiu 
posibilitatea de explicare a gradului de izbutire. În 
fond, întreaga sa construcţie teoretică asupra fap- 
tului estetic este ghidată de un interes aparte, de 
excepţie, acordat logicii formale aplicate, încît o 
construcție logică, silogistică (raportul de succesi- 
une procesuală între intenţie și realizare) validează 
aspectul formalist al artei. Motivația acestei exage- 
rări, în afară de suportul logic al demonstraţiei 
(în intenţia vizată) poate fi căutată și în dorinţa de 
a oferi artei o explicaţie plauzibilă, pe măsura na- 
turii sale specifice, mai ales într-o perioadă cînd 
studiile de estetică românească nu aveau o istorie 
prea spectaculoasă. Ralea însuşi a mărturisit o în- 
tenţie formativă în explicarea estetică, chiar prin- 
tr-o formulare cu o anumită doză de exagerare, a- 
tunci cînd spunea că „Formalismul, în orice caz, 
e mai aproape decit alte explicaţii de natura artifi- 
cială a artei și de plăcerea ei specifică, o plăcere 
«eterizată, degajată de preocupări practice“?. 


1 Psihologie și viață, p. 28 
2 Explicarea omului, p. 178 

Pentru a-i sintetiza critic teoria sa asupra for- 
mei estetice, este imperios necesar să urmărim si- 
tuaţiile de detaliu pe care le creează în acest cadru 
mai general, de filozofie a formei. Aceste situaţii 
operante, în cîmpul artistic, ale formei conferă o 
substanță interpretativă particularizată unei teorii 
mai abstracte. Le vom urmări pe scurt. 

În definirea apariţiei şi preeminenţei marcate 
istoric a genurilor şi speciilor literare, reia obser- 
vația lui Brunetiere despre evoluționismul literar 
ca exprimînd legea preferenţială a gustului public. 
Mihai Ralea transpune această axiomă în termenii 
teoriei selecţiei, arătînd că „Viaţa colectivă într-un 
moment dat selectează, după credinţele, moravurile 
și instituţiile sale economice, religioase ori sociale, 
anumite gusturi. Există o strînsă concordanţă între 
poetica timpului și structura sufletească a colectivi- 
tăţii care o adoptă“i. Astfel în vechea Eladă, drama; 
în feudalism epopeea; în timpurile moderne, roma- 
nul. Succesul succesiunii de priorităţi a genurilor și 
speciilor literare stă sub semnul unei duble deter- 
minări: psihologia timpului (etno-socială) şi fenome- 
nele de imitație (sincretism prin modă). 

Luînd cam în absolut legea succesiunii genurilor 
şi speciilor (ex.: romanul urmează firesc dezvoltări- 
lor narative ale epopeii), Ralea conchide că noi „n-am 
avut o preparaţie populară, inconştientă, de ordin co- 
lectiv, a genului care se cheamă roman, fiindcă ne-a 
lipsit epopeea. De aceea, nu avem astăzi decît nu- 
velă“2, Romanul este specia literară a societății mo- 
derne, cu individualități pregnante şi complexe de 
conștiință. Dar paradoxal, romanul — crede Ralea 
— preferă tocmai personalitățile mai puţin tipice 
ale acestei societăţi, într-un îel negînd însăşi nece- 


1 Mihai Ralea, Intre două lumi, Buc., Editura „Cartea 


românească“, 1943, p. 173 
2 ibidem, p. 174 

sitatea sa cauzală. El face greşeala de a pretinde ro- 
manului o deviație expresionistă (poveste a sufletu- 
lui individualităților celor mai caracteristice) ca 
simptom al acordării la modernitate, escamotîndu-se 
astfel însușirea sa esenţială de a fi o naraţiune re- 
prezentativă, cu personaje exponenţiale, ceea ce în- 
treţine un halou al semnificaţiilor sociale chiar cînd 
acestea nu apar direct numite. 

Esteticianul, pentru proliferarea romanului ro- 
mânesc, dă soluţia naivă a comportării tuturor oame- 
nilor „ca în roman“ (ca și cum, pentru a avea filme 
bune, trebuie să ne comportăm cu toţii şi toată ziua 
„ca-n filme“). „Cînd fiecare dintre noi — zice Ralea 
— fără să aibă cine știe ce rol de celebritate în stat, 
va fi în satul, în familia sa, la moşia sau în sim- 
plul său apartament o persoană cu viaţă sufleteas- 
că autonomă, cu propriile sale probleme de con- 
ştiinţă, cu caracteristicul visurilor şi aspirațiilor sale 
bine delimitat, atunci romanul va fi o realitate“!. 
Dacă numai aceasta ar fi condiţia ca să avem ro- 
mane multe şi bune, înseamnă că trebuie să fim 
fericiţi şi să considerăm estetica romanului o mare 
inutilitate. 

În fine, Ralea mai observă că speciile literare 
succesive selectate în gustul şi preferințele de lec- 
tură ale colectivităţii sociale din diferite momente 
istorice își păstrează şi o anumită autonomie, ceea 
ce ţine de inalterabilitatea configurativă a obiectu- 
lui artistic. Importantă ni se pare şi observaţia că 
acţiunea tradiţiei literare acţionează tot ca un im- 
perativ social. 

Simbolul are o semnificaţie de analogie între 
formă şi obiectul reprezentat. Latenţele de repre- 
zentabilitate simpatetică ale simbolurilor sînt activi- 
zate în procesul creator căpătînd sugestie artistică. 


1 ibidem, p. 184 

Cuvintele izolate, circumscris denominative, con- 
ţin sensuri; cînd exprimă figurat esenţa — meta- 
foric şi analogic — sînt simboluri. Acţiunea lite- 
rară imprimă limbajului, așadar, o continuă forţă 
de regenerare, formele uzate fiind înlocuite cu al- 
tele, noi, pentru ca noi analogii să se impună, rafi- 
nînd continuu sugestia. 

Natura analogică a simbolului — este de părere 
Ralea! — nu se descoperă prin parcurgerea etape- 
lor logicii discursive, ci implicit şi nemijlocit, pe 
cale intuitivă, prin revelaţie. Această poziţie, altfel 
foarte apropiată de teoria lui Ralea despre simbo- 
lurile artistice, proclamînd cunoașterea instantanee, 
araţională, contrazice însuși obiectul artistic, a că- 
rui geneză a fost explicată prin acţiunea unei teh- 
nici minuţioase, progresive, intenţionate. (Dealtfel, 
însuşi Ralea e nevoit să-și integreze teoria simbo- 
lului în viziunea scientist-tehnicistă de ansamblu: 
„Criteriul de valorificare al simbolurilor nu poate 
fi altul decit gradul de perfecţionare al semniii- 
cării, adică desăvirşirea construcţiei, considerată în 
ea însăşi, independent de orice folos adus. Ceea ce 
interesează în acest gen de construcţie e grija ca 
ea să fie bine făcută, bine executată, complet reali- 
zată în sensul intenţiei iniţiale sau al voinţei de 
formulare“?). Or, sugestia nu poate fi înțeleasă în 
afara ansamblului de valori ideatic-emoţionale ale 
lucrării, texturii expresive, a lexicului, complexu- 
lui de motivaţie, ceea ce înseamnă implicarea sim- 
bolului într-un act mai larg de cunoaștere prin ar- 
tă, iar nu cunoaşterea sa iluminată ca artificiu con- 


venţional. | 
Simbolul este unul dintre aspectele sociale ale 


1 v, cap. Arta ca plăcere a artificialității, în Explicarea 


omului 
2 ibidem, p. 166 

emoţiilor şi nu mijlocul de comunicare în cadrul 
relaţiilor interpersonale. Simbolurile artistice (cu- 
vinte, culori, linii) sînt deci determinate de nevoia 
comunicării şi au un caracter de cod, de alfabet al 
sugestiei. Ralea observă faptul că simbolul este un 
dat al conştiinţei sociale, de unde migrează per- 
petuu spre limanul artei: „Arta este plină de sim- 
boluri, limbajul, chiar și moravurile juridice, obi- 
ceiurile, toate presupun procese mai mult sau mai 
puţin adinci de simbolizare. Toată viaţa socială e 
plină de aceste semne convenţionale“!. Apar bine 
subliniate, în contextul mai larg al acestui extras, 
cîteva caracteristici ale simbolului, cum sînt: obiec- 
tivarea conştiinţei, consacrarea socială, intrarea în 
tradiţie. 

Esteticianul Ralea propune şi o clasificare în 
două ramificații. Simbolurile  deziderative, ieșite 
din nevoia de realizare a idealurilor noastre, dau o 
reprezentare a idealului, deci vizează intenţii ame- 
liorative pe plan social. Simbolurile expresive ex- 
teriorizează stări sufleteşti și au o natură particu- 
lară, o expresivitate lirică. Însuşi autorul se arată 
indecis cînd e să le caracterizeze, planind în at- 
mosfera unui relativism ineficace: „Simbolul ex- 
presiv arată sărăcie de generalizare, simbolul dezi- 
derativ grabă de generalizare. Și într-un caz şi în- 
tr-altul, nu exprimă direct o noţiune, ci e ceva a- 
dăugat, juxtapus, exterior la operaţia internă de 
generalizare“?, Aceste deficienţe de raportare am- 
biguizează însăşi semnificația analitică a concep- 
telor. 

Mai important ni se pare — spre a încheia a- 
ceastă temă — stabilirea unui criteriu de semnifi- 
care pentru simboluri, spre deosebire de construc- 


1 Psihologie şi viaţă, p. 37 
2 ibidem, p. 46 

tiile instrumentale, care servesc alte scopuri. Avind 
un rol comunicant codificat, sugestiv, simbolurile 
artistice propun o convenţie specială, care înseamnă 
— lucru arătat, dealtfel, şi de Tudor Vianu în 
Estetica sa — intenţia comportării în acest cadru. 
e este deschiderea simbolului spre semnifi- 
cațje. 

Dintr-o perspectivă tehnicistă, Mihai Ralea echi- 
valează manierismul cu insistența exagerată asu- 
pra detaliului formal, ceea ce nu-i dă întreaga mă- 
sură a plafonării originalității. În formularea lui 
Ralea, ideea de specializare este suspectată de ma- 
nierism, ceea ce poate susține, indirect, o anumită 
voioşie a superficialității. Comentind romanul Ciu- 
leandra de Liviu Rebreanu, notează în recenzie!: 
„Înţeleg perfect această nevoie de extensiune a ori- 
zonturilor artistice la firile bogate, puternice şi să- 
nătoase. Specializarea e semnul artei mici. Ea duce 
la subtilitate şi cizelare, la perfecțiunea detaliului. 
Cînd ești silit să ai mereu acelaşi cîmp, nu-ți ră- 
mîne decît cultură intensivă, adîncă, aplicîndu-ne 
la artă — manierismul“. Cizelarea detaliului este 
reclamantă în artă, atunci cînd nu izvorăşte dintr-o 
pendanterie de orfevru. 

Manierismul perioadelor de decadență, manieri- 
smul alexandrin, se explică istoric prin cultivarea 
formei ca pe un fals principiu al rezistenței, un 
succedaneu al vitalismului. Aceasta, însă, nu în- 
seamnă neapărat că bogăția de conținut este refrac- 
tară la armonia formală sau că marilor genii forma 
le este indiferentă. Ralea extinde pripit o observație 
valabilă aplicată doar la cultul detaliului în sine, 
ceea ce-l duce la formulări cam şcolăreșşti, expediind 
subiecte grave în cîteva cuvinte (ex.: „Forma alea- 
să presupune puţin fond. Atiţia şi atîţia poeţi de- 


i y, Viața românească, 1928, vol. LXXIV, p- 127 

bili, prozatori prea artiști sint perfecţi ca expri- 
mare, dar aşa de sterili, de goi în ceea ce au de 
spus! În schimb titani, creatori de viaţă neconţi- 
nută, de idei, de analize, ca Tolstoi, Balzac, Dickens, 
n-au stil. Viaţa şi bogăţia sînt încilcite şi fără for- 
măt1). Deci formă aleasă ca simptom al deficitului 
de fond şi titani fără stil! Credem că nu mai are 
rost să comentăm. 

Comicul exprimă, de asemenea, o funcţie socia- 
Jă, evoluiînd ca expresie a unei anumite atitudini, 
ipostaziind umanul la nivelul sancţiunilor (premi- 
ale sau penale). Ralea crede că această funcţie socială a 
comicului izvorăşte dintr-un regim al îngăduinţei, pla- 
sîndu-l astfel într-o treaptă inferioară a capacităţii 
de simbolizare ideatică. El face greşeala de a con- 
funda acest exerciţiu al propensiunii ameliorative 
a umanităţii cu o armă directă, limitată la o acţi- 
une conflictuală, a luptei de clasă; desigur, atitu- 


dinea de clasă transpare, dar deschiderea comicu-. 


lui înspre o atitudine umanistă mai cuprinzătoare 
este evidentă. Reducîndu-i esenţa, profesorul de 
estetică îi prevede un viitor devitalizat, indiferent 
şi gratuit: „Comicul sarcastic, comicul ironiei acre, 
<omicul-invectivă, expresia a prea marii diferenţe 
dintre oameni şi a luptei dintre ei va dispare. Vom 
ride cu simpatie, nu cu invidie şi acreală (...), cu 
înţelegere, cu toleranţă, cu indulgență. Gluma va îi 
inofensivă şi veselă, nu amară şi usturătoare. Ea nu 
va căuta să sancţioneze prin ridicol situaţii şi ca- 
ractere care, pricepute în mizeria lor, pot stârni 
compătimire şi nu executare ironică. Comicul nu 
va fi o cursă de rea-credinţă, o formă de polemi- 
că prin care lichidăm perfid un duşman“?. Prevede 


„1 Psihologie şi viață, p. 34 
2 Apocalips şi umor, în Scrieri din trecut, vol. II, 
p. 212 | 

cam farmaceutic echilibrul stării viitoare ca o com- 
binație dozată între comic şi tragic, fără a preciza 
însă nici dozajul, nici indicii care îl controlează. 
Sub semnul unei reducţii a potenţialității contrarii- 
lor, prin care întrevede viitorul, conchide că sin- 
gură acceptarea este starea de spirit a creaţiei, ceea 
ce implică un raţionalism fără preferinţe: „Vom 
admite o interpretare variată și pluralistă, ferin- 
du-ne de ipohondria monistă şi obsedantă a unei 
singure interpretări posibile“!. 

Deosebitor de ris, comicul este gîndit de Ralea 
printr-o condiţie a spiritualizării, care poate exista 
în viață (un „comic anestetic“). De la atitudinea 
teoretică a considerării, ajunge însă pînă la a esti- 
ma un comic schimbat pe generaţii, căci comicul, 
spre deosebire de tragic, îi apare „numai local ome- 
nesc“. Autorul este aici inconsecvent față de per- 
spectiva abordată, escamotind aspectul de generali- 
tate, categorial, al faptului comic în cîmpul estetic. 

În explicarea psihologică a comicului include 
ideea materialistă de contradicţie, însă, sancțio- 
nînd imediat grandiosul, îi reduce efectul la veşte- 
jirea utopiei grandomane de tipul donchișşotismu- 
lui şi tarasconismului („Comicul nu e altceva, cel 
puţin în unele din aspectele sale, decit o epuizare 
relativă a unui proiect grandios. Disproporţia din- 
tre mărirea intenţiei şi realizarea ei meschină, în- 
tre proporția exagerată şi posibilitatea de înfăptu- 
ire duce în mod necesar la acest efect“?), fapt care 
înseamnă o reducere a explicaţiei la o singură viză 
descalificatoare. Ca nivele psihologice, comicul an- 
trenează cel mai bine participarea temperamentală: 
sentimentul comic este o pendulare între uşurare 


„1 loc. cit, 
2 Filozofia seriozității, în Scrieri din trecut, vol. II. 


p. 218 

şi încordare, printr-un registru complex-comic de 
cuvinte, de situaţie sau de caracter, intelectual, de 
imaginaţie, religios (varietăţi clasice: umorul, spi- 
ritualul, burlescul, ironia). Spre a ilustra aceste 
ipostaze, recurge la o exemplificare exclusiv antro- 
pomorfizantă, ceea ce-l îndepărtează de ilustrarea 
exclusivă din domeniul artistic, după cum definea 
esteticul. 

Autorul recurge la o analiză descriptivă a va- 
rietăților de comic, suscitind un interes didactic 
demn de reţinut: comic de cuvinte, spiritul (con- 
flict în ordinea cuvintelor), de situaţie (prin repe- 
tiție — automatism; cînd un personaj depinde, fă- 
ră să o ştie, de altul — aparenţa libertăţii; prin 
propagare contagioasă), de caracter (contrast între 
suflet şi evenimente), intelectual (tipul pedantului 
stîngaci), de imaginaţie  (donchișotismul), estetic 
(snobii, parveniţii), religios; variante de comic: bur- 
lescul (implicarea unor situaţii fiziologice: scuipa- 
tul, strănutul etc.), grotescul (exagerarea unei ca- 
racteristici, caricatură groasă), caraghiosul (contrast 
între naivitate şi actualitate), comicul cinic (în 
dauna oricărui element moral), spiritualul (împre- 
unare de imagini pentru obţinerea unui anumit 
efect), ironia (o atitudine de valorificare contrară). 
Fiziologia comicului este detaliată de Mihai Ralea 
în cea mai analitică definiţie a conceptului care 
s-a dat în estetica românească: „O reacțiune 
ușoară în faţa fenomenelor; considerarea individua- 
lului; disocierea momentului prezent la legătura cu 
trecutul şi viitorul (carpe diem); inversiunea valo- 
rificării, prin reducerea unui lucru mare la ceva 
mic, bagatelizarea a ceea ce este grav și serios; eli- 
berarea de sub rigurozitatea determinismului, comi- 
cul ţinînd de hazard, ceea ce dă un sentiment de 


„libertate; suspendarea urgenţei necesităţilor vitale, 


comicul fiind un fenomen de lux; atitudinea de 

dispreț, risul fiind o pedeapsă uşoară; lipsa de 
emoţionabilitate“!. 

Ca și în cazul comicului, tragicul este legat, în 
teoria estetică a lui Ralea, prea direct de determi- 
narea socială, însemnînd o stare estetică pe cale 
de dispariţie, deoarece „o dată lichidarea individua- 
lismului efectuată, structura actualei orînduiri so- 
ciale schimbate?, sentimentele tulburi ale stării de 
tranziţie vor înceta (...) Procesul de adaptare se 
va manifesta printr-un sentiment de acceptare (...) 
Elanul creator nu poate fi oprit nici de sumbre ipo- 
hondrii, nici de analize subtile, nici de imprecaţii 
fataliste“3. Această corespondenţă accentuat exte- 
rioară, de principiu, dă o insatisfăcătoare pregnanţă 
naturii estetice a situaţiei tragice. Tragicul este 
înţeles în special ca o criză a individualităţii (refu- 
zul singurătăţii, teama de asimilare totală), simpto- 
matică pentru situaţiile de răspiîntie, condiţionat 
fiind astfel de strictețea momentului. Ralea mai 
remarcă existența unui tragic filozofic, ce poate fi 
refăcut la nivelul sensibilităţii estetice, rezultind 
din anumite concepţii despre viaţă (Nietzsche, Kier- 
lkegaard, Schopenhauer ș.a.) care nasc antinomii 
tragice — între posibil şi real, finit şi infinit, ge- 
neral şi individual, ubicuitate şi unitate etc.; a unui 
tragic al existenţei (generat de evenimente contem- 
porane: război, revoluţii, transformări; de sentimen- 
tul de singurătate; de antinomiile efective posibil—- 
real, finit-infinit, general-individual, tragicul gidi- 
an: imposibilitatea opțiunii; un tragic ontologic (an- 
tinomii: etern-prezent); un tragic moral (sentimen- 
“tul de izolare, multiplicităţile simultane ale euri- 
lor). Pe de o parte, aceste constatări ale disocierilor 


1 Prelegeri de estetică, p. 224 
2 Aceste rînduri sînt scrise în anul 1942 
3 Apocalips şi umor, în Scrieri din trecut, vol. II, 


p. 210 

de detaliu şi refăcute în schemă marchează un ata- 
şament procedural de o viziune modernă; pe de 
altă parte, soluţiile explicative nu sint relevate şi 
sub tratamentul lor estetic, ca să poată interesa no- 
tional în studiul disciplinei estetice. Modalitatea 
comentariului este mai proprie unei accepţii antro- 
pologice, deoarece din individualizarea aspectelor 
tragice se face o problemă ontolegică: forma cea 
mai importantă a tragicului ontologic este tragicul 
opțiunii (teza: a alege înseamnă a te limita, a re- 
nunţa la bogăţiile infinitului); durata existenţei in- 
dividuale (speculată de Martin Heidegger) conferă 
un tragic al timpului; izolarea, care duce la multi- 
plicitatea şi contrarietatea eurilor, determină un 
tragic psihologic, moral şi social. 

Mai apropiat de natura specială a esteticului, 
tragicul este condiţionat de existenţa unei persona- 
lităţi (familie, colectiv, popor) care apare ca o for- 
mă de destin şi într-o situație conflictuală cu o 
forţă egală distrugătoare!. Importanţa personajului 
condiționează direct crearea tensiunii conflictuale 
de natură tragică. Efectul poate îi distrugerea fi- 
zică sau anihilarea morală, urmată de exercitarea 
inevitabilă a unei forţe oponente. Racordînd estetica 
la o interpretare antropologică, Ralea face o dis- 
tincţie de o subtilitate prospectivă: „Destinul este 
făurit de noi, este o fatalitate inclusă într-o struc- 
tură sufletească care își comandă existenţa, în timp 
ce soarta este o acumulare de întîmplări produse 
de hazard, neavînd asupra ei nici o posibilitate de 
revenire sau modificare“?. 

El însuşi de o factură raţionalistă, Ralea vede 
în clasicism o „epocă a creaţiei“, o „vîrstă estetică“, 


i v, introducerea la Cursul de estetică ţinut la Iaşi în- 
tre 1927—1928 (cf, Prelegeri de estetică) 
„2 Prelegeri de estetică, p. 234 

nu numai o opţiune temperamentală. Acţiunea sa 
specifică este regăsirea de sine a artistului. „Astfel 
— observă Mihai Ralea — există un moment clasic 
chiar în opera oricărui romantic, romantismul ne- 
fiind nici el altceva decît tot o etate artistică, aceea 
a căutării, a sforțării, a dezechilibrului revoluţio- 
nar în epoca de tranziţie creatoare“. 

Luînd ca premisă formula „clasică“ a clasicis- 
mului („intelectualitate şi măsuri /care/ exclud, 
printr-o logică de fier zburdălniciile frivole, ca şi 
lipsa de ţintă artistică“) Mihai Ralea exemplifică 
prin exagerarea participării lui George Topîrceanu 
la o artă poetică a clasicismului („făcut din cere- 
bralitate, din cenzura severă a inteligenţei“, este 
„cel mai de seamă miînuitor al tehnicii poetice ro- 
mânești“?). Speculind superlative, sub o aparenţă 
de obiectivitate, criticul vede în Tepirceanu primul 
poet clasic român, spre deosebire, bunăoară, de Va- 
sile Alecsandri, care „era şi el un clasic, dar un cla- 
sic pre-artistic, am zice un clasic psihologic, nu un 
clasie estetic“3, la fel, crede Ralea, ca şi în cazul 
lui Coșbuc. 

Sîntem înclinați, totuși, să-i dăm dreptate lui 
Mihail Dragomirescu, estetician mai sistematic 
şi prevăzător, care află cea mai potrivită expresie 
a clasicismului românesc în opera lui Grigore Ale- 
xandrescu. 

în cadrul unei tendinţe de reformulare a concep- 
telor, vechea dicotomie raţiune-sentiment, care o- 
punea clasicismul romantismului, i se părea nesa- 
tisfăcătoare (denigrarea raţiunii nu e caracteristică 
romantismului francez, individualismul nu poate fi 
aplicat romanticilor germani, sensibili la o atitu- 
dine socială). Găseşte, în schimb, aplicată întregu- 


1 Valori, p. 14 , 
2 G, Topîrceanu, în Interpretări, p. 115—176 


3 loc. cit. 

lui spirit romantic ideea de spontaneitate (identi- 
ficînd contribuția culturală originală a spiritului 
german cu romantismul, lărgeşte cadrele formulei 
de „spontaneitate“, pronunțată de R. E. Curtius, 
pînă la a defini întreaga mişcare romantică), cu de- 
rivatele sale: gustul pentru originalitate, căutarea 
caracteristicului, toleranță tematică, multiplicitate 
în schimbul monismului, o viziune cosmică a per- 
sonalității. 

Ca şi G. Călinescu, M. Ralea vede în romantism 
o mentalitate estetică sensibilă la istorie, biografie, 
fiind liric și speculativ sub raportul expresivității 
(în opoziţie cu clasicismul anacreontic): „Din con- 
tră, romantismul e o izbucnire de forță neconţi- 
nută, desfășurată fără disciplină interioară, după 
drepturile sentimentului şi ale instinctului. Roman- 
tismul e etalarea şi desfășurarea afectivității. Ela- 
nul se manifestă fără nici o oprire. El e mereu sti- 
mulat. Nici o stăpinire de sine, nici o inhibiţie, nici 
o ierarhie: sentimentele prezentate aşa cum sînt, în 
curgerea lor naturală şi nesilită“!. Observaţia lui 
G. Călinescu conform căreia clasicul înseamnă a- 
miaza, pe cînd romantismul miezul nopţii este re- 
luată de M. Ralea în raportul de virstă dintre o- 
mul matur, format şi adolescența misterioasă, cu 
contururi vagi de virtualitate, dominată de surprize 
şi hazard (comparaţia aminteşte de simbolica vîrstei 
din morfologismul culturii). 

„Pluralismul“, cuvîntul rostit de Ralea în legă- 
tură cu definirea romantismului, se referă la pan- 
teismul liric al celor mai de seamă poeţi romantici, 
la cosmicizarea personalităţii. După cum observă cu 
subtilitate, lăcomia de completare apropie pe ro- 
mantic de omul Renaşterii, dar sub un alt ritm in- 


„iv. Contradicţiile interne ale romantismului, în Scrieri 
din trecut, vol, I 

terior al cunoaşterii. Tot pe linia lui G. Călinescu, 
atunci cînd contesta „puritatea“ curentelor (a căror 
definiţie se susţine pe o impresie prioritară), Ralea 
sesizează aspectul caracteristic prin care antinomia 
romantică opune personalităţii tocmai acest absolut, 
ceea ce înseamnă contradicţia cea mai activă a cre- 
zului romantic. 


* 


Ralea nu a acordat aspectului formal al operei de 
artă un sens limitat la expresiv, la artificiile dili- 
gente ale intuiţiei, ci, într-o viziune modernă, a în- 
teles variantele istorice, sociale şi psihologice pe 
care le îmbracă produsul artistic. Însăşi explicarea 
sa de principiu, după care arta înseamnă o exce- 
lentă a realizării intenţiilor iniţiale, autorizează o 
viziune globală asupra aspectului formal, inserîn- 
du-se astfel în aria concepţiilor poetice mai noi. 
Spre deosebire, însă, de formalismul scientist, struc- 
turalism sau estetica psihologică gestaltistă, este 
atent la implicarea artei într-un regim al justifică- 
rilor istorice şi al condiţionărilor sociale. Fireşte, 
nu o formulă de ansamblu relevă contribuţia sa 
reală, care este nu o dată imprevizibilă faţă de afir- 
marea unui crez ideologic, ci urmărirea în detaliu 
a fiecărui caz care a constituit pentru estetician un 
popas al reflecţiei analitice, încit o concluzie strinsă 
devine irelevantă şi aproximativă. Avînd în vedere 
această particularitate, explicabilă prin mulţimea 
preocupărilor sale intelectuale şi mobilitatea per- 
spectivelor asumate, prin dorinţa de a face din 
estetică o știință deschisă şi raţionalizată ca act de 
cultură străbătut de un superior umanism, vala- 
bilitatea studiului se sprijină pe delimitarea fiecă- 
rei probleme. Reunirea lor într-un capitol al condi- 
ționării formale a operei de artă înseamnă o dis- 
tincţie tematică avînd un rol procedural. 

IV. ADERENȚE 


1) FUNCȚIA CRITICII 


Ceea ce interesează, la acest prim capitol al 
„aderenţelor“ la estetica propriu-zisă a unor preocu- 
pări culturale mai largi, nu este activitatea sa prac- 
tică de critic literar, ci reflecţiile cu care a înso- 
țit-o, justificarea teoretică a acestei activităţi. 

Mihai Ralea îşi ia ca premisă observaţia, ţinind 
de înțelesurile unei estetici moderne, că opera de 
artă reprezintă o .polisemie inepuizabilă; un fel de 
fatalitate a pluralismului ideatic i se înscrie în sta- 
tutul ontologic, care se relevează succesiv, în func- 
ție de calitatea şi numărul lecturilor. Publicul vine 
în întîmpinarea operei cu propria sa experienţă, cu 
convingeri, idealuri, sentimente, credinţe, creînd un 
fel de unanimitate cu care se confruntă artistul 
prin operă. Publicul, observă Ralea, generalizează 
şi îmbogăţeşte mereu opera de artă, o umanizează 
colaborîind cu autorul. Așadar, „o creaţiune e cu 
atît mai viabilă cu cît aduce mai multe subsoluri, 
mai multe virtualităţi inconștiente, mai multe vo- 
inţe secundare, altele decît aceea unică a înfăptui- 


“torului şi, pînă la un punct, opuse acestuia. Împin- 


gînd lucrurile pînă la aspectul lor paradoxal am 
putea spune că o operă trăiește mai ales prin ceea 


ce n-a voit artistul, prin elementele pe care nu 

le-a evidenţiat. Opera trăieşte oarecum contra lui“i. 
Este remarcată aici acea virtualitate deosebitoare a 
autenticităţii artistice, care ţine de haloul difuz al 
sensurilor, de polisemantism. Impactul operei cu pu- 
blicul nu poate fi cu severitate prevăzut, ci relevă 
semnificări latente, afinități care depăşesc voinţa 
inițială a autorului. Trebuie făcută remarca faptu- 
lui că Mihai Ralea nu ajunge, de aici, la a consi- 
dera opera o informitate proliferantă a virtuţilor 
semnificative, un cîmp devălmăşit al simbolurilor. 
Latenţa asociaţiilor, sugestiilor, intereselor mentale 
formează un grilaj de traiectorii electronice în ju- 
rul unui nucleu ideatic. „O operă e totdeauna mult 
mai bogată decît crede sau vrea autorul ei“, dar, 
în acelaşi timp, „Orice operă cuprinde, mai mult 
ori mai puţin, o intenţie centrală şi o mulțime de 
sensuri inconștiente, de virtualități nepotenţate, dar 
gata de realizare“?. 
F Criticul este şi el unul dintre cititori, dar mai 
avizat, putind crea un punct de vedere nou în legă- 
tură cu opera de artă, contribuind astfel la expli- 
citarea publică a sensurilor latente, trezind astfel 
noi interese de receptare. Asemănător cu Sainte- 
Beuve, Ralea arată că adevărul subiectiv al criti- 
cului asupra operei de artă are un grad de genera- 
litate accentuat, instructiv. În spiritul „noii critici“, 
Mihai Ralea individualizează criticul din masa a- 
morfă a cititorului prin însuşirea de a găsi în opera 
de artă „un sens ceva mai general, menit să inte- 
reseze mai mulţi oameni, să le atrasă atenţia la 
alte aspecte care se pot dezvolta şi care au fost 
pînă acum ignorate. Criticul e un creator de puncie 
de vedere noi în raport cu o operă. El o face iubită 
şi din alte motive, înţeleasă şi prin alte prisme, îi 
1 Mihai Ralea, Despre critica literară, în Scrieri din 
trecut, vol. I, p. 129 
1 ibidem, p. 128 

aduce noi aderenţi, formează un nou prozelitism, pen- 
tru că trezeşte noi interese, atrage cititori și oameni pe 
care vechile aspecte nu-i interesau. Adaugă o nouă 
„aripă edificiului, el îl face să trăiască încă. Și, des- 
coperind panorame neobișnuite, generalizează crea- 
ţia artistului. Criticul întreține longevitatea artei“, 
Trebuie precizat că „punctele de vedere“ critice ex- 
primate în raport cu o operă au calitatea substan- 
ţială de a nu se confunda, ci realizează o comple- 
mentaritate care tinde spre o cît mai potrivită adap- 
tare la inconfundabilul operei, în scopul plasării ei 
publice pe o orbită a durabilităţii. Este foarte im- 
portant de a privi aportul longevin al criticii sub 
aspectul conștiinței publice a operei de artă, şi nu 
în sine, pentru existența operei ca atare, deoarece 
numai posibilităţile afective, bogăţia intuiţiilor a- 
dincimea sentimentelor îi sint intrinseci. 
Criticul este cel mai preţios colaborator al 
autorului, dar ulterior. Criticul de artă nu 
trebuie, așadar, să-și  înfringă individualitatea 
interpretativă, cum se întîmplă la  cercetă- 
torul filolog, ci să-şi exercite facultăţile de dife- 
rențiere și nuanţare. Critica descoperă şi propune 
noi perspective de interpretare, deoarece acţionează 
asupra acelui univers difuz al operei care îi încon- 
joară miezul de foc (largheţea acestei „acţionări“ 
l-a determinat pe Al. Dima să atragă atenţia asu- 
pra unei alunecări spre teoria personalismului de 
tip impresionist). Rămînînd şi în critică un adept 
de principiu al formalismului estetic, Mihai Ralea 
descoperă secretul artistic în ireproșabilitatea exe- 
cuției, neglijînd datele specifice şi antrenate ale 
psihologiei creatoare, de natură afectivă şi voliţio- 
nală, Adaptat — „lipsit de orice fel de sentimen- 
talism, disecînd cu senină curiozitate problematica 


t ibidem, p. 129 

edificiului realizat și soluţiile întrebuințate“! — cri- 
ticul apare aproape într-o postură caricaturală, ca 
un tip clorotic, chiţibuşar al artificiului, dezafectat. 

Revenind la ontologia criticii, observăm că per- 
spectvia de interpretare susținută de Mihai Ralea 
evidenţiază problematica socială și etică a operei, 
privite sub o motivaţie psihologică, în scopul de a 
obţine o constantă generală, o tendinţă filozofică a 
autorului (la Balzac — tipologia pestriță, generată 
de dezvoltarea capitalismului bancar; la Fromentin 
— duplicitatea micii burghezii, în aventura ei di- 
buitoare spre fericire etc.). Ralea însuşi transpune 
acest principiu într-o îndelungată practică, în care 
este atent la a reliefa peste tot „trăsătura domi- 
nantă“, încadrindu-se într-o filieră critică în care 
intră Taine, Sainte-Beuve, Guyau, Ibrăileanu. Ope- 
rativitatea sa interpretativă îl descoperă deopotrivă 
pe filozof și pe omul de cultură, deoarece criticul 
"îşi permite o perspectivă analitică, recurge la in- 
formaţia de sprijin, naște idei şi se lasă sedus de 
voluptatea eseisticii („În general, scriitorii a căror 
operă îi solicită comentariul — înţeleși întotdeauna 
de către critic în esența creaţiei lor şi, ca atare, 
portretizaţi, în mod obișnuit, cu mijloacele maximei 
sinteze critice — îi ocazionează asocieri şi disocieri 
de o bogăţie şi o noutate fără precedent în critica 
noastră literară“). După cum remarca şi Tudor 
Vianu’, sînt studiate, astfel, „naturile problematice“ 
ale scrisului, care reproduc în microcosmosul per- 
sonalităţii dezbinările timpului (la noi, dominantă 
a literaturii interbelice). 


1 Explicarea omului, p. 177 , ; 
2 Leon Boconsky, Semnificaţia unet retrospective lite- 


rare, în Steaua, VIII, 1957, nr. 9 A 
3 în Conferința rostită, cu prilejul împlinirii vîrstei de 
60 de ani a lui Ralea, la şedinţa festivă a Academiei, din 


11 mai 1956 

După cum rezultă şi din această sugestie a pro- 
priei exercitări critice, Ralea include în ontologia 
criticii şi o funcţie sociologică, de influențare, edu- 
care și dirijare a gustului public prin şi pentru 
opera de artă. În explicarea fenomenului critic, re- 
curge la convingerea dependenţei fenomenului ar- 
tistic de viaţa socială, în explicite cuvinte, spulbe- 
rînd rațiunile dogmatizării criticii în expozeuri im- 
presioniste. Abilitatea criticii apare, în schimb, ușor 
pozitivistă, prin cultivarea detaliului tehnic („E 
prea uşor să spui: e bun sau e rău. E mult mai greu 
să descoperi procesul iniţial de creaţie, să prinzi ar- 
tificiul artistului, să-i prinzi „trucul“, să arăţi pen- 
tru ce în anume situaţie dată singurul mod de ex- 
presie posibil era numai unul“1). 

Radiografiind succesul, Ralea face şi constata- 
rea existenţei unei reacţii colective inconştiente de 
adeziune la artă, Simptomul participării instinctu- 
ale şi inocente la viaţa artistică („O operă — să 
zicem literară — place sau nu place, unii cititori 
ştiu de ce, alţii, cei mai mulţi, nu știu şi nici nu 
se întreabă. Aceasta înseamnă că adeziunea citito- 
rului la o operă literară nu se petrece în chip con- 
știent și organizat“2) înregistrează o manifestare 
publică tot mai limitată, fiind concurat cu succes de 
„informaţia culturală și instrucţia estetică specială, 
devenite mijloace de masă ale cultivării intelec- 
tuale. În funcţie de acest proces se ridică şi proble- 
ma criticii ca acţiune formativă, avînd o hotăritoa- 
re înriurire modelatoare asupra gustului perceptiv. 

Dacă i-ar fi considerat utilitatea socială ca in- 
strument eficace al perfecțiunii, acordînd deci cri- 
ticii rolul pe care îl merita în ansamblul spiritua- 


1 G, Ibrăileanu, în Scrieri din trecut, vol. I, p. 44 
2 Sociologia succesului, p. 514 

Jităţii unei naţiuni, Ralea ar fi sesizat cu mai mult 
discernămînt însăşi condiţia succesuală ca fiind re- 
le: na unui spirit de exigenţă, conștient manifes- 
ată. 

Tot sub rigorile unui perspectivism  tehnicist 
Mihai Ralea abordează şi aspectele evaluării este- 
tice graduale şi deontologia oficiului critic. 

Pentru stabilirea calităţii estetice, adoptă crite- 
riul de valorizare care arată măsura realizării in- 
tenţiilor propuse, într-un stil original, indicarea do- 
zării elementelor anestetice și a calităţii plăcerii 
estetice. Aceste repere, precizează Ralea, care sînt 
de uz general (chiar prea general, adăugăm noi), 
pot fi folosite de critic în funcţie de natura parti- 
culară a fiecărei opere analizate. Pentru stabilirea 
diferențiată a realizării estetice, se indică criteriile 
simplităţii sau complexităţii, bogăţia elementelor, 
a duratei, a intensității sau complexităţii componen- 
telor. Această tablă a rigorilor critice nu este decit 
o scară valorică aproximativă, cu un conţinut ge- 
neial, încît socotim că are mai mult un rol orien- 
tativ şi, prin permeabilitate, solicită inovaţii. 

La Ralea, evaluarea estetică graduală solicită 
criticii o stabilitate operativă, reductibilă la: o 
schemă a succesiunilor (înţelegere, explicaţie, valo- 
rificare), un plan sintetic (între procedeele intuitive 
ale gustului şi cele raţionale ale judecății de va- 
loare), o cuprindere filozofică (se adresează tota- 
lităţii operei de artă, cuprinzînd şi partea „aneste- 
tică“). ; 

Această sistematică este contagioasă şi la o inter- 

retare a criticii ca act cultural, în substanţa căruia 
se legitimizează prin cuprinderea şi antrenarea mai 
multor planuri (psihologice, sociologice, estetice, fì- 
lozofia culturii), cu care însăşi opera se confruntă. 
Sub imperiul unei raţiuni sistematizatoare, stabi- 
leşte trei teze ale criticii literare: funcţie activă şi 

eficienţă practică, cunoaşterea psihologiei indivi- 
duale şi sociale, frumuseţe intrinsecă. Aşadar, un 
nou reper al moderismului său îl aflăm în susți- 
nerea „Criticii totale“, el însuşi fiind un exempli- 
ficator activ, tinzind spre o sinteză între comenta- 
torul inteligent, autorul de digresiuni şi exegetul 
enciclopedic, în sens renascentist!. Relativismul a- 
cestei propensiuni spre totalitate rezidă în asimila- 
rea conștiinței subiective a criticului cu sursa de 
valori, ignorînd — pe această cale — obiectivitatea 
lor; în tendinţa de identificare a criticii estetice cu 
un examen tehnicist, descriptiv, formalist (dezvol- 
tind unele sugestii din teoria critică a lui Gherea). 
Acest tehnicism devine „modern“ în funcţie de mo- 
dalitatea receptării, de poziţia ideologică abordată, 
fapt pe care Ralea l-a desemnat destul de naiv în 
formula „dialecticii bucolicului şi a industrialului“?, 

În deontologia oficiului critic, include prevederi 


1 cf. Horia Bratu, Mihai Ralea şi critica literară, în 
Viața românească, nr. 2/1965. 


cî. Adrian Marino, Modern, modernism, modernitate, 
Buc., E.P.L.U., 1966, P. 74—75. 


3 G. Ibrăileanu, fn Scrieri din trecut, vol. I, p. 40. 

cîte ceva din ei toţi“3. Desigur că acest nivel prefi- 
gurativ, al premiselor generale, trebuie să conducă 
la un anumit sens al aplicării critice, în funcţie de 
o concepţie filozofică, socială și estetică dominantă. 
Nu poate fi suficient să identifici o posibilitate cri- 
tică, ci să-i şi clarifici rostul. Înţelegînd acest im- 
perativ, care exprimă, de fapt, o condiţie deontolo- 
gică esenţială, Ralea se precizează ca duşman al 
formalizării actului critic, al lipsei de generozitate, 
intoleranţei puriste şi snobismului canonizator, care 
au o oroare cabotină faţă de tot ceea ce „poate co- 
rupe un gust delicat“. Criticii de acest soi, „Ca toţi 
noii îmbogăţiţi (...), detestau viața de simplitate de 
la care plecaseră. Snobismul lor cerea opulenţă, or- 
namentaţie, perfecţie. Fiecare însă înseamnă ceva 
numai prin ce dăruiește, A citi numai opere perfecte 
e activitate de banal epicureu, de curent egoist, veş- 
nic deschis în afară, ca să profite ceva. Frecventarea 
permanentă a autorilor mari e soră bună cu arivis- 
mul modern ori politic“!. 

Codul critic nu se poate dispensa de sensul ra- 
portării la epocă. Aici Ralea provoacă o reacţie de 
sinceritate prin directitatea raportării la prezentul 
supus interpretării, ceea ce nu poate fi decit o con- 
diție ideală a scrisului, însă pe care practica încă 
nu a validat-o cu superlative. De obicei, se invocă 
formula distanțării poate şi din necesități de stabi- 
litate sintetică, poate şi din menajarea unor incon- 
veniente conjuncturale. Oricum, Ralea, inspirat, ne- 
glijează asemenea mari amănunte, şi decide eficaci- 
tatea scrisului evaluativ în principiul istoriei scrise 
de contemporani, deoarece este foarte greu de falsi- 
ficat prezentul: „Propriu-zis, nimeni nu-şi înțelege 


i Mihai Ralea, Calitatea bunului gust, în Scrieri din. 
trecut, vol. I, p. 139. | 

cu adevărat decit timpul său. Poate chiar numai ge- 
neraţia sa. Istoricii antichităţii scriau cu predilecție 
despre timpul lor. Paginile rămase de la dinșii nu 
sînt încă din cele mai viciate ca adevărti, 

Prin teoria și practica fenomenului critic, Mihai 
Ralea îl continuă îndeaproape pe G. Ibrăileanu, dar 
într-un spirit creator, sprijinind astfel intrarea Vie- 
ţii românești, odată cu mutarea la Bucureşti, într-o 
fază de modernitate. Orientată tot mai mult spre 
stinga — în această acţiune Ralea avînd un rol 
important — revista a realizat o sinteză superioară 
între activitatea literară şi imperativele social-poli- 
tice ale timpului. Pe de altă parte, Ralea, el însuși 
un spirit continuu deschis spre nou, a adus în obiec- 
tivul analitic al criticii cîteva noi fenomene ale 
literaturii: bergsonismul metodei proustiene, structu- 
ralismul, fenomenologismul, psihologia acumulărilor 
sufleteşti în lirica argheziană etc. 

Despre concepţia critică a lui Ralea, aşa cum 
reiese ea în special din concentratul eseu Despre 
critica literară, Adrian Marino se pronunţă cu sigu- 
ranța de a fi găsit un simptom al sincronizării cu 
orientările moderne ale criticii, Totalitatea semnifi- 
cațiilor latente ale operei, inepuizabile în vitalitatea 
lor caracteristică, solicită o critică pregătită, dispo- 
nibilă şi lipsită de prejudecăţi, care să deschidă di- 
ferite „perspective“, să practice o multitudine de 
„modalități“ adecvate obiectului artistic, Adrian 
Marino fixează această viziune critică „în cadrul 
unei teorii structural-semantice a operei literare“2. 
Este vorba de o critică a polivalenţelor semantice, 
susținută la noi și de Tudor Vianu, care arăta că 


' V. Mihai Ralea, Consideraţii asupra epocii actuale, în 
Comentarii şi sugestii, Buc., Editura Casa şcoalelor, 1928. 

2 Adrian Marino, Introducere în critica lterară, Buc., 
Editura tineretului, 1968, p. 109. 

activitatea critică cea mai bună „este aceea care 
reuşeşte să înfringă fatalitatea structurilor, aceea 
care se dovedeşte aptă a reflecta opera cu cît mai 
multe mijloace şi din cît mai multe puncte de vede- 
re. Criticul cel mai bun este acela care nu opune 
nici o rigiditate operei, care se oprește să-i răspun- 
dă cu un aparat de rezonanţă care nu emite decît 
un singur sunetii, Aceeaşi atitudine critică „des- 
chisă“ adoptă şi G. Călinescu. Pe urmele lui Thi- 
baudet, această poziţie certifică necesitatea unui a- 
nume liberalism al conştiinţei, ca o condiție indis- 
pensabilă. 

Tot Adrian Marino îl indică pe Ralea şi ca un 
obedient discipol al învățăturii gheriste, în special 
sub aspectul limitării criticii estetice la estimarea 
tehnică a procedeelor formale, la probleme de, „mă- 
„iestrie“, la o sterilă analiză de text?. Spre exemplu, 
după cum remarca și un alt comentatori, proiectarea 
nediferențiată a creaţiei pe coordonatele social-isto- 
rice ale epocii îl conduce la măsuri arbitrare ale 
verdictului, cum ar fi caracterizarea structuralismu- 
lui şi a fenomenologismului ca filozofii fasciste, fi- 
indcă susţin totalitatea vieţii psihice, sau aprecierea 
pozitivă a fatalismului cultural din teoria morfolo- 
gică a lui Spengler. Dar nu socotim că aceste aspec- 
te sînt în primul rînd edificatoare, nici că spun ade- 
vărul ultim despre poziţia critică a lui Mihai Ralea, 
deoarece el nu s-a limitat la puţinele principii ale 
contactului exterior cu literatura, ci, din contră, era 
adeptul unei viziuni de ansamblu, sintetică, deci va- 
lorică (citim în Valori: „A reduce un fenomen la 
elementele care-l compun înseamnă a-l bagateliza, 


1 Tudor Vianu, Estetica, ed, a II-a, Buc, Fundaţia 
pentru literatură şi artă, 1939, p. 466—467. 
2 op. cit., p. 240 


3 N. Tertulian, Mihai Ralea: Scrieri din trecut, în 


Scînteia, an XXVI, nr. 3998, 1 septembrie 1957. 

a-l trivializa. Analiza e aproape întotdeauna o operă 
de înjosire“). Este poziţia unei anume maturităţi 
de concepţie, care recomandă un tip valoric stabil 
al criticii, sprijinind eficace însuși procesul de ma- 
turizare a literaturii noastre. Însuși comentariul său 
este dinamic şi schimbător ca modalitate formală, 
practicînd concizia caracterizărilor fulgurante (de 
tip călinescian), limbajul științelor, încadrări socio. 
logice, înţelepciunea aforistică, logica inducției din 
interioritatea operei, inovațiile psihologice din cul- 
tura occidentală, tendinţe monografice. 

Mihai Ralea nu a ilustrat poziţia criticii reven- 
dicative, orgolioase, de intervenţie discriminatorie în 
actualitatea literară, ci pe cea a discutării operelor 
pe un plan asociativ, a operelor deja acceptate, a 
căror virtuală plurisemnificaţie se cere descoperită 
continuu, chiar dincolo de voința expresă a auto- 
rului. În acest scop, face apel şi la convingerea tai- 
ne-istă că în geneza artei influenţează şi geografia 
locală și psihologia epocii. Marca acestei poziţii este, 
de aceea, raționalismul pozitivist, materialist şi is- 
toric în acelaşi timp, dar cu limitele de interpretare 
şi ale raționalismului, şi ale pozitivismului, izbuc- 
nind spre un fenomenologism psihologic, derivat din 
estetica psihologică a lui Fechner („O operă de artă 
este cu atit mai gustată cu cît poate trezi mai multe 
discuţii şi cu cît o operă este mai bogată în sugestii, 
poate satisface cerinţe mai variate. În acest fel, ope- 
ra este necontenit falsificată. Dacă opera de artă ar 
fi privită numai prin intenţiile autorului, atunci cu 


„Siguranţă că ar avea o viață mai scurtă. Critica pri- 


veşte realitatea fenomenală depășind realitatea ar- 


tistică“!), Totodată, rezultatele eseurilor sale critice 


nu au fost consolidate, de către autor, într-un sis- 


1 Prelegeri de estetică, p. 217, 

tem care să le dea evidenţă definitivă, sau în mono- 
grafii exhaustive, cum au făcut în acea perioadă, G. 
Călinescu, Perpessicius, Vladimir Streinu, Pompi- 
liu Constantinescu ete. 

În schimb, vocaţia asociaţiei de idei, a lucidităţii 
criticii complementare, a totalităţii, a voluptăţii di- 
sociative, a transmutabilității ideilor în sentimente 
(„Cu o inteligenţă vie, lucrind prin mici explozii, 
criticul comentează lucrările unificîndu-le, rapor- 
tindu-le unele la altele, aruncînd punți între cultură 
şi natură, descoperind relaţii foarte adesea surprin- 
zătoare, nu rareori admirabile. Asta înseamnă a face 
idei“1), îl apropie pe Mihai Ralea de Camil Petrescu, 
iar ca suveranitate etică se arată un ferm discipol 
al lui Ibrăileanu. 


2) ESTETIZAREA CĂLĂTORIEI 


Însemnările de călătorie ale lui M. Ralea sînt o 
invitație la umanitate pe calea sublimităţii estetice, 
încît interesează ca modalităţi aplicative pentru de- 
semnarea unui gust artistic autorizat, subliniind 
principiile prin imanenţa conștiinței de valoare. Re- 
levă locuri şi peisaje diverse în predominanţa lor 
caracteristică, ca un fin observator, ieşit din şcoala 
subtilizării gustului prin lectură şi meditaţie. 

La călătorul Ralea nu se poate neglija impulsul 
poetic pe care Pompiliu Constantinescu nu voia să 
i-l recunoască („d-l Ralea va călători nu dintr-un 
impuls poetic, ca să evoce peisaje şi să vibreze la 
frumuseţea lor naturală“, ci „să cunoască şi să sur- 
__ prindă noi aspecte de viaţă“?), deoarece însăşi recu- 


1 G. Călinescu, Istoria literaturii române de la origini 
pînă în prezent, Buc., Fundaţia pentru literatură şi artă, 
1941, p. 827. , 

2 Pompiliu Constantinescu, Scrieri alese, Buc, 
E.S.P.L.A., 1957, p. 372, 

perarea sufletească a trăirilor, anxietate de habitu- 
dini, însăși „cunoașterea“ impiică, la Ralea, o reve- 
laţie a naturii originare a omului, care este vizuală 
și auditivă. Specializarea impresiilor pe cele două 
simţuri fundamentale se însoţeşte de augmentarea 
percepţiilor, ceea ce, trecut prin filtrul intelectual 
şi sensibil al autorului duce la însăşi starea de poe- 
tizare. Desigur, nu este vorba de poetizarea turisti- 
că, voioasă și superficială, lipsită de valoare literară, 
amatoristică la modul zgomotos. Călătoria este, la 
Ralea, un viciu nobil şi tutelar, fie că se mişcă în 
lumea ideilor sau pe mapamond. Nu-l atrage mai 
ales decorativismul static, ci se impresionează de 
solemnitatea actului de cunoaștere prin contactul 
direct cu noutatea, cu un orizont cultural şi etno- 
grafic proaspăt, îmbietor la reverie. 

Simte o fundamentală foame imaginativă după 
spații exotice, luxuriant inventariate, revitalizante 
pentru rutina fixismului cotidian. Un fior exaltat îi 
provoacă reverii incitante, în care pasta groasă a 
culorii ajunge pînă la pasionante distilări: „În nopţi 
de vară apăsătoare de senzualitate, cu aerul greu de 
parfumuri capțioase, m-aş voi rătăcit undeva, în- 
tr-un paradis sudic. Alexandria, Colombo, Singapore 
și Șanhai. A asista acolo, amestecat printre seminţii 
perverse, la încărcatul unui vapor, în acel ritual de 
bestialitate, de sclavie și de viaţă, a asculta orches- 
traţia barbară a portului făcut din şuier de sirene, 
din răcnete răgușite de entuziasm și de durere; a 
cutreiera barurile de noapte abjecte, unde patima şi 
dezgustul ard deopotrivă la un loc, pentru ca apoi, 
în zori de zi, în geana roşie a aurorii să vezi plecînd 
în larg, către zări virgine, după o diră de spumă, 
o corabie cu soarele în fațtă“i, Acest soi conceptuali- 
zat, sintetic, al hedonismului se sprijină pe o expli- 


1 Valori, p. 9. 

caţie psihanalitică referitoare la „refularea geografi- 
că“ şi amintind de imposibilitatea ubicuităţii („O 
hartă e un motiv de deznădejde ca şi o femeie fru- 
moasă și inaccesibilă“1), constrîngere prin care „vi- 
ciul geografic are o tortură specifică“. 

Pentru degustarea detaşată a peisajului, Ralea 
„își creează probleme“, îşi interoghează imaginaţia, 
potenţindu-și astfel descărcarea senzitivă a cunoaş- 
terii. Bunăoară, un pan-colorism imaginativ derivă 
observaţii în fantastic, incitînd la joc combinatoriu 
și activizare a absurdului. Vom observa că percep- 
ţia printr-o vizualitate educată şi rafinată, îndes- 
tulată cu tăria esenţelor, multiplică participarea o- 
mului la natură printr-o frenezie a ritmicităţiii pro- 
gresive: „Mă gîndesc care ar fi aspectul lucrurilor 
dacă lumina deşertului, care nu suferă comparaţie 
decit cu aceea a gheţurilor polare, ar fi de mii sau 
de milioane de ori mai intensă. Nici o culoare n-ar 
mai fi posibilă, iar obiectele opace ar deveni träns- 
parente. Ne-am ciocni în spaţiu unii cu alţii fără să 
ne vedem, ca acel invizibil om al lui Welles. Am 
auzi zgomote infinite, bizare, în jurul nostru, fără 
să ştim de unde vin, fără să le putem asocia la vre- 
un obiect, fără să putem preciza distanţa și direcţia 
de unde au pornit. Ar fi un orizont curios, intere- 
sant de privit într-o seară de spleen și mizantropie 
cînd oamenii merită să fie decoloraţi, ca spălaţi cu 
clor, reduși la lumea fantomatică a umbrelor, topiţi, 
dizolvaţi în lumina azurului“?. 

Delicateţea tonului, armonia ritmică, fineţea la 
decor, reverberaţiile sufletești ale observaţiei, resur- 
sele picturalităţii lirice rafinează plăcerea pînă la 
beţia neantului („Frumusețea pustiului egalează pe 


1 ibidem, p. 11, — a ah 
2 Mihai Ralea, Note de călătorie — Egiptul, în Scrieri 
din trecut, vol, I, p. 257 

aceea a mării. Şi aici game de culori infinite în di- 
versitatea şi schimbarea lor. Acorduri armonice ori 
disonanţe brutale, reverberaţii de tonuri prelungite 
şi permanente, ecouri, contraste cu măriri de efecte 
reciproce, sclipiri adăugate una la alta pînă la apo- 
teoze uriaşe de lumină. Dar seara, către apus, de- 
şertul are parcă o chemare în plus. De cind marea, 
străbătută de invincibile vapoare, părăsită de coră- 
bii firave, care, singure, ştiau secretul valurilor şi 
ameninţarea morţii, a ajuns sigură şi domesticită, 
sirenele s-au refugiat în pustiu. Glasul lor stăruie 
acum aici, îmbietor la desfătare şi moarte. Seara, 
Sahara se îmbracă în culoarea liliacului. Orizontu- 
rile estompate, fără linie precisă, ne trimit o muzică 
de otravă şi pierzare. Desigur, dincolo, peste valurile 
de nisip, peste munţii uriași ai Hogarului, trebuie 
să înceapă paradisul care oferă totodată neantul şi 
voluptarea“!). Termenii desfătării cerebrale, imagi- 
native, dau măsura efectului distilatoriu al percep- 
tiei, capacităţii de inserţie în peisaj a propriilor e- 
xaltări sufleteşti. Ralea nu călătoreşte ca să-şi acor- 
de cunoştinţele unui peisaj, ci să-și asume peisajul 
ca un instrument al propriilor revelații. De aici stă- 
rile superlative, apetitul pentru magnanimitate, a- 
pelarea frecventă la categoriile esteticii. Determina- 
rea percepţiilor prin categorii şi termeni din esteti- 
că creează unităţi tematice distincte în memorialele 
„de călătorie, sugerînd suma unui grup de senzaţii o- 
mogene și, în același timp, pronunţarea valorică a- 
supra lor, precum în aceste dense rînduri: „Înţeleg 
îndată: e domnia feericului. Nu e grandios, nu e 
sublim, nu e nici măcar frumos. E feeric, adică acea 
speţă de contemplare făcută din fast, din bogăţie și 
realizări imediate şi supranaturale care se adresea- 
ză exclusiv fanteziei. Sînt împărăţiile din O mie şi 


t ibidem, p. 249—250 

una de nopți“, Estetizarea impresiei de călătorie 
înalță mereu obiectivitatea observaţiei spre zona 
principiilor teoretice, într-un joc al alternanţei care, 
fără a nega individualitatea ipostazelor, configurea- 
ză o impresie mai completă. La biserica moscheii 
califilor din Cordoba, observă că „Bogăția de nuan- 
te a covoarelor orientale din epocile bune dă abia o 
slabă idee despre armoniile colorate ale acestei mici 
capele de marmură și mozaic. E triumful cizelării şi 
„al artei pentru artă, cu mult înainte de orice fel de 
teorie. Proza lui Flaubert şi poezia lui Valery îi 
sint surori directe, prin perfecție şi inutilitate“?, 
Găsim inserţii de estetică directe în textul consem- 
nativ, creînd adevărate limpeziri succinte, reliefate 
prin reciprocitate, între popasul teoretic şi cores- 
pondentul descriptiv.. Pornind de la o sugestie a 
realităţii observate, îşi îngăduie şi o lămurire teo- 
retică. Spre exemplu, vorbind despre aspectul sen- 
zualist al culturii franceze, face asocierea definitorie 
cu starea estetică a contemplaţiei, al cărei conţinut 
îl precizează imediat: „Stendhal a dat cea mai 
îranţuzească definiție frumuseţii, atunci cînd a 
spus „La blaute c'est une promesse de bonheur“. 
Contemplaţia estetică e și ea o identificare senzo- 
rială cu momentul de creaţie ori de emoție al ar- 
tistului. Aceeaşi atitudine se poate constata la co- 
lecţionarii de obiecte artistice. În magazinele de 
antichităţi nu rareori se văd nenumărați amatori 
care, înainte de a cumpăra un obiect, îl dezmiardă 
duios cu mîna, ca pe o ființă“. Esteticianul observă 
descompunind şi analizind structura internă a obiec- 
telor şi fenomenelor, sancţionind din perspectiva 


1 Mihai Ralea, Note de călătorie — Spania, în Scrieri 
din trecut, vol. I, p. 295 
ibidem, p. 346 , | 
3 Mihai Ralea, Caracteristici franceze, în Scrieri din 
trecut, vol. III, p. 133 

teoriei artei. Astfel, Sfinta Sofia îi apare ca „un 
imens gînd de piatră, înfăptuit, ca toate marile 
edificii arhitectonice, dintr-o singură bucată. Inte- 
resul plastic al acestui edificiu lipsit de decorație 
şi ornamente stă în măreţia bolților masive care se 
sprijină una pe alta, calm, așezat, prin minuni de 
secrete arhitecturale“. La Capri, „perfecțiunea ne 
înăbuşe, Avem nevoie de un punct de uriţenie, de 
întrezărirea unei slăbiciuni ca să putem umaniza şi 
pricepe aceste locuri destinate, cu siguranţă, zeilor, 
nu oamenilor“. Pentru a da o aproximaţie lămuri- 
toare în privinţa aspectului de aparentă banalitate 
a scrisului unor literați francezi (Renan, A. France, 
Barrès, Valery), a căror înţelegere pretinde o bună 
educaţie estetică, o intuiţie rafinată, Ralea recurge 
la caracterizarea peisajului francez prin modalita- 
tea etapelor de cunoaștere estetică. La început, 
„locul pare banal sau mediocru, (dar...) după in- 
dignarea primei deziluzii, fiecare contemplare asu- 
pra aceluiaşi peisaj (...) va aduce odată cu iniţie- 
rea treptată, o revelaţie ascunsă, o  nepresupusă 
taină de simţire și artă subtilă (...) Nici o dispro- 
porţie deşănţată, nici o exagerare care mutilează 
necesar întregul nu tulbură cu vreo cută oglinda 
imaculată a disciplinei. Ordine organică, calm, în- 
chegare definitivă, plăsmuirile artei acesteia de 
intelect și impecabilă vizualitate modelează, cu des- 
tulă apreciere, secretul creator al naturiitl. 
Uneori, percepţia peisajului care nu poate fi gus- 
tat prin datele temperamentale ale călătorului este 
străbătută de maliţie, ducind la o estetizare de aspect 
critic asupra unei naturi pe care o înţelege şi nu 
o iubeşte, care îi provoacă reacţii retractile, precum 


„În această stampă olandeză comentată: „Castelul 


„1 Mihai Ralea, Paul Valery, în Interpretări, 


p. 119—120 

regal îşi oglindește cupolele într-un lac sumbru, 
înconjurat de copaci cu frunza aproape neagră. 
Bineînţeles lebede și bineînţeles clar de lună care, 
în nord, ţine loc de soare. Citeva perechi mimează 
printre copacii parcului ancestralul tic al atracției 
erotice. Atmosferă de cromolitografie. Un chef stu- 
denţesc, la un bar în faţa hotelului, sună straniu și 
deplasat. Zgomotul nu se poate integra locului; 
parcă vine din alte părţi, ca o voce rîncedă de ra- 
dio“1. Tot în categoria comentariului estetic de- 
taşat, ponderat şi reflexiv, intră şi caracterizarea 
unor situaţii turistice sub un unghi de estetică uti- 
litară, escamotat ca artificiu tocmai prin declara- 
rea directă a folosirii intenţionate (trucul poetic al 
candorii mărturisirilor, cum ar spune G. Călinescu). 
Iată şi un exemplu de o asemenea implicare a es- 
teticii (ceea ce ţine şi de talentul real al autorului): 
„Există o legătură între nou și urit. Trenul a fost 
urit multă vreme. Diligenţa era atunci poetică. Ce 
frumoasă e corabia cu pînze!. E nobilă, adecvată 
mării. Uşurică, are graţie fragilă de libelulă. Pîn- 
zele povestesc puterea şi capriciul vîntului. Plutirea 
ei e mai curajoasă, mai cavalerească, fiindcă. se 
avîntă temerar în larg cu riscuri mai mari decit 
motorul care a învins năpustirea apei. Şi totuşi, la 
origine, pînza şi catargul au fost şi ele o mașină. 
Dar și-au făcut stagiul. În ele au murit atitea 
amintiri. Le găsim în bătrinele epopei, în construc- 
tiile mitologiilor. Şi apoi, azi, sînt neglijate, dispre- 
ţuite de armatori şi de ingineri. Şi-au pierdut utili- 
tatea ca să cîştige admiraţia. Adică au verificat le- 
gea estetică“? Firește, separatismul tranşant dintre 
utilitate și creaţie este o exagerare metafizică, care, 


1 Mihai Ralea, Note de călătorie — Olanda, în Scrieri 


din trecut, vol, I, p. 273 o. i 
2 Note de călătorie — Spania, în Scrieri din trecut, 


vol. I, p. 302 

opunînd un principiu  autonomist  vulgarizărilor 
utilitariste, răzbate într-un exces de alt sens. Dar 
aici autorul se lasă el însuși sedus de potrivirea 
literară, expresivă, a unei asemenea turnuri teore- 
tice, la care nu a simţit necesitatea de a opune re- 
zistenţă și fiindcă era consonantă cu principiul gra- 
tuităţii tehniciste din concepţia sa estetică. 

Un alt aspect, copios folosit în textele de călă- 
torie ale profesorului Mihai Ralea, este stabilirea 
corespondețelor cu opere din patrimoniul funda- 
mental al artei universale. Este un procedeu de o 
anumită intelectualizare a comunicării impresiilor, 
care presupune deopotrivă un lector avizat şi o 
oarecare relativitate în asimilarea exactă a impre- 
siilor. Estetizarea călătoriei prin cuprinderea pei- 
sajului cutreierat în comparații definitive poate 
veni în contradicţie cu însăşi opinia lui Ralea, ur- 
mărită mai sus, asupra separaţiei oponente dintre 
frumosul artistic şi cel natural şi fixarea esteticii 
exclusiv pe terenul celui dintîi. Dar acum este im- 
portant de arătat că, deşi opoziţia există, prin 
acest procedeu aruncă asupra însăși valorilor 
estetice o lumină dinamică, participativă prin exem- 
plaritate. Să urmărim cîteva aspecte concrete ale 
acestui procedeu. În peisajul olandez, liniştit, im- 
pecabil, virstat de veacuri, găseşte soluţii explica- 
tive pentru interpretarea picturii lui Rembrandt, 
ale cărei valori le distinge acum cu co altă înţele- 
gere., „Acum înţeleg elementele picturii lui Rem- 
brandt — se confesează exultativ Ralea. Tablou- 
rile sale sînt făcute din linişte, din reculegere, din 
zbucium interior și comprimat. Expresia, culoarea, 
linia erau interzise aici ca un scandal. El a scoborit 
vitalitatea la minimum. A făcut să tacă pasiunea. 
Și-a mărturisit lumea şi viaţa în șoaptă. Toate di- 
mensiunile vieţii au fost scoborite la scara cea mal 
Joasă. Tensiunea inimii, afluenţa vorbei, splendoa- 

rea culorii, verva vieţii s-au redus la un grad mi- 
nimal. Lumina a fost stinsă. S-a lăsat numai o ve- 
illeusă, ca în camerele bolnavilor. Conversaţia a de- 
venit înăbușită, paşii catifelaţi și uşori. Toată viaţa 
a devenit interioară“!, În însemnările de călătorie 
din Spania acordă un loc privilegiat comentariilor 
de pictură, intercalind adevărate pasaje eseistice în 
fluenţa observaţiei de turist. Escorialul îi provoacă 
edificatoare confruntări, comprimate în lapidare 
verdicte de cunoscător: Goya este un „chinuit, îră- 
mîntat de inchietudine, purificat, întunecînd mereu 
excesele tizianeşti de culoare venețiană cu tonuri 
terne şi contorsiuni liniare de epileptic în divin 
extaz“; Velasquez este „un pictor universal fără 
specialitate“, care „ştie să împace mina cu capul“; 
El Greco: „Mistic, suflet extatic şi exasperat, el 
prinde numaidecit simţul şi ritmul delirului tele- 
dan şi castilian, în acea epocă de catolicism acut şi 
beatitudine spasmodică“. Conform principiului echi- 
valenţelor culturale progresive, folosit şi cu alte 
ocazii, procedează la definitivări valorice prin com- 
paraţii între creatori: fantasmagoria senzaţională a 
lui Goya îi aminteşte de Poé şi Dostoievski; Velas- 
quez, prin opulenţa observaţiei realiste, îl duce cu 
gindul la Goethe, Beethoven sau Tolstoi; Greco, 
structură sufletească detracată, îi rememorează pe 
Dostoievski și Nietzsche. În matroanele dolofane din 
Leyda îl regăseşte pe Rembrandt, caricatura bil- 
ciului îi aminteşte de Breugel, voluptăţile modeste 
ale traiului de realismul flamand. Scriitorul îi gustă 
mai puţin pe Barrès, Cervantes, Greco, Goya, Go- 
ethe, fiindcă nu ar avea „darul descoperirilor obiec- 
tive“, Se întîmplă şi ca aceste împuterniciri cultu- 
rale să se aglomereze pe un spaţiu limitat, dind o 


+ Note de călătorie — Olanda, în Scrieri din trecut, 
vol. I, p. 270 

impresie de baroc irespirăbil şi un pedantism obs- 
tinat. Bunăoară, suprasolicitind francheţea caracte- 
rizării, luminează un spectacol de corrida folosind o 
opulentă orgă de lumini intelectualiste („Ceea ce 
pare mai ceri e că nevoia de senzaţii tari e un semn 
ori de impotenţă, ori de primitivitate. Și arta ade- 
vărată nu s-a limitat niciodată între acești doi poli. 
Comparaţi această căutare de plăceri Singeroase şi 
rudimentare, brutale, cu aceea conținută într-o pie- 
să fină, eterică, spirituală a lui Alfred de Musset, 
comparaţi-o cu muzica lui Lully, cu civilizația de 
la Versailles în timpul regenței, cu bergeretele, idi- 
lele şi glumele sale. E oarecum ca diferenţa dintre 
Goya şi Watteau, dar e şi altceva. Incontestabil, 
Spaniei îi lipsește un lucru: lacuna de a nu fi tre- 
cut prin Renaştere“!), 

Fireşte, aspectele şi exemplificările pot fi sub- 
stanțial înmulţite. Dar este, credem, convingător că 
Ralea şi-a proiectat mereu impresiile pe un fundal 
al verificărilor valorice stabil, ceea ce implica re- 
luarea unor atitudini teoretice în domeniul esteticii, 
nuanţarea unei concepţii asupra artei. Ce semnifi- 
caţie are, însă, pentru Ralea, călătoria ca experi- 
enţă estetică? 

Pentru început, vom arăta că distinge două faze 
calitative şi succesive în istoria călătoriilor: călă- 
toria utilitară (de cucerire sau afaceri) și călătoria 
artistică (călătoria pentru călătorie). Utilitatea şi 
plăcerea şi-au creat astăzi două tipuri diferenţiate, 
întimpinind și anumite pretenţii ale civilizaţiei: 
comis-voiajorul și globe-trotterul. 

Călătoria semnifică, pentru Ralea, o compensa- 
ție dinamică a statismului acumulativ al lecturilor 
Şi cercetărilor de bibliotecă. Pe meridiane şi para- 


t Note de călătorie — Spania, în Scrieri din trecut, 
voL I, 338 

Jele, retrăiește cultura la un mod hedonist şi cum- 


pănit euforic, încercînd o expansiune geografică 
filtrată prin spiritualizarea observaţiei. De aceea 
„Notele sale de drum sint, de la prima, creionate 
cu siguranţa avizatului şi cu simţul măsurii cîştigat 
prin exerciţiul criticii. Către Spania plecase o per- 
sonalitate formată, cu o cultură absorbită şi decan- 
tată în lungi peregrinări prin cărţi şi idei, cînd tim- 
pul fusese prea dens pentru a mai lăsa loc impre- 
siilor directe“!. În același loc se observă caracterul 
predominant asociativ al memorialisticii lui Ralea, 
dar observaţia se mai făcuse, în 1938, cînd G. Că- 
linescu atrăgea atenţia asupra inteligenţei asocia- 
tive a lui Mihai Ralea. Rezultanta acestui asocia- 
ționism întreprid este o continuă aspirație spre 
convertirea vieţii în artă, corectînd astfel involun- 
tar, dar într-o logică a procedurii, separaţia teore- 
tică pe care o susținea la modul principiilor. 

Este adevărat că şi lecturile noastre au remarcat 
un subtext ironic al observaţiei sale de călătorie, 
însă nu-i putem nega — aşa cum face Paul Geor- 
gescu? — participarea sentimentală, odată ce în- 
săşi proiectarea impresiei pe un orizont estetic o 


“implică. Ralea este un sentimental cenzurat, disti- 


lat şi parcimonios, controlat, un liric sedimentat 
în tiparele actului de cultură. Citadinismul terme- 
nilor include o melancolie activă după frusteţe. Un 
tînăr critic literar observă, în raţionamentele lui 
Ralea, evidența adevărului că „ideile intră în con- 
știință prin filieră afectivă“, iar în îndrăzneala pa- 
radoxului şi a ultimei consecinţe „un subiectivism 

1 VI. Krasnaseschi, Mihai Ralea scriitor, în Viaţa româ- 


nească, nr. 8/1970 


2 Paul Georgescu, Mihai Ralea — în Eztremul occident, 


_ în Scrieri critice, Buc., E.S.P.L.A., 1957, P. 125 

de o stranie rigoare“i. Este adevărat, la Ralea, sen- 
zaţia se combină cu sugestia, ceea ce transmite un 
adaos de vibraţie sufletească peste ineditul infor- 
maţiei obiective. Să citim împreună acest tablou, 
care pare descripţia unei pînze de Gauguin: în 
Haiti, „noaptea cade lină ca o apă, unind uscatul 
cu oceanul, într-o pînză luminoasă punctată ici-colo 
de focuri, de lumini de bărci, de muzica blindă a 
greierilor, care pretutindeni pe pămînt umplu nop- 
tile cu melopeea lor guralivă şi ușuratică (...) Din 
cînd în cînd, undeva, într-o stradă depărtată, se 
aud canţonete spaniole sau italiene, de mult uitate 
în Europa, de tipul Palomei sau O sole mio. Haiti 
n-a fost încă revoluţionat de o mare industrie“. 

Este adevărat, pe de altă parte, şi faptul că 
participarea afectivă stă la bază în însăşi geneza 
nevoii de călătorie, căci beţia peregrinării se oferă 
cu nostalgie și implică o trăire estetică compensa- 
torie (Ralea observa, odată, că acestea devin mai 
presante mai ales în cazul unor experienţe funda- 
mentale de viaţă: „Cînd locuieşti provincia, nici o 
lectură nu e mai urgentă decit aceea a călătoriilor. 
Întreţii măcar relaţii de imaginaţie gratuită cu uni- 
versul. Cunosc pe cineva care, cînd era bolnav, nu 
putea suporta altă lectură decît Baedeker“2. 

Un aspect cu totul nou în estetizarea călătoriei 
este, la Mihai Ralea, caracterizarea etnică prin echi- 
valenţe artistice. Firește, coeficientul de sugestibili- 
tate este hotăritor în astfel de cazuri, iar asperita- 
tea univocă poate compromite utilitatea întreprin- 
derii. Dar faptul ni- se pare că cere o semnalare 
specială, fiind complementar discutării teoretice a 


1 Voicu Bugariu, Mihai Ralea și literatura universală, 
în Incursiuni în literatura de azi, Buc., Editura Eminescu, 
1971, p, 189—190 

? Mihai Ralea, Jean Bart, Peste ocean, în Viaţa româ- 
nească, an XVIII (1926) vol. LXVII, p. 220 

relaţiei dintre etnic și estetic și adiacent la studiul 
psihologiei popoarelor. Ni se pare că, în aceste ca- 
zuri, nu un anume formalism comparativist predo- 
mină, ci acel aspect de vioiciune spirituală și fan- 
tezie caracterizatoare ce ţine de afirmarea unei 
spiritualităţi moderne. O scurtă descripţie a pro- 
cedeelor folosite poate da măsura deschiderii spi- 
ritului spre asimilarea inventivă a noutăţii: para- 
doxul antitetic („Originalitatea excentrică a anglo- 
saxonilor e datorită, fără îndoială, platitudinii vie- 
ţii lor ultracotidiene. Gustul lor pentru călătorii e 
expresia unei exasperări. Francezul, dușman înnăs- 
cut al geografiei, din contră, își poate aranja viaţa 
agreabil și acasă la el“1);, reciprocităţi ingenioase: 
este pusă în relaţie inaptitudinea franceză pentru 
misticism cu lipsa de instinct muzical colectiv 
(„Dintre toate artele, muzica e cea mai aproape de 
natura emotivă, intimă a sufletului. Ea cuprinde 
năzuinţa neînţeleasă a mişcării sufleteşti. În ritmul 
ei, nelimitat nici măcar de melodie, profunzimile- 
tainice scapă de tirania inteligenţei. Doar printr-un 
elan ezoteric, sufletul comunică cu exteriorul (...) 
Veţi găsi puţine popoare, vorbesc de marea mulți- 
me, care să fie puțin înzestrate din punct de ve- 
dere muzical“?); interpretarea comparativă pe plan 
etnografic a unei suite complexe — practicile ma-: 
gice, specificul arhitectonic, costumele populare, 
obiceiurile tradiţionale, preferinţele utilitare ale 
traiului cotidian (îndeletniciri, orarul de muncă, 
relaţiile familiale şi de vecinătate, gastronomia. 
ş.a.m:d.); asocieri aforistice (in sugestia rigorismu- 
lui spaniol, autorul dezvoltă însușirile care sint ne- 
cesare unui om de artă: simţul realist al vietii, 


1 Valori, p. 125 
Fa. Caracteristici franceze, în Scrieri din trecut, vol. III, 

semnificaţia psihologică a situaţiilor și a oamenilor, 
înzestrarea desăvirșirii tehnice). Iată deci un com- 
plex de registre care stratifică diferite nivele te- 
matice ale însemnărilor sale de călătorie, toate 
însă concurînd la asimilarea acestui gen de scrieri 
unui corpus ideologic în care reflexivitatea se con- 
topeşte cu rigorismul etic. Această „vocaţie a cu- 
lorii ideologice“ este explicată de G. Călinescu prin 
faptul că, pentru Mihai Ralea, „fiecare punct geo- 
grafic este de fapt o idee. La sfîrşitul cărții găseşti 
un sistem, dacă ştii să-l desfaci din impresii. E 
ceva din Barres şi din Keyserling, dar într-un ton 
amabil de ușurătate“l. 

Aceeași modalitate de a ridica voiajul la rangul 
unei experienţe estetice şi al unui eveniment de 
cultură este proprie şi lui Camil Petrescu (Rapid- 
“Constantinopol-Bioram), şi chiar lui G. Călinescu. 
Iată pe Călinescu, tot atit de îmbelșugat de sugestie 
«culturală în peregrinajul sub titlul Kiev, Moscova, 
Leningrad, în care, la un moment dat, notează: 
„„Deosebirile dintre oraşe sînt aproape inefabile şi 
trebuie fixate cu mijloacele picturii. Şi Florenţa și 
Pisa sint pe Arno şi cultivă cam același amestec de 
romantic, gotic şi clasic. Dar Florenţa e roşcat- 
fumurie şi de o panoramă teribilă, iar Pisa e galbenă, 
bătînd aproape în verzui“, ceea ce înseamnă trans- 
punerea impresiei în termeni picturali, în ideea di- 
vulgării „inefabilului“ și fixarea unor percepții, 
închegate, purtătoare de încărcătură afectivă. Parcă 
-autocaracterizindu-se, G. Călinescu observă la Ra- 
lea acea rară însușire prin care „ştie să ia repede 
temperatura morală a locului şi s-o traducă în 
citeva planșe excepţionale“?. 


t G. Călinescu, Mihai D. Ralea: Psihologie și viață în 
Ulysse, Buc., E.P.L., 1967, p. 380 
G. Călinescu, Istoria literaturii <». D. 827—828 

La Ralea, impresia senzorială este dezvoltată și 
împlinită într-un act al cugetării. Cu pertinenţă 
observă Tudor Vianu că Ralea este un călător psi- 
holog şi amator de stări de suflet, fiind atent la 
cauzalitatea socială şi psihologică a situaţiilor în- 
tilnite, ceea ce-i permite o înaintare proprie în 
cunoaşterea oamenilor şi a locurilor, aducind amin- 
te de prima relaţie psihologică de călătorie din 
literatura noastră, a lui Ion Codru Drăguşanu. În 
memoriul de voiaj al lui Ralea se întretaie un 
temperament supus reveriei şi un atent înregistra- 
tor al pulsului exact al locului. Ceea ce este cu 
desăvîrșire personal este înălţarea impresiilor la 
registrul esenţializat al raportărilor estetice, încît 
se poate urmări, după cum s-a văzut, un sistem 
tematic al acestor relaţii. Este observabil faptul că 
„Metoda folosită este în fond a lui Taine, desco- 
perind în conţinutul operei de artă climatul şi psi- 
hologia locală. Adoptind de fapt determinismul lui 
Taine, Ralea nu repudiază — cel puţin ca instru- 
ment parţial de lucru — explicaţia climatică a 
artei şi inversul ei, explicația etnografică prin inte- 
resul artei“. Reacţia sa de sensibilitate (mai aproa- 
pe de cea a pictorului) şi de curiozitate intelec- 
tuală îmbină desfătările procurate de ineditul na- 
turii cu reflecţiile asupra vieţii sociale şi politice. 
Toate acestea creează ideea de monumentalitate şi 
hiperbolă a colectivităţii, cu un farmec beletristic 
de tipul poematic al lui Bogza. Credem că originali- 
tatea în practica genului constă în imprevizibilul şi 
forța de sugestie a estetizării impresiilor. 


“t Horia Bratu, M. Ralea și explicarea omului, în Viaţa 
românească, nr, 7/1957 

V. CONCLUZII 


La finele unui excurs sistematizator, în sensul re- 
ducţiei tematice operate într-o operă altfel stu- 
foasă şi intens amalgamată, comentariul concluziv 
este silit la unele reluări de opinii care au trebuit 
cu necesitate formulate pe parcurs. La un aseme- 
nea obiect de studiu, compozit ca migraţie tema- 
tică şi prin aceasta seducător pentru rigorile de- 
monstraţiei ordonate, justificarea modalităţii „rit- 
murilor interioare ale concepţiei“ ni se pare evi- 
dentă. Această viziune de interpretare are în ve- 
dere supremaţia legăturilor de idei, polarizarea li- 
niilor de forță introducînd un unic principiu siste- 
matizator, mult mai potrivit decît subordonarea la 
cronologia operei sau la amănuntul biografic ex- 
plicativ. În ondinea firească a acestui procedeu, 
care are calitatea metodologică de a implica atitu- 
dinea comentatorului în însuși actul demonstraţiei, 
accentul axiologic în tonalitatea relatării, conclu- 
ziile tematice în capitolele specializate, cel mai po- 
trivit procedeu concluziv este portretul final, sin- 
teza configurației spirituale. 

Primul element al acestei fizionomii particulare 
este originalitatea culturală a gîndirii estetice alui 
Mihai Ralea, care apare ca parte integrantă la o 
operă de anvergură intelectuală, ramificată şi 
reluată în planuri diferite, constituind un monu- 
ment exemplar al spiritualităţii active. Ralea a avut 


„darul de a acoperi cu o rară prestanţă culturală o 


178 


Scanned with OKEN Scanner 


întreagă perioadă din evoluţia spiritualității romă- 
neșşti, lărgindu-i cadrele prin arătarea multiplelor 
raporturi care se pot stabili între domenii comple- 
mentare. Acest aspect de ansamblu are, în primul 
rind, o importanţă istorică, înzestrînd, alături de 
alte capitale contribuţii, o epocă şi un loc cu o men- 
talitate în acelaşi timp autohtonă şi modernă. În 
devenirea vertiginoasă a culturii româneşti din pri- 
ma jumătate a secolului nostru, epocile succesive 
ale dezvoltării disciplinelor spiritului s-au succedat 
pînă la interferenţă copioasă, consolidîndu-se aproa- 
pe în paralel o conștiință a naţionalităţii culturii şi 
un gust al deschiderii ei spre universalitate. Edifi- 
catoare contribuţii culturale au adus, în acest sens, 
Mihail Dragomirescu, N. Iorga, E. Lovinescu, Tudor 
Vianu, G. Călinescu, Perpessicius, Mihai Ralea, Ath. 
Joja ş.a. Acest aspect istoric general al unei familii 
spirituale caracterizate prin reflexivitate profundă 
şi titanism al formaţiei este la Ralea reliefat şi 
pe dimensiune militantă activă, pe linie umanistă 
şi socialistă, crezul său ideologic fiind acela al unui 
intelectual de stinga. 

În al doilea rînd, cîteva trăsături de ordinul in- 
tern al concepţiei sale vin să dea consistență ex- 
plicată acestui mod general. La aspectul reclamat 
de fragmentarism al operei sale, conform procedu- 
rii adoptate, i se opune o fatalitate salutară — cea 
a polarizării ideilor, ceea ce reface o unitate dacă 
nu sistemică, cel puţin logică şi originală. Se rele- 
vă, pe această cale, că Ralea nu a fost autorulunui 
sistem în gîndirea estetică românească, dar că, ac- 
ţionînd în interiorul unei discipline proaspăt arti- 
culată la noi ca specificitate spirituală (prin este- 
tica prioritar constitutivă a lui Mihail Dragomi- 
rescu), și-a adus o contribuţie hotăritoare, aproape 
simultan (ceea ce confirmă interferența decisivă a 
perioadelor, despre care vorbeam), la lărgirea înţe- 

lesurilor esteticii, la dinamizarea categoriilor sale 
prin înglobarea unei substanțe: de reprezentare 
umană complexă. Prin aportul unei anverguri cul- 
turale, Mihai Ralea a orientat gindirea estetică To- 
mânească spre celebrarea valorilor umanismului 
plenar, manifestat fără interdicțiile formaliste ale 
îngustei specializări. Răzbate, printre rîndurile sale, 
pasiunea participativă a autorului care, desfăşurat 
într-o bogăție diversă a modalităților, întreține un 
cult magnetic pentru ideea de valoare. În acest 
context, disciplina esteticii devine, din instrument 
prospeciiv, un simbol pentru condiția idealității 
umane, avînd rare virtualități de exemplaritate. 
Sub rigorile unei vocații demonstrative, Ralea sim- 
bolizează în estetic o intangibilitate a valorilor, a 
căror forță iradiantă, de pe acest suport superla- 
tiv, devine fascinantă. Reducerea esteticului la stu- 
diul exclusiv al artisticului implică sistematizarea 
ideației operei în articulații emoționale care îi sînt 
imanente. b] 
Aceste lucruri ni se par cu deosebire importan 
de a fi fixate aici, întrucît comentariul critic potri- 
vit l-am îndeplinit la locurile anume orînduite în 
logica acestei incursiuni. Dar un portret spiritual 
este mai interesat de a reține faptul că, prin sus- 
tinerea autonomismului estetic, Ralea sprijinea efi- 
cient consolidarea mentalității estetice în cultura 
noastră, imprimîndu-i o funcție metodologică, spe- 
cializată și constitutivă, decît a-i redeschide proce- 
sul limitelor care există. Tot aşa, accentuarea in- 
teresului în sine al operei, mergînd pînă la o ma- 
nie tehnicistă, rebarbativă, accentuează o dimen- 
siune artistică în conceptul general al materialită- 
ţii. Optica sa este precumpănitor ideologică şi is- 
torică, sensibilă la imperativul social şi la influența 
structurii psihologice, stilizindu-i un discurs amplu 
și ambițios, mobilizator la modul convingerii de 

"idei, certificindu-i postura unui mecenat intelec- 
tual, a ui ui „director de conştiinţe“ (Ion Pascadi). 
Filozoful marchează permanent pe estetician prin 
universalizarea dialecticii, calitatea prospectivă a 
dialecticii negaţiei, evidenţierea priorităţii structu- 
rii economice faţă de procesele conștiinței. 

În specializare estetică, profesorul Ralea nu ad- 
mite aservirea artei situaţiilor conjuncturale, care 
i-ar compromite însăşi idealitatea umanistă şi ire- 
proşabilitatea emoțională. Destinul succesual al va- 
lorilor artei constă tocmai în celebrarea exempla- 
rității umane, făcînd din recunoaşterea elementelor 
ej — umanism, raţionalism, patriotism, justiţie, 
muncă, dreptate, generozitate — o stare de cult. 
Așadar, influenţa socială nu alterează originalita- 
tea și culoarea personală a discursului artistic, ci-i 
consolidează situaţia lui obiectivă, ca un dat valo- 
ric succesual. 

Tot astfel, personalitatea creatoare este pusă în 
! relaţie cu mediul în care apare, dar înţeleasă ca o 

funcţie specială a mediului; ca atare, însăși apa- 
riția şi dezvoltarea sa înseamnă o pregnanţă a ori- 
ginalităţii, postulată de cerinţe obiective. Tot in- 
clusă într-un sistem al intereselor sociale (deşi, ca 
şi în cazul frumosului, argumentarea dezvoltă ideea 
excelenţei procedeului), valoarea este implicată în- 
tr-un proces succesual, în sensul idealităţii afir- 
mate, cu virtuţi contagioase de tipul acţiunilor po- 
zitive, optimismului, înălțării sufletești, ceea ce 
duce la dezvoltarea conţinutului naţional al valorii 
esteticii înspre o convingere etică asupra acesteia. 
Reperele intensive ale acestei platforme de uma- 
nism raţionalist conduc la stabilizarea unei viziuni 
militante şi realiste, ca derivînd într-un statut ar- 
fistic în care obiectivitatea condiţionărilor se îm- 


„pletește firesc, necesar, Cu imprevizibilitaea crea- 
piu | 

În substanța acesteia, Ralea fixează pentru pri- 


ma oară la o importanţa categorială contribuţia et- 
nicului: categorie vitală, nucleu progresiv, fixind 
un punct optim, de echilibru între extremele ge- 
neralităţii irelevante, mecanice, şi personalismul 
nesemnificativ, incomunicabil. Preluind teoria lui 
G. Ibrăileanu despre specificul național, Mihai Ra- 
lea o va situa, în special după 1920, pe un plan 
mai teoretic, trecînd la descifrarea directă a par- 
ticularităţilor spiritualităţii românești. Fiind con- 
stitutiv genezei, prin teoria lui Ralea, spiritul na- 
tional își află prima confirmare estetică funda- 
mentală din cultura românească. 

Așadar, specificul acestei gîndiri este transcen- 
derea esteticului, fără a-i altera substanța inedită, 
celebrind un umanism dinamic, vădit în complexi- 
tatea înriuritoare a operei de artă. În structura a- 
cesteia, ideea psihologică a reflecţiei inhibitive, a 
„aminării“, este un suport concret al procesului de 
perfecţiune artistică, indicînd natura ameliorativă a 
spiritualități active. Aceasta se manifestă în cadrele 
catalizatoare ale unei morale pluraliste și descen- 
tralizante (integralitatea spirituală se asociază cu 
ideea de perfecţiune prin specializare), sub semnul 
unui universalism obiectiv, bazat pe conştiinţa o- 
biectivităţii influente a structurilor sociale. Este, 
deci, o condiţie etică a operei de artă care favori- 
zează o morală amplificatoare pentru dezvoltarea 
personalităţii. 

Tot în acest sens, Ralea confirmă criticii cali- 
tatea de a fi o latură creatoare, în sensul că, acti- 
vizind latenţele neașteptate ale operei, întreține o 
vîrstă perpetuă a artei, aşadar o longevitate mode- 
latoare ideală, cu înrîuriri perene. 

n esenţă, trăsăturile acestui portret spiritual 
converg spre evidențierea unei vocaţii a principiilor 
caracterizată printr-o diversificare singulară a idei- 

lor, în care interesul demonstraţiei estetice este im- 
-pregnat în textura conexiunilor culturale din care 
se poate evidenția numai prin raportare. Se auto- 
rizează, astfel, o viziune globală a spiritualităţii, în 
care arta are un rol de afirmare ideală, mobiliza- 
toare la modul aspirațiilor de perfectibilitate expri- 
mate prin valorile umane reprezentative. Militan- 
tism, patriotism, raţionalism artistic — presupun 
sensuri afirmative similare, cu o consistență de 
exemplaritate şi indici  exponenţiali. Celebrarea 
umanismului activ este testul de maturitate a for- 
tei transfiguratoare a produsului artistic. 

Credem că nu putem decit să subscriem defini- 
tivării portretistice avind convingerea că, atunci 
„Cînd se va scrie istoria literaturii române a seco- 
lului nostru, Mihai Ralea va trebui să fie consi- 
derat ca primul mare eseist român care a izbutit 
să comunice cititorului său, prin modalitatea unui 
stil critic, sintetic, un conţinut profund autohton, 
naţional“. Acesta este epicentrul ordonator al unei 
gîndiri estetice care se relevă unitară şi profund 
stimulativă sub un aspect general al complementa- 
rității culturale, grefată pe un filon de raţionalism 
dialectic şi umanism militant. 


1) Valentin Lipatti, Eminescu la Sorbona şi „Cele două 
Franțe“, în Gazeta literară, nr. 32/1959. 

